NLD ရပ်တည်ချက် ဘာမှမမှားပါ ~ Nge Naing\nNLD ရပ်တည်ချက် ဘာမှမမှားပါ\nTuesday, April 24, 2012 Nge Naing 69 comments\nလွှတ်တော်ထဲမှာ ကျမ်းကျိမ်ရင် သစ္စာခံရတဲ့ အချက်နဲ့ ပတ်သက်ပြီး NLD ပါတီက လွှတ်တော်ထဲ မ၀င်ရောက်နိုင်သေးတဲ့အပေါ် ဝေဖန်ချက်တွေနဲ့ တချို့ပုတ်ခတ်မှုတွေ အမျိုးမျိုး ထွက်နေတာ တွေ့နေရပါတယ်။ ဒီအထဲမှာ တချို့ကတော့ နဂိုကတည်းက NLD ရွေးကောက်ပွဲ ၀င်တာကို ဆန့်ကျင်ခဲ့သူတွေ ရှိသလို တချို့ကတော့ ရွေးကောက်ပွဲ ၀င်တာကို လက်ခံပြီး မဲပေးခဲ့တဲ့ သူတွေထဲက လွှတ်တော်ထဲ မ၀င်တဲ့အပေါ်မှာ လွှတ်တော်ထဲရောက်ရင် ပြုပြင်နိုင်မှာပဲ ဆိုပြီးကျမ်းကျိမ်တာကို အရေးကြီးတဲ့အချက်လို့ မယူဆလို့ ပြောနေကြတာကိုလည်း တွေ့ရပါတယ်။ ဒီအပေါ်မှာ ငါပြောသားပဲ ဒီလိုတွေ ကြုံရမယ်ဆိုတာဆိုတဲ့ လေသံနဲ့ ပြောနေတဲ့သူတွေကို ပြောလိုတာက ဟုတ်ပါတယ် ဖွဲ့စည်းပုံတခုတည်းကိုပဲ ကွက်ကွက်လေး ကြည့်ပြီး ပြောမယ်ဆိုရင်တော့ ပြောစရာတွေက အများကြီး ရှိပါတယ်။ ဒါပေမဲ့ ပြောနေလို့ ပြီးတဲ့အရာမဟုတ်ဘူး တခုခုလုပ်မှဖြစ်မယ်ဆိုတာ သိလို့ NLD ဟာ အခုလောက်ထိ ပါဝင်လာခဲ့တယ်ဆိုတာလည်း မမေ့သင့်ဘူး။\nအကယ်၍ ၂၀၀၈ ဖွဲ့စည်းပုံနဲ့ ပတ်သက်ပြီး သဘောထားအမှန်ကို ဆာဗေးတခု လုပ်ကြည့်မယ်ဆိုရင် စစ်အစိုးရ နှောက်မြှီးဆွဲတွေကလွဲရင် ၂၀၀၈ နာဂစ်ဖွဲ့စည်းပုံ အခြေခံဥပဒေကို ပြင်ဖို့နေနေသာသာ ဆွဲဆုတ်ဖြဲပြီး မြောင်းထဲ ပစ်ချချင်သူတွေချည်းပဲဖြစ်မှာ သေချာပါတယ်။ အားလုံးက ပြည်သူ့ကိုယ်စားလှယ်တွေ ရေးဆွဲထားခြင်း မဟုတ်ဘဲ စစ်ခေါင်းဆောင်တွေ ရေးဆွဲထားတဲ့ ၂၀၀၈ ဖွဲ့စည်းပုံကို မြောင်းထဲပစ်ချပြီး ဒီမိုကရေစီ နည်းကျရွေးချယ်တင်မြှောက်ထားတဲ့ ကိုယ်စားလှယ်တွေတွေနဲ့ ဖွဲ့စည်းပုံ အသစ်တခုကို ပြန်ရေးချင်တဲ့သူတွေချည်းပါပဲ။ ဒါပေမဲ့ လက်ရှိအခြေအနေမှာ ဒီလိုလုပ်နိုင်လောက်တဲ့ စွမ်းရည်နဲ့ စိတ်ဓာတ်အင်အားစေ့ဆော်မှုက ပြည်သလူထု အများစုကြီးမှာ ရှိလားဆိုတာ ပြန်ကြည့်ဖို့ လိုပါတယ်။ တိုင်းပြည်အရေးအတွက် အပြောင်းအလဲတခုကို လုပ်ရင် ပြည်သူလူထု ပါဝင်နိုင်မှ လုပ်လို့ဖြစ်ပါတယ်။ ထမင်းတောင် နှပ်မှန်ဖို့ မနိုင်တနိုင် ဖြစ်နေတဲ့ လက်ရှိပြည်သူလူထုရဲ့ ဆင်းရဲမွဲတေ ချွတ်ခြုံကျနေတဲ့ အခြေအနေအရ ပြည်သူလူထု အများစုကြီးက နိုင်ငံရေးမှာ အဲဒီလိုပါဝင်လုပ်ဆောင်နိုင်လောက်တဲ့ အခြေအနေ မရှိလို့ NLD က လူထုလူတန်းစားမရွေး နိုင်ငံရေးမှာ ပါဝင်နိုင်တဲ့ နည်းလမ်းအဖြစ် လွှတ်တော်ထဲ ၀င်ပြီး ပြောင်းလဲဖို့နည်းကို မလွဲသာမရှောင်သာ ရွေးချယ် ဆုံးဖြတ်ခဲ့ရတာကို တွေ့ရပါတယ်။ ဒီလိုပါဝင်တဲ့နေရာမှာလည်း ၂၀၁၀ ရွေးကောက်ပွဲကို ၀င်ခဲ့တဲ့သူတွေလို ဘာမှ တွေ့ဆုံညှိနှိုင်းမှုမရှိဘဲ အများအတွက် အနစ်နာခံပြီး အကျဉ်းကျနေတဲ့ မိမိပါတီဝင်တွေကို ထုတ်ပစ်ပြီးမှ စစ်အုပ်စု ချမှတ်ထားတာ အကုန်လုံးကို ဘာမှ စောတကမတက်ရဲဘဲ စစ်ကျွန်ပြုရေး ဥပဒေအောက်ကို ဘလိုင်းကြီး ခေါင်းသွားတိုးဝင်ခဲ့ခြင်းမဟုတ်ဘဲ ရည်ရွယ်ချက် ဦတည်ချက် အတိအကျနဲ့ တဘက်နဲ့တဘက် တွေ့ဆုံဆွေးနွေးညှိနှိုင်းပြီး ရလာတဲ့ ရလဒ်နဲ့ ၀င်ခဲ့တာ ဖြစ်တယ်။ ဒါကို ကိုမင်းကိုနိုင်တို့ ၈၈ မျိုးဆက်ကျောင်းသား ခေါင်းဆောင်တွေကလည်း တွေ့ဆုံဆွေးနွေးရေးက ရလာတဲ့ရလဒ်လို့ လက်ခံထားပြီး ပံ့ပိုးနေတာကို တွေ့ရပါတယ်။\nဒေါ်အောင်ဆန်စုကြည်နဲ့ ဦးသိန်းစိန် ဦးအောင်ကြည်တို့ ညှိနှိုင်းပြီး ရလာတဲ့ အကျိုးရလဒ်နဲ့ ၂၀၁၂ ရွေးကောက်ပွဲ ၀င်တာတွေ အားလုံးဟာ လက်ရှိအခြေအနေမှာ လူထုအတွက် ဒီနည်းထက် ပိုပြီးထိရောက်ပြီး လူထုပါဝင်နိုင်တဲ့နည်းလည်း မရှိ ပြည်သူလူထု အများစု ပါဝင်ပြီး ပြောင်းလဲနိုင်တဲ့ လမ်းကြောင်းအဖြစ် သတ်မှတ်ပြီး NLD က စွန့်စွန့်းစားစားနဲ့ ဒီနည်းကိုရွေးပြီး ကြားဖြတ်ရွေးကောက်ပွဲကို ၀င်ခဲ့ပါတယ်။ အခုတော့ လွှတ်တော်အမတ်တွေ ရွေးချယ်ခံခဲ့ရပြီး လွှတ်တော်အထဲ ၀င်ခါနီးဆဲဆဲမှာမှ တွေ့ဆုံဆွေးနွေးတုန်းက လျှော့ပေးပြင်ပေးခဲ့တဲ့ အခြေခံဥပဒေကို ကာကွယ်စောင့်ရှောက်မယ်ဆိုတဲ့ အချက်က ကျမ်းကျိမ်ရာမှာ လာခံနေတော့ ထပ်ဆွေးနွေးညှိနှိုင်းဆွေးနွေးစရာ ပေါ်လာတယ်။ ပေါ်လာတော့ ညှိနှိုင်းရမယ်။ ဒီရွေးကောက်ပွဲကို မ၀င်ခင်ကလည်း ညှိနှိုင်းပြီး သဘောတူချက် ရလို့သာ ၀င်ခဲ့တာ ဖြစ်သလို အခုလည်း ညှိနှိုင်းစရာ ရှိတာကို မညှိနှိုင်းဘဲနဲ့ ပုတ်သင်ညိုလို ခေါင်းညိတ်တဲ့ အလုပ်ကို NLD ဟာ ဘယ်တော့မှ လုပ်မယ်မယ်မထင်ဘူး။\nဘာပဲဖြစ်ဖြစ် ၀င်လိုက်ပြီး အထဲရောက်မှ ပြင်စရာရှိတာကို ပြင်လို့ရတယ်၊ မဲပေးထားတာ လွှတ်တော်ထဲ ရောက်စေချင်လို့ ပေးထားတယ် အခု လွှတ်တော်ထဲ မ၀င်တော့ မဲပေးခဲ့တာ ဘာထူးလဲ ဆိုတဲ့လေသံတွေနဲ့ အပြစ်တင်သူတွေကို ပြောလိုတာက NLD ဟာ သူရွေးချယ်ခဲ့တဲ့ လမ်းနဲ့ ပတ်သက်ပြီး သူ့အလုပ်ကိုသူ အပြောသက်သက်မဟုတ် လုပ်ရပ်နဲ့ လက်တွေ့သက်သေပြနေတာကို မြင်စေချင်ပါတယ်။ NLD ရွေးကောက်ပွဲဝင်တာ လွှတ်တော်ထဲဝင်ပြီး ဖွဲ့စည်းပုံကို ပြင်ဖို့အဓိကတချက်ပါတာ မှန်ပါတယ်။ ဒါပေမဲ့ ဒီလိုဝင်တဲ့လမ်းမှာ အဟန့်အတား ဖြစ်နေတာက အဲဒါကို ကာကွယ်ထိန်းသိမ်းစောင့်ရှောက်မယ်ဆိုတာ သစ္စာခံရမယ်ဆိုတော့ ပြင်ဆင်တာနဲ့ ဆန့်ကျင်ဘက် ဖြစ်နေပါတယ်။ လမ်ပြင်ဖို့ လာတဲ့သူကို ဒီလမ်းမ၀င်ခင် ဒီလမ်းထဲမှာ ရှိနေတာကို သူ့ပုံမပျက်အောင် ကာကွယ်စောင့်ရှောက်ရမယ်ဆိုတော့ အထဲမှာ တံတားကျိုးနေလည်း မပြုပြင်ဘဲ၊ ချိုင့်ဖြစ်ပြီး ရေ၀ပ်နေလည်း မဖို့ဘဲ ဒီအတိုင်းပဲ ထားပါမယ်လို့ မ၀င်ခင် ဂိတ်မှာ ဂတိပြုရသလို ဖြစ်နေတယ်။ NLD လွှတ်တော်ထဲ ၀င်တယ်ဆိုကတည်းက ဖွဲ့စည်းပုံမှာ ပြည်သူလူထုအတွက် အသုံးမ၀င်ဘဲ အပိုဖြစ်နတဲ့ အချက်တွေကို ပြင်ဖို့ဝင်တာ အဓိကတချက်ဖြစ်တယ်ဆိုတာ အတိအလင်း ကြေညာထားပြီးဖြစ်တယ်။ နဂိုကတည်းက ပုတ်သင်ညိုလို ခေါင်းညိတ်ပြီး လွယ်လွယ်နဲ့ ရွေးကောက်ပွဲ ၀င်လာခဲ့တာမဟုတ်တော့ မိမိသွားလိုတဲ့ လမ်းကြောင်းနဲ့ ဆန့်ကျင်နေတဲ့အချက် ကာကွယ်စောင့်ရှောက်စရာ မဟုတ်လောက်တဲ့ အချက်တွေ ရှိနေတာကို သိလျှက်နဲ့ မျက်စိအသေမှိတ်ပြီး ပြီးပြီးရောဆိုပြီး သစ္စဆိုကျမ်းကျိမ်လို့ မဖြစ်နိုင်ဘူး။ မြန်မာပြည်ကို ပြုပြင်ပြောင်းလဲစေချင်တဲ့ ရည်ရွယ်ချက်နဲ့ NLD ကို မဲပေးခဲ့တဲ့ မဲဆန္ဒရှင်များအထဲက အပြစ်တင်ချင်နေသူတွေအနနဲ့ NLD လျှေက်နေတဲ့လမ်းကို ရှင်းရှင်းလင်းလင်း သဘောပေါက်ဖို့ တကယ်ကို လိုအပ်ပါတယ်။\nNLD ဒီလမ်းကို ရွေးခဲ့တဲ့အပေါ် နဂိုကတည်းက အပြစ်တင်နေသူတွေအနေနဲ့ကတော့ ပြဿနာရဲ့ အဖြေကို ဘယ်တော့မှ စဉ်းစားပေးကြမှာ မဟုတ်ဘဲ ဒေါ်အောင်ဆန်းစုကြည်နဲ့ NLD ဘာပဲလုပ်လုပ် အပြစ်တင်နေမှာ သေချာပါတယ်။ အခုလိုအခြေအနေမှာ တွေ့လား အစကတည်းက ဒါကိုမသိဘူးလားလို့ ပြောပြီးထေ့ကြရိကြမှာ ဖြစ်သလို ကျမ်းကျိမ်ပြီး တခြားပါတီတွေလို လွှတ်တော်ထဲ ၀င်သွားပြန်ရင်တော့လည်း NLD က စစ်ကျွန် စနစ်ကို ကျမ်းကျိမ်ပြီး သစ္စခံလိုက်ပြီ၊ ပုတ်သင်ညိုဖြစ်သွားပြီ၊ ငါပြောသားပဲ ဒီလိုဖြစ်လာမယ်ဆိုတာလို့ အော်နေဦးမှာပဲ ဖြစ်တယ်။ သေချာတာက သူတို့ ဘယ်လိုပဲအော်အော် အော်နေ အပြစ်တင်နေ ပုတ်ခတ်နေသူတွေ အားလုံးဟာ မြန်မာ့နိုင်ငံရေးကို ပြောင်းလဲပေးနိုင်တဲ့ အစွမ်းအစ ရှိကြတဲ့သူတွေ တယောက်မှ မဟုတ်ပါဘူး။ ဒေါ်အောင်ဆန်းစုကြည်နဲ့ NLD လို အများအတွက် အနစ်နာခံနိုင်သူတွေလည်း တယောက်မှ မဟုတ်ကြပါဘူး။ ဒေါ်အောင်ဆန်းစုကြည်နဲ့ NLD သာလျှင် ပြည်သူလူထုနဲ့အတူ အမြဲရှိနေပြီး ပြည်သူလူထုရဲ့ လိုအပ်ချက်နဲ့ အကိုက်ညီဆုံး ဖြစ်အောင် အကောင်အထည် ဖေါ်နေတာကို ပံ့ပိုးတဲ့သူတွေကလည်း ပံ့ပိုးမှသာ မြန်မာပြည် ပြောင်းလဲမှာ ဖြစ်တယ်။\nအချုပ်အားဖြင့် ဆိုရရင် အခုလက်ရှိ ရပ်တည်ချက်နဲ့ ပတ်သက်ပြီး NLD ရပ်တည်ချက် ဘာမှမမှားပါ။ NLD က သူ့ရပ်တည်ချက်ကို သူခိုင်ခိုင်မာမာ ဆုပ်ကိုင်ထားပြီး သူ့လမ်းသူမှန်မှန် လျှောက်နေတာသာ ဖြစ်ပြီး သူလျှောက်နေတဲ့ လမ်းကြောင်းကနေ ဘာမှ မှားယွင်းတိမ်းချော်နေတာ မတွေ့ရဘူး။ NLD သွားနေတဲ့လမ်းဟာ တချို့တွေထင်သလို ဦးသိန်းစိန် အလိုကို လိုက်ပြီး စစ်ကျွန်စနစ်ကို ကျားကန်ပေးနေခြင်းမဟုတ်ဘူး။ NLD လျှောက်နေတဲ့လမ်းဟာ လွယ်ကူချောမွေ့စွာ လျှောက်ရတဲ့ ပန်ခင်းလမ်းမဟုတ်၊ ဆူးခင်းလမ်းဖြစ်ပြီး အဲဒီ ဆူးတွေကို ရှင်းပြီးမှ ပြည်သူလူထုအတွက် ပန်းခင်းလမ်းဖြစ်လာအောင် ခက်ခက်ခဲခဲ အရှေ့က ဦးဆောင်ပြီး လမ်းပြုပြင်ပေးနေတာသာ ဖြစ်တယ်။ မဖြောင့်ဖြူးတဲ့လမ်းကို ဖြောင့်ဖြူးအောင် လုပ်တဲ့နေရာမှာ အားလုံး ၀ိုင်းဝန်းဖို့ လိုအပ်ပါတယ်။ ဒါကြောင့် ပံ့ပ်ိုးနေသူများအနေဖြင့် NLD ရဲ့ ရပ်တည်ချက်နဲ့ လုပ်ဆောင်ချက် လွှတ်တော်ထဲ ၀င်ရတဲ့အကြောင်းရင်းကို မြင်အောင် ကြည့်ပြီး လွှတ်တော်ထဲ ၀င်ရောက်နိုင်လောက်တဲ့ အခြေအနေ ဖြစ်လာအောင် ၀ိုင်းဝန်း ဆက်လက်ပံ့ပိုး ထောက်ခံနိုင်ကြပါစေလို့ ဆန္ဒပြုလိုက်ပါတယ်။\nPosted in: ဆွေးနွေးခြင်း,ဆောင်းပါး\nဘ၀ရှင်မင်းတြားကြီးနှင့် သားတပည့် အမတ်ကြီး မောင်ကာလုံ ဆွေးနွေးခန်း (ဆရာ စိန်သံလုံး ၏ ပြောင်မြောက်လှသော သရော်စာ) (၁) says:\nApril 24, 2012 at 2:50 PM Reply\nဟုတ်ပါ့မလား မောင်ကာလုံရဲ့ ... ဟုတ်ပ ဟုတ်ပ ဒီထက်ပိုသေး\nဟိုးရှေးရှေးတုန်းက မဟုတ်ပါ။ ယနေ့ခေတ် ယခုခေတ် တခါတုန်းက ဖြစ်ပါသည်။ ဘ၀ရှင်မင်းတြားကြီးနှင့် သူ့သားတပည့် အမတ်ကြီး မောင်ကာလုံတို့ အပြန်အလှန် ဆွေးနွေးမှုများကို ပလ္လင်ပေါ်က ဆင်း၍ သလွန်ညောင်စောင်းပေါ်တွင် ပက်လက်ကလေး လှဲလျောင်းနေသည့် မြင်ကွင်းတခုအဖြစ် မျက်စိထဲတွင် မြင်ပေးကြပါရန် မေတ္တာရပ်ခံပါသည်။\nမင်းတြားကြီး ။ ။ ဟဲ့ မောင်ကာလုံရဲ့ (NLD) အမျိုးသားဒီမိုကရေစီအမတ်တွေ ဧပြီ ၂၃ မှာ ပြန်စတဲ့ လွှတ်တော် မတက်ကြဘူးဆို ... ဟုတ်ပါ့မလား မောင်ကာလုံရဲ့။\nမောင်ကာလုံ ။ ။ ဟုတ်ပါ့ မှန်ပါ့ ... ဟုတ်ပ ဟုတ်ပ ဒီထက်ပိုသေး။\nမင်းတြားကြီး ။ ။ ဘာဖြစ်ရပြန်တာတုန်းကွဲ့ မောင်ကာလုံရဲ့။\nမောင်ကာလုံ ။ ။ ဖြစ်ကြောင်းရယ် ကုန်စင်အောင် လျှောက်ထားရမယ်ဆိုရင်တော့ ၂၀၀၈ ဖွဲ့စည်းပုံကို ကာကွယ်စောင့်ရှောက်ပါမည် ဆိုတာကြီးကို ကျမ်းမကျိန်နိုင်ဘူးတဲ့၊ ပြင်ပေးစေလိုတာက လေးစားလိုက်နာပါမည်လို့ ပြင်မှ လွှတ်တော်ထဲဝင်ပြီး ကျမ်းကျိန်မယ်လို့ ပြောကြပါတယ်။\nမင်းတြားကြီး ။ ။ တယ်လည်း ခက်သကိုး။ ရှင်းတာကို ရှုပ်အောင်လုပ်တတ်တဲ့ ငါ့ရဲ့တပည့် တွေကလည်း ခပ်ကဲကဲ။ NLD ရွေးချယ်ခံအမတ်တွေကလည်း ခပ်သဲသဲဆိုတော့ သဲသဲမဲမဲ ဖြစ်ကြပြီပေါ့။ တကယ်ဆို ဒါလေးများ ဘာခက်တာမှတ်လို့။ ကမ္ဘာအေး သွား၊ ဘာမီတွန်သောက် ... ပျောက်။\nမောင်ကာလုံ ။ ။ ဆင်ခြင်တော်မူပါ ဘ၀ရှင်မင်းတြားကြီး။ ခုကိစ္စက ဘာမီတွန်နဲ့ မရတော့ပါဘူး။ နှာစေးနေတာ ကြာပြီဆိုတော့ နှာခေါင်းကို ကျည်ပွေ့နဲ့ ထောင်းရမယ့်ကိန်းဆိုက်နေပါပြီ။ မင်းတြားကြီးရဲ့ တပည့်တွေ ကြားဖြတ်ရွေးကောက်ပွဲမှာ ရှုံးပြီးကတည်းက ဟိုတချိန်က (ပေါက်စ) ရေးခဲ့သလို လိပ်ဖြစ်ရင်တောင် ခေါင်းမပြူရဲတော့ပါဘူး။ ခုကိစ္စက မင်းတြားကြီးရဲ့အမိန့်ကို စောင့်နေတာပါ။ ခေါင်းဆောင်ကြီး ဦးတိန်းလိန်လည်း ဘာပြောရမှန်းမသိလို့ တေမိဇတ်ခင်းနေတာပါ။\nမင်းတြားကြီး ။ ။ တော်တော်လည်း ခက်သကိုး။ နော်ဝေက ပိတ်ဆို့အရေးယူမှုတွေ ရုပ်သိမ်းလိုက်ပြီ၊ သြစတြေးလျကလည်း ပိတ်ဆို့မှုတွေ လျော့ချနေပြီ၊ G8 ကလည်း ပိတ်ဆို့မှုတွေ လျှော့ချဖို့ စဉ်းစားနေပြီ၊ EU ကလည်း ဆိုင်းငံ့လုပ်ပေးထားပြီဆိုတော့ ငါတို့ ထင်ရာလုပ်လို့ရနေပြီ။ ဒါပေမယ့် ငါတို့ရဲ့ မူမမှန်မှု၊ မသမာမှု၊ ကတိမတည်မှုတွေကြောင့် နောက်ထပ် ဖြစ်ပေါ်လာမယ့် ဆိုးကျိုးတွေကိုတော့ ထည့်တွက်ရမှာပေါ့။ ငါ ဘာပဲလုပ်လုပ် တိန်းလိန်ကို ခေါင်းခံခိုင်းမယ်။ မင်းတို့က ငါ့ကို သစ္စာမဖောက်ဖို့ဘဲ အရေးကြီးတယ်။\nမောင်ကာလုံ ။ ။ မင်းတြားကြီးရဲ့ သစ္စာကို အသက်နဲ့လဲပြီး ခံယူပြီးသားပါ။ မင်းတြားကြီး အနေချောင်အောင် ဆွဲထားတဲ့ ၂၀၀၈ ဖွဲ့စည်းပုံကိုလည်း အသက်နဲ့ရင်းပြီး ကာကွယ်ပါ့မယ်၊ စောင့်ရှောက်ပါ့မယ်။ အဲဒီဖွဲ့စည်းပုံထဲမှာ မင်းတြားကြီးရဲ့ အသက်ဘူး ထည့်ထားတာမို့ ၂၀၀၈ ဖွဲ့စည်းပုံ မရှိရင် မင်းတြားကြီး ကံတော်ကုန်ဖို့ပဲ ရှိတယ်။ ကမ္ဘာကတောင် ပြောကြပါတယ်။ ၂၀၀၈ ဖွဲ့စည်းပုံက ဒီမိုကရေစီစံနှုန်းနဲ့ မကိုက်ညီဘူးတဲ့။ သွားလေသူ စစ်အာဏာရှင်တွေအတွက် ကာကွယ်ဖို့ လုပ်ထားတာလည်း အပြည်ပြည်ဆိုင်ရာက သိကြပါတယ်။ ဘယ်သူ ဘာပြောပြော ၁၄ နှစ်ကြာအောင် ဉာဏ်နီ၊ ဉာဏ်နက်၊ ဉာဏ်ပြာ၊ ဉာဏ်ဝါ၊ ဉာဏ်ကာလာစုံ ကွန့်မြူးထားတဲ့ ၂၀၀၈ ဖွဲ့စည်းပုံ မရှိရင် အရင်က ညစ်ထား ညှစ်ထားတဲ့ ထောက်ခံမဲတွေ၊ မဲလိမ် မဲခိုးမှုတွေနဲ့ မသမာမှုတွေ မပေါ်ပေါက်အောင် ထိန်းသိမ်းကာကွယ်ဖို့လည်း ခက်ပါသေးတယ်။\nဘ၀ရှင်မင်းတြားကြီးနှင့် သားတပည့် အမတ်ကြီး မောင်ကာလုံ ဆွေးနွေးခန်း (ဆရာ စိန်သံလုံး ၏ ပြောင်မြောက်လှသော သရော်စာ) (၂) says:\nApril 24, 2012 at 2:55 PM Reply\nမင်းတြားကြီး ။ ။ ဟေ့ ... ဟေ့ အဲဒါတွေ ထုတ်မပြောနဲ့၊ အနားမှာ မီဒီယာတွေ ရှိတယ်။ သူတို့က ကလောင်စွမ်းထက်တယ်နော်။ အရင်က ကိစ္စတွေရှိစေတော့ ... ရှိစေတော့၊ ခုကိစ္စကိုပဲ ပြော၊ တိုင်းပြည်မှာ ဘာဖြစ်နေကြလဲ။\nမောင်ကာလုံ ။ ။ မှန်လှပါ၊ တိုင်းပြည်မှာတော့ လယ်သိမ်းယာသိမ်းမှုတွေ များများလာလို့ လယ်သမားတွေ ဒုက္ခရောက်နေကြတယ်၊ တချို့ လယ်ယာမြေတွေကို စီမံကိန်းအကြောင်းပြပြီး ကုမ္ပဏီပိုင်ရှင် သူဌေးတွေနဲ့ ပေါင်းလုပ် ပေါင်းစား လုပ်နေတာတွေလည်း ဖုံးမရ ဖိမရ ပေါ်ကုန်ပါပြီ။ မင်းတြားကြီးပဲ ပြောခဲ့တာ ပေါင်းစားရင် အရိုးမစူးဘူးဆို ...။\nမင်းတြားကြီး ။ ။ ဟဲ့ ... အဲဒါက ငါးသလောက်ပေါင်းကို ပေါင်းစားတာ ပြောတာ။ သူဌေးတွေနဲ့ ပေါင်းတိုင်း မကောင်းဘူးကွ။ သူတို့က ခုဆို တ၀က်ရမှ ပေါင်းချင်ကြတာ။ ငါတို့ကလည်း အကုန်နီးပါး လိုချင်တာလေ။ မွေးစားသား နှစ်ယောက်တောင် ခပ်ကန်ကန် ဖြစ်နေကြပြီ။ လေထနဲ့ ဂေါ်ဂေါ်တို့နှစ်ယောက် မလာကြပါလား။\nမောင်ကာလုံ ။ ။ လာကြပါတယ်၊ ဒါပေမယ့် အမေစုနား ကပ်ဖားကြဖို့ အချိန်တွေ ပေးနေရလို့ပါ။ မင်းတြားကြီးရဲ့ သမီးတော်တွေတောင် အဆီခန်းစ ပြုနေပါပြီ။ အရင်ကလို ၀၀လင်လင် မစားရတော့ဘူးဆိုတော့ စည်းစိမ်ပြုတ်ပြီး အဆီမရစ်နိုင်တော့ဘူးလေ။ အရင်တုန်းက မင်းတြားကြီး တိုင်းခန်းလှည့်ရင် သက်ဆိုင်ရာ မြို့ရွာတွေကို တာဝန်ယူရတဲ့ တိုင်းမှူးနဲ့ တာဝန်ရှိသူတွေက သူတို့ ယူသမျှ လိုက်ရှင်းကြရတာ။ မန္တလေးမှာဆို တိုင်းမှူးက ချက်ချင်း မရှင်းနိုင်လို့ သမီးတော်တွေ လာတယ်ကြားရင် ရွှေဆိုင်တွေ ပိတ်ထားကြတယ်ဆိုပဲ။ တော်တော်ပဲ မျိုးချစ်စိတ်မရှိတဲ့ ဆိုင်ရှင်တွေ၊ မင်းတြားကြီးရဲ့ သမီးတော်တွေ စီးပွားဖြစ်ယူကြတာကို မုဒိတာမပွားနိုင်ဘူး။ တခါလာမှ သိန်းရာချီ ယူတာကိုများ - ဒါလေးများ ... ဒါလေးများလို့ သီချင်းဆိုကြပေါ့နော်။\nမင်းတြားကြီး ။ ။ ငါ့ရဲ့သမီးတွေကလည်း လွန်ပါတယ်။ စိန်ဆိုစိန်၊ ဂိန်ဆိုဂိန်၊ စိန်စီတဲ့ည၊ စိန်စီတဲ့ မင်္ဂလာပွဲ၊ စိန်တွေနဲ့ လည်ပင်းအစ်နေကြတာတောင် မက်ကြတုန်း။ ငါကိုယ်တော် နိုင်ငံခြားသွားရင်လည်း သမီးတွေ၊ မြေးတွေ၊ ဆွေတော်မျိုးတော်တွေနဲ့ စည်စည်ကားကား သိုက်သိုက်ဝန်းဝန်း သွားကြတာ။ တိုင်းပြည်ဘဏ္ဍာ ဘယ်လောက်ကုန်ကုန်၊ ကြွေးတွေ ဘယ်လောက်တင်တင်၊ နောက်ကိစ္စ တိန်းလိန် တာဝန် ယူလိမ့်မယ်၊ အရေးကြီးတာက ငါ့သား၊ ငါ့သမီး၊ ငါ့မြေး၊ ငါ့ဆွေမျိုးတွေ ကောင်းစားဖို့က အဓိကပဲ။\nမောင်ကာလုံ ။ ။ ဆင်ခြင်တော်မူပါ၊ တိုင်းပြည်မှာလည်း ကျန်းမာရေး၊ ပညာရေးအတွက် ငွေနည်းနည်းပဲ ချပေးပြီး၊ ကာကွယ်ရေးအတွက် ကျူးကျော်စစ်မတိုက်ရပဲ မတရား ပိုယူလို့ ပူညံညံ ဖြစ်နေပါပြီ။ ဆင်ဆင်ခြင်ခြင်နဲ့ ထင်ရာမလုပ်ဖို့ လျှောက်တင်ပါတယ်။\nမင်းတြားကြီး ။ ။ သယ် ... ငါကိုယ်တော်မြတ်ကို ဆရာလာမလုပ်နဲ့။ ငါထင်ရာ လုပ်ခဲ့တာ ၂၃ နှစ်ကျော်ပြီ။ မသေခင် ရိက္ခာယူရမှာပဲ ... ဟဲ ဟဲ ဟဲ၊ ကဲ ကဲ တိုင်းပြည်က ငါ့ကို ဘာပြောကြသေးလဲ။ မောင်မင်း သိသလောက် ပြောစမ်း။\nမောင်ကာလုံ ။ ။ အများက ပြောကြတာက မင်းတြားကြီး အာဏာမက်နေတုန်းလားတဲ့။ နှစ် ၂၀ ကျော် တိုင်းပြည်ဘဏ္ဍာတွေ သယံဇာတတွေ ထင်သလိုသုံး ထင်သလိုဘုံး၊ စာရင်းမရှိ အင်းမရှိ၊ လုပ်ချင်တိုင်း လုပ်နေကြတာ မမှန်မကန်မှုတွေကို ပြည်သူတွေက သိနေကြလို့ တော်ပါတော့ တန်ပါတော့လို့ ပြောနေကြတာတွေဟာ နားမဆန့်အောင် ဖြစ်နေပါပြီ။\nမင်းတြားကြီး ။ ။ ဟုတ်ပါ့မလား မောင်ကာလုံရဲ့။\nမောင်ကာလုံ ။ ။ ဟုတ်ပ ... ဟုတ်ပ၊ ဒီထက်ပိုသေး ...။\n(ဆရာ စိန်သံလုံး ၏ ပြောင်မြောက်လှသော သရော်စာ ကို ဒေါက်တာလွဏ်းဆွေ ဘလော့ http://drlunswe.blogspot.de/2012/04/blog-post_6857.html မှ ကူးယူ ဖော်ပြပါသည်။)\nသန်းရွှေကို မင်းအောင်လှိုင်က တင်လျှောက်ပုံ (သရော်စာ) - 1 says:\nဟိုးရှေးရှေးတုန်းက မဟုတ်ပါ။ ယနေ့ခေတ် ယခုခေတ် တခါတုန်းက ဖြစ်ပါသည်။\nဘ၀ရှင်မင်းတြားကြီးနှင့် သူ့သားတပည့် အမတ်ကြီး မောင်ကာလုံတို့ အပြန်အလှန် ဆွေးနွေးမှုများကို ပလ္လင်ပေါ်က ဆင်း၍ သလွန်ညောင်စောင်းပေါ်တွင် ပက်လက်ကလေး လှဲလျောင်းနေသည့် မြင်ကွင်းတခုအဖြစ် မျက်စိထဲတွင် မြင်ပေးကြပါရန် မေတ္တာရပ်ခံပါသည်။\nသန်းရွှေကို မင်းအောင်လှိုင်က တင်လျှောက်ပုံ (သရော်စာ) -2says:\nApril 24, 2012 at 3:07 PM Reply\nApril 24, 2012 at 3:09 PM Reply\nသန်းရွှေကို မင်းအောင်လှိုင်က တင်လျှောက်ပုံ (သရော်စာ) -3says:\nApril 24, 2012 at 3:11 PM Reply\nသန်းရွှေကို မင်းအောင်လှိုင်က တင်လျှောက်ပုံ (သရော်စာ) -4says:\nApril 24, 2012 at 3:12 PM Reply\n(Credit - ဒေါက်တာလွဏ်းဆွေ)\nThan Shwe and Min Aung Hlaing (1) says:\nApril 24, 2012 at 3:42 PM Reply\nThan Shwe and Min Aung Hlaing (2) says:\nApril 24, 2012 at 3:43 PM Reply\nThan Shwe and Min Aung Hlaing (3) says:\nApril 24, 2012 at 3:44 PM Reply\nThan Shwe and Min Aung Hlaing (5) says:\nApril 24, 2012 at 3:46 PM Reply\nThan Shwe and Min Aung Hlaing (6) says:\nThan Shwe and Min Aung Hlaing (7) says:\nApril 24, 2012 at 3:48 PM Reply\nThan Shwe and Min Aung Hlaing (8) says:\nThan Shwe and Min Aung Hlaing (9) says:\nApril 24, 2012 at 3:50 PM Reply\nနိုင်ငံတော်သမ္မတ ဦးသိန်းစိန် ပြောစကားကို လွဲမှား ရေးသားမှု ကျိုဒို သတင်းဌာန ပြင်ဆင်ချက် ထည့်သွင်းမည် says:\nApril 24, 2012 at 4:05 PM Reply\nဧပြီလ ၂၃၊ ၂၀၁၂ )\nဂျပန်နိုင်ငံသို့ ငါးရက်တာ ခရီး ရောက်ရှိနေသော နိုင်ငံတော် သမ္မတ ဦးသိန်းစိန်၏ ပြောစကားကို သတင်းလွဲမှား ဖော်ပြခဲ့သည့် ကျိုဒို သတင်းဌာနက မကြာမီ ပြင်ဆင်ချက် ထည့်ပေးသွားရန် ရှိကြောင်း သမ္မတ၏ ခရီးစဉ်တစ်လျှောက် လိုက်ပါနေသူ နိုင်ငံတော် သမ္မတရုံး တာဝန်ရှိသူ တစ်ဦးက ၎င်း၏ ကိုယ်ပိုင် facebook စာမျက်နှာတွင် ယနေ့ ညနေပိုင်းက ဖော်ပြထားသည်။\n“ဒေါ်အောင်ဆန်းစုကြည် လွှတ်တော်ထဲ ဝင်မလာတာ သူ့ရဲ့သဘောဆန္ဒပဲ ဖြစ်ပါတယ်။ လွှတ်တော်ကြီးကတော့ သူ့ကို ကြိုဆိုနေပါတယ်” ဟု နိုင်ငံတော်သမ္မတ ဦးသိန်းစိန်က ဂျပန်စကားပြန် မှတစ်ဆင့် ဖြေကြားခဲ့သည်။ ထိုအဖြေမှာ အပြည့်အစုံ ဖြစ်ပြီး NLD ပါတီက တောင်းဆိုထားသည့် ကတိပြုချက် စာသားကို ပြောင်းလဲပြင်ဆင်ရန် အစီအစဉ် မရှိဟု မဖြေဆိုခဲ့ကြောင်း၊ သတင်းဌာနများ၏ မှားယွင်း ဖော်ပြမှုသာ ဖြစ်ကြောင်း အဆိုပါ တာဝန်ရှိသူက သူ၏ Facebook စာမျက်နှာတွင် အင်္ဂလိပ် ဘာသာဖြင့် ဖော်ပြထားသည်။\nတိုကျိုတွင် သတင်းထောက်များက ဒေါ်အောင်ဆန်းစုကြည် မည်သည့်အချိန်၌ လွှတ်တော် တက်ရောက် နိုင်မည်နည်း ဟူသော မေးမြန်းချက်ကို သမ္မတက ဖြေကြားရာတွင် “အခြေခံဥပဒေကို ပြင်ဆင်ရန် မရှိပါဘူး။ ဒေါ်အောင်ဆန်းစုကြည် လွှတ်တော်ထဲ ဝင်မလာတာ သူ့ရဲ့သဘောဆန္ဒပဲ ဖြစ်ပါတယ်။ လွှတ်တော်ကြီးကတော့ သူ့ကို ကြိုဆိုနေပါတယ်” ဟု ဖြေကြားကြောင်း ကျိုဒို သတင်းဌာန၏ ရေးသားထားမှုသည် လွဲမှား ရေးသားမှု ဖြစ်ကြောင်းနှင့် သမ္မတနှင့် ဒေါ်အောင်ဆန်းစုကြည်တို့ တည်ဆောက်ထားသည့် ယုံကြည်မှုကို ထိခိုက် စေကြောင်း ၎င်းက ဆက်လက် ရေးသားထားသည်။\nအဆိုပါ သတင်းကို ကမ္ဘာ့ သတင်းဌာနကြီးများ ဖြစ်သည့် ရိုက်တာ၊ အေအက်ဖ်ပီ တိုတွင် ဖော်ပြကြပြီး ပြည်တွင်း သတင်း မီဒီယာအချို့၏ အွန်လိုင်း သတင်းများတွင်လည်း ဘာသာပြန် သတင်းအဖြစ် ဖော်ပြခဲ့ရာ မြန်မာ နိုင်ငံသားများစုက သမ္မတ၏ ပြောဆိုမှုနှင့် ပတ်သက်၍ အံ့အားသင့်လျှက် ရှိကြသည်။\nသမ္မတသည် ယနေ့ညနေပိုင်းက ကျိုတို သတင်းဌာနနှင့် မြန်မာနိုင်ငံတွင် ဌာနခွဲ ဖွင့်လှစ်ရေးအတွက် ဆွေးနွေးစဉ် ယင်းသတင်း မှားယွင်းသည့်ကိစ္စကို ထည့်သွင်း ပြောကြားခဲ့ခြင်း ဖြစ်ပြီး ကျိုဒို သတင်းဌာန အကြီးအကဲ Ishikawa satoshiက ကျိုဒို သတင်းဌာန အနေဖြင့် မကြာမီ ပြင်ဆင်ဖော်ပြ ပေးပါမည်ဟု ပြောကြား သွားကြောင်း အဆိုပါ တာဝန်ရှိသူက သူ၏ Facebook စာမျက်နှာတွင် အင်္ဂလိပ် ဘာသာဖြင့် ဖော်ပြထားသည်။\n(Credit - Dawnmanhon)\nFace book မှ says:\nApril 24, 2012 at 11:15 PM Reply\nပြည်သူ့လွှတ်တော် ဥပဒေရေးရာ နှင့် အထူးကိစ္စရပ်များေ လ့ လာဆန်းစစ်ရေးကော်မတီ ၏ အဖွဲ့ဝင်တစ်ဦးဖြစ်သူ ဥပဒေအကြံပေးဦးသန်းမောင် က“ အခြေခံဥပဒေမှာ ဘယ်ဟာကိုတော့ ပြင်လို့ မရဘူး ဘယ်ဟာကိုတော့ပြင်လို့ရတယ်မခွဲထားပါဘူး မသင့်လျှော်ရင်ပြင်လို့ရတယ် ဒါပေမယ့် နို...င်ငံရေးဘက်ကမကြည့်ဘဲ ဥပဒေကြောင်းအရပဲ ကြည့်ရင် ဒီစာသားကိုပြောင်းဖို့ အားလုံးကဆန္ဒရှိရင်တောင် လုပ်ထုံးလုပ်နည်းတွေရှိပါတယ် ၊ အကြမ်းပြောရင်တောင် ဥပဒေအဖြစ်အရင်တင်ရမယ် နောက်ပြည်ထောင်စုလွှတ်တော်မှာတင်ရမယ်၊ လွှတ်တော်ကိုယ်စားလှယ် ၂၀% ထောက်ခံမှ ဒီကိစ္စကိုလွှတ်တော်ထဲမှာဆွေးနွေးလို့ရမှာ ဆွေးနွေးပြီးရင်တောင် မပြီးသေးဘူး နောက်ပြည်ထောင်စုလွှတ်တော်မှာပဲ ကိုစားလှယ်၇၅% ကထောက်ခံမှ ပြင်လို့ရမှာ အရင်ပြင်ခဲ့တယ်ဆိုတာက နည်းဥပဒေကိုပြင်တာ အခြေခံဥပဒေမဟုတ်ဘူး ဒီကိစ္စတွေ က ဥပဒေကြောင်း ကိစ္စဖြစ်နေတဲ့အတွက် ပြင်လို့မရဘူးမဟုတ်ဘူး ရပါတယ် ဒီနည်းလမ်းအတိုင်းပဲ ပြင်မှ ရမှာပါ တစ်ခြားနည်းမရှိပါဘူး”ဟု ယနေ့ပြုလုပ်သော မီဒီယာတွေ့ဆုံပွဲတွင် ပြောကြားခဲ့သည်။\n34 minutes ago via Mobile · LikeUnlike\n် ဘယ်နည်းနဲ့ပဲ ပြင်ပြင် ပြင်ချင်ရင် လွယ်ပါတယ်၊ မြန်မြန်ပြင်လေ တိုင်းပြည်အတွက် ထိရောက်တဲ့ ပြောင်းလဲမှုတွေကို မြန်မြန် လုပ်နိုင်လေပဲ။ မပြင်ဘဲ ကန့်လန့်ခံနေမယ်ဆိုရင်တော့ သံသယတွေက ပိုလာပြီး နောက်ပြန်ဆုတ်သွားစရာအကြောင်းကို ဖန်တီးပေးသလို ဖြစ်သွားလ...ိမ့်မယ်။ တိုင်းပြည် ကောင်းကျိုးကို တကယ်လိုလားတယ်ဆိုရင် အခုလောက်ထိ တည်ဆောက်ထားပြီးမှ အဲလို အဖြစ်ခံမလား။ နိုင်ငံရေးနဲ့ အကျဉ်းကျထားသူတွေ ၀င်ရောက်ယှဉ်ပြိုင်ခွင့် မရှိဘူးဆိုတဲ့ ဥပဒေမျိုးကိုတောင် ပြင်ခဲ့လို့ ဇေယျာသော်တို့လို အကျဉ်းကျဖူးသူတွေ ရွေးကောက်ပွဲဝင်နိုင်ခဲ့လို့ လွှတ်တော်အမတ်တွေ ဖြစ်လာခဲ့ပြီ။ ဒီဖွဲ့စည်းပုံကြီး ပေါ်လာတာကိုက တကယ် ဖွဲ့စည်းပုံတခုရဲ့ ဥပဒေလုပ်ထုံးလုပ်နည်းအတိုင်း လိုက်နာသင့်တဲ့ စံချိန်စံညွန်းအတိအကျ လိုက်နာပြီး ပေါ်လာခဲ့တာ မဟုတ်လို့ အခုလိုတွေ ညှိနှိုင်းရတာတွေ ဖြစ်လာခဲ့တယ်။ အခုဒီနေရာမှာကျမှ ဥပဒေအတိုင်း လုပ်ထုံးလုပ်နည်းအတိုင်းဆိုပြီး လာကပ်ပြီး တင်းမာနေလို့ အျကျိုးမရှိနိုင်ါဘူး။ ပြေလည်အောင် ညှိနှိုင်းရမည့်ကိစ္စသာ ဖြစ်တယ်။See more\nKo Myint Myat ခပ်လွယ်လွယ်ပြင်ပေးရင် လွှတ်တော်ဆိုတာ ပေါတောတောကြီးဖြစ်သွားမယ်လို့ ထင်ပါတယ်။ (ဘယ်သူရေးထားတာကို ဖတ်မိတာလဲတော့မမှတ်တော့ဘူး၊ အဲဒီအဓိပ္ပါယ်နဲ့ ခပ်ဆင်ဆင်ပါပဲ)\nKo Myint Myat လောလောဆယ်မှာ ဒီလိုဖြစ်နေတာကိုတော့ အဲ့ဒီအတိုင်းလက်ခံရမှာပဲလေ.... အဲ့ဒါကို တဖြည်းဖြည်းပြောင်းလဲဖို့က NLD ရဲ့ တာဝန်ပါ။\nNge Naing လွယ်လွယ်ကူကူပဲပြင်ပြင် ခက်ခက်ခဲခဲပဲ ပြင်ပြင တိုင်းပြည်မှာ ပြုပြင်ပြောင်းလဲမှု လုပ်ဖို့လိုတယ်ဆိုတာကို လက်ရှိအစိုးရက ၀န်ခံထားပြီး ဖြစ်လို့ တကယ်ပြုပြင်ပြောင်းလဲချင်တဲ့ဆန္ဒ တကယ်ရှိရင် ဒါကိုတော့ လိုက်လျောရမှာ ဖြစ်တယ်။ ပို့စ်ထဲက ဥပမာအတိုင်းပဲ လမ်းပြင်ဖို့ဝင်လာသူကို လမ်းမပြင်ဖို့ သစ္စာဆိုခိုင်းတာ အဓိပ္ပါယ်ကင်းမဲ့နေပါတယ်။ ဒီအချက်ကို လက်မခံလို့ NLD က ၂၀၁၀ မှာ ရွေေးကာက်ပွဲကို သပိတ်မှောက်ခဲ့တယ်။ အခု ၀င်တော့မည့်ဆဲဆဲမှာမှ လိုက်ကပ်နေရင် ကပ်နေသူရဲ့တာဝန်သာ ဖြစ်တယ်\nApril 25, 2012 at 8:41 AM Reply\nu worship her personal,like whatever Kyaw Hein do,all right.When she against the election,u say right.when she join the election,u say right.U need to use ur own brain.\nApril 25, 2012 at 9:34 AM Reply\nAnonymous ရေ ဘယ်သူ ဘာအလုပ်ပဲလုပ်လုပ် ဘာကြောင့်လုပ်တယ်ဆိုတဲ့ ခိုင်လုံတဲ့ Reason နဲ့ လုပ်တဲ့အလုပ်ရဲ့ Outcome က အများပြည်သူအတွက် အကျိုးရှိရင် ဒေါ်အောင်ဆန်းစုကြည်မှ မဟုတ်ဘူး ဘယ်သူလုပ်လုပ် လက်ခံတယ်။ ဦးသိန်းစိန် လုပ်လည်း လက်ခံတယ်။ ကျွန်မ ခပ်ငယ်ငယ် အသက် ၂၀ ပတ်ဝန်းကျင်က ပုဂ္ဂိုလ်ရေး ယုံကြည်မှုနဲ့ ခေါင်းဆောင်တဦးကို အခုရှင်ပြောသလို ယုံကြည်ခဲ့ဖူးပါတယ်။ ဒါပေမဲ့ အဲဒီအမှားကြောင့် နောက်ထပ် ဘယ်တော့မှ အလားတူ ထပ်မှားစရာ မရှိလောက်အောင် ဘ၀သင်္ခန်းစာ ရခဲ့လို့ နောက်ထပ်ဘယ်သူ့ကိုမှ ပုဂ္ဂိုလ်ရေး ယုံကြည်ကိုးစားမှုနဲ့ လက်မခံတော့တာ အနှစ် ၂၀ တောင်ကျော်နေပါပြီင်္။ လူတယောက်ဘာလုပ်တယ်ဆိုတာ အများအတွက် ဘယ်လောက်အထိ အကျိုးရှိတယ်ဆိုတဲ့ လုပ်ရပ်နဲ့ အရည်အချင်းကို ကြည့်ပြီးပဲ ဆုံးဖြတ်ပါတယ်။ ဒေါ်အောင်ဆန်းစုကြည် မပြောနဲ့ အခုကိုးကွယ်နေတဲ့ ဗုဒ္ဓဘာသာနဲ့ ဗုဒ္ဓမြတ်စွာဘုရားကိုတောင် Reasonable အခြေအမြစ် မရှိဘဲ မိဘကိုးကွယ်လို့ဆိုပြီး လက်ခံခဲ့တာ မဟုတ်ဘူး။ တခြားဘယ်အရာမဆို လက်ခံထားတာ မှန်သမျှလည်း ဘလိုင်းကြီး လက်ခံတာ ဘာတခုမှမရှိဘူး။ ဒေါ်အောင်ဆန်းစုကြည် ဆုံးဖြတ်ချက်တွေကို လက်ခံတာ ပုဂ္ဂိုလ်ရေးကြောင့်မဟုတ်ဘူး လုပ်ရပ်ကြောင့်သာ ဖြစ်တယ်။ အဲဒီလုပ်ရပ်ရဲ့ နောက်ဆက်တွဲ Outcome ကို ဥာဏ်မီသလောက် တွေးပြီး လက်ခံတယ်။ ဒီလောက်ဆို ရှင်းမယ်ထင်တယ်။\nApril 25, 2012 at 11:24 AM Reply\nwhen she against election,u agree.when she join the election,u agree.why?\nNLD ကို ဝန်းရံ ထောက်ခံကြပါ says:\n"NLD ရပ်တည်ချက် ဘာမှမမှားပါ" ဆောင်းပါး ထဲမှာ - )\n"NLD က သူ့ရပ်တည်ချက်ကို သူ ခိုင်ခိုင်မာမာ ဆုပ်ကိုင်ထားပြီး သူ့လမ်း သူ မှန်မှန် လျှောက်နေတာသာ ဖြစ်ပြီး သူ လျှောက်နေတဲ့ လမ်းကြောင်းကနေ ဘာမှ မှားယွင်း တိမ်းချော်နေတာ မတွေ့ရဘူး။\nNLD သွားနေတဲ့လမ်းဟာ တချို့လူတွေထင်သလို ဦးသိန်းစိန် အလိုကို လိုက်ပြီး စစ်ကျွန်စနစ်ကို ကျားကန်ပေးနေခြင်း မဟုတ်ဘူး။"\nလို့ မငယ်နိုင် ရေးထားတာတွေဟာ အမှန်တရားတွေပါ။\n"NLD ရပ်တည်ချက် ဘာမှမမှားပါ" ဆောင်းပါးအပေါ် စာဖတ်သူ Ko Myint Myat နှင့် ဆောင်းပါးရှင် မငယ်နိုင် အပြန်အလှန် ဆွေးနွေးချက်များ says:\nApril 25, 2012 at 2:01 PM Reply\n"NLD ရပ်တည်ချက် ဘာမှမမှားပါ" ဆောင်းပါး အပေါ်မှာ Ko Myint Myat နဲ့ မငယ်နိုင် အပြန်အလှန် ဆွေးနွေးထားတာတွေကို အောက်မှာ တင်ပေးလိုက်ပါတယ်။\n"ဥပဒေ ပြင်ဆင်ရာမှာ လိုက်နာရမယ်လို့ သတ်မှတ်ထားတဲ့ လုပ်ထုံးလုပ်နည်းတွေ အတိုင်းပဲ ပြင်မှ ရမှာပါ၊ တစ်ခြားနည်း မရှိပါဘူး" လို့ ဥပဒေအကြံပေး ဦးသန်းမောင် က ပြောပါတယ် says:\nApril 25, 2012 at 2:04 PM Reply\nKo Myint Myat -\nပြည်သူ့လွှတ်တော် ဥပဒေရေးရာ နှင့် အထူးကိစ္စရပ်များ လေ့လာဆန်းစစ်ရေး ကော်မတီ ၏ အဖွဲ့ဝင်တစ်ဦး ဖြစ်သူ ဥပဒေအကြံပေး ဦးသန်းမောင် က "အခြေခံဥပဒေမှာ `ဘယ်ဟာကိုတော့ ပြင်လို့ မရဘူး၊ ဘယ်ဟာကိုတော့ ပြင်လို့ ရတယ်´ ဆိုပြီး မခွဲထားပါဘူး။ မသင့်လျော်ရင် ပြင်လို့ ရတယ်။ ဒါပေမယ့် နိုင်ငံရေးဘက်က မကြည့်ဘဲ ဥပဒေကြောင်းအရပဲ ကြည့်ရင် ဒီစာသားကို ပြောင်းဖို့ အားလုံးက ဆန္ဒရှိရင်တောင် ဒီအတိုင်း ပြင်လို့ မရပါဘူး၊ ဥပဒေ ပြင်ဆင်ရာမှာ လိုက်နာကျင့်သုံးရမယ်လို့ သတ်မှတ်ထားတဲ့ လုပ်ထုံးလုပ်နည်းတွေ ရှိပါတယ်။ အကြမ်း ပြောရင်တောင် ဥပဒေအဖြစ် အရင် တင်ရမယ်။ နောက် ပြည်ထောင်စုလွှတ်တော်မှာ တင်ရမယ်။ လွှတ်တော်ကိုယ်စားလှယ် ၂၀% ထောက်ခံမှ ဒီကိစ္စကို လွှတ်တော်ထဲမှာ ဆွေးနွေးလို့ ရမှာ။ ဆွေးနွေးပြီးရင်တောင် မပြီးသေးဘူး။ နောက် ပြည်ထောင်စုလွှတ်တော်မှာပဲ ကိုယ်စားလှယ် ၇၅% က ထောက်ခံမှ ပြင်လို့ ရမှာ။ အရင် ပြင်ခဲ့တယ် ဆိုတာက နည်းဥပဒေကိုပြင်တာ အခြေခံဥပဒေ မဟုတ်ဘူး။ ဒီကိစ္စတွေက ဥပဒေကြောင်း ကိစ္စ ဖြစ်နေတဲ့အတွက် ပြင်လို့မရဘူး မဟုတ်ဘူး၊ ရပါတယ်။ ဒါပေမယ့် ဒီနည်းလမ်းအတိုင်းပဲ ပြင်မှ ရမှာပါ။ တစ်ခြားနည်း မရှိပါဘူး" ဟု ယနေ့ ပြုလုပ်သော မီဒီယာတွေ့ဆုံပွဲတွင် ပြောကြားခဲ့သည်။\n" `ဥပဒေအတိုင်း၊´ `လုပ်ထုံးလုပ်နည်းအတိုင်း´ ဆိုပြီး လာကပ်ပြီး တင်းမာနေလို့ အကျိုးမရှိနိုင်ပါဘူး၊ ပြေလည်အောင် ညှိနှိုင်းရမည့် ကိစ္စသာ ဖြစ်တယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၁) says:\nApril 25, 2012 at 2:05 PM Reply\nNge Naing -\n် ဥပဒေကို ဘယ်နည်းနဲ့ပဲ ပြင်ပြင် ပြင်ချင်ရင် လွယ်ပါတယ်။ မြန်မြန်ပြင်လေ၊ တိုင်းပြည်အတွက် ထိရောက်တဲ့ ပြောင်းလဲမှုတွေကို မြန်မြန် လုပ်နိုင်လေပဲ။ ဥပဒေကို မပြင်ဘဲ ကန့်လန့်ခံနေမယ် ဆိုရင်တော့ သံသယတွေက ပိုလာပြီး နောက်ပြန်ဆုတ်သွားစရာ အကြောင်းကို ဖန်တီးပေးသလို ဖြစ်သွားလိမ့်မယ်။ တိုင်းပြည် ကောင်းကျိုးကို တကယ် လိုလားတယ် ဆိုရင် အခုလောက်ထိ တည်ဆောက်ထားပြီးမှ အဲလို အဖြစ်ခံမလား။ နိုင်ငံရေးနဲ့ အကျဉ်းကျထားသူတွေ ၀င်ရောက် ယှဉ်ပြိုင်ခွင့် မရှိဘူး ဆိုတဲ့ ဥပဒေမျိုးကိုတောင် ပြင်ခဲ့လို့ ဇေယျာသော်တို့လို အကျဉ်းကျဖူးသူတွေ ရွေးကောက်ပွဲ ၀င်နိုင်ခဲ့လို့ လွှတ်တော်အမတ်တွေ ဖြစ်လာခဲ့ပြီ။ ဒီဖွဲ့စည်းပုံကြီး ပေါ်လာတာကိုက တကယ် ဖွဲ့စည်းပုံတခုရဲ့ ဥပဒေ လုပ်ထုံးလုပ်နည်း အတိုင်း လိုက်နာသင့်တဲ့ စံချိန်စံညွန်း အတိအကျ လိုက်နာပြီး ပေါ်လာခဲ့တာ မဟုတ်လို့ အခုလိုတွေ ညှိနှိုင်းရတာတွေ ဖြစ်လာခဲ့တယ်။ အခု ဒီနေရာမှာကျမှ ဥပဒေအတိုင်း လုပ်ထုံးလုပ်နည်းအတိုင်း ဆိုပြီး လာကပ်ပြီး တင်းမာနေလို့ အကျိုးမရှိနိုင်ပါဘူး။ ပြေလည်အောင် ညှိနှိုင်းရမည့် ကိစ္စသာ ဖြစ်တယ်။\n"ဥပဒေကို ခပ်လွယ်လွယ် ပြင်ပေးရင် `လွှတ်တော်´ ဆိုတာ `ပေါတောတောကြီး´ ဖြစ်သွားမယ်" လို့ ထင်ပါတယ်။ (ဘယ်သူ ရေးထားတာကို ဖတ်မိတာလဲတော့ မမှတ်တော့ဘူး၊ အဲဒီ အဓိပ္ပါယ်နဲ့ ခပ်ဆင်ဆင်ပါပဲ)\nလောလောဆယ်မှာ ဒီလို ဖြစ်နေတာကိုတော့ အဲ့ဒီအတိုင်း လက်ခံရမှာပဲလေ.... အဲ့ဒါကို တဖြည်းဖြည်း ပြောင်းလဲဖို့က NLD ရဲ့ တာဝန်ပါ။\n"လမ်းပြင်ဖို့ ၀င်လာသူကို လမ်းမပြင်ဖို့ သစ္စာဆိုခိုင်းတာ အဓိပ္ပါယ် ကင်းမဲ့နေပါတယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၂) says:\nApril 25, 2012 at 2:06 PM Reply\nဥပဒေကို လွယ်လွယ်ကူကူပဲ ပြင်ပြင်၊ ခက်ခက်ခဲခဲပဲ ပြင်ပြင် တိုင်းပြည်မှာ ပြုပြင်ပြောင်းလဲမှု လုပ်ဖို့လိုတယ် ဆိုတာကို လက်ရှိအစိုးရက ၀န်ခံထားပြီး ဖြစ်လို့ တကယ် ပြုပြင်ပြောင်းလဲချင်တဲ့ ဆန္ဒ တကယ် ရှိရင် ဒါကိုတော့ လိုက်လျောရမှာ ဖြစ်တယ်။\nပို့စ်ထဲက ဥပမာ အတိုင်းပဲ လမ်းပြင်ဖို့ ၀င်လာသူကို လမ်းမပြင်ဖို့ သစ္စာဆိုခိုင်းတာ အဓိပ္ပါယ် ကင်းမဲ့နေပါတယ်။\nဒီအချက်ကို လက်မခံလို့ NLD က ၂၀၁၀ မှာ ရွေးကောက်ပွဲကို သပိတ်မှောက်ခဲ့တယ်။ အခု ၀င်တော့မည့်ဆဲဆဲမှာမှ လိုက်ကပ်နေရင် ကပ်နေသူရဲ့ တာဝန်သာ ဖြစ်တယ်။\n"ကာကွယ်စောင့်ရှောက်စရာ မဟုတ်လောက်တဲ့ အချက်တွေ ရှိနေတာကို သိလျက်နဲ့ NLD က မျက်စိမှိတ်ပြီး ကျမ်းကျိန်လို့ မဖြစ်နိုင်ဘူး" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၃) says:\nApril 25, 2012 at 2:08 PM Reply\nNge Naing -\nNLD လွှတ်တော်ထဲ ၀င်တယ် ဆိုကတည်းက "ဖွဲ့စည်းပုံမှာ ပြည်သူလူထုအတွက် အသုံးမ၀င်ဘဲ အပိုဖြစ်နေတဲ့ အချက်တွေကို ပြင်ဖို့ ၀င်တာ အဓိကတချက် ဖြစ်တယ်" ဆိုတာ အတိအလင်း ကြေညာထားပြီးဖြစ်တယ်။ နဂိုကတည်းက ပုတ်သင်ညိုလို ခေါင်းညိတ်ပြီး လွယ်လွယ်နဲ့ ရွေးကောက်ပွဲ ၀င်လာခဲ့တာ မဟုတ်တော့ မိမိ သွားလိုတဲ့ လမ်းကြောင်းနဲ့ ဆန့်ကျင်နေတဲ့ အချက်တွေ၊ ကာကွယ်စောင့်ရှောက်စရာ မဟုတ်လောက်တဲ့ အချက်တွေ ရှိနေတာကို သိလျက်နဲ့ မျက်စိ အသေမှိတ်ပြီး "ပြီးပြီးရော" ဆိုပြီး သစ္စာဆို ကျမ်းကျိန်လို့ မဖြစ်နိုင်ဘူး။ မြန်မာပြည်ကို ပြုပြင်ပြောင်းလဲစေချင်တဲ့ ရည်ရွယ်ချက်နဲ့ NLD ကို မဲပေးခဲ့တဲ့ မဲဆန္ဒရှင်များအထဲက အပြစ်တင်ချင်နေသူတွေ အနေနဲ့ NLD လျှောက်နေတဲ့ လမ်းကို ရှင်းရှင်းလင်းလင်း သဘောပေါက်ဖို့ တကယ်ကို လိုအပ်ပါတယ်။\nဖွဲ့စည်းပုံအခြေခံဥပဒေ ရေးဆွဲကတည်းက ဒါကို လက်မခံခဲ့တာ ကျနော် သိပါတယ်။ ၂၀၁၀ ရွေးကောက်ပွဲ မဝင်ခဲ့တာ ဒီအချက်တင် မဟုတ်ပဲ အခြားအချက်တွေလည်း ရှိပါသေးတယ်။ ဟိုဘက်ကလည်း ဒါကို အတည် ဖြစ်စေချင်လို့ NLD မပါပဲ ရေးဆွဲခဲ့တာပါ။ NLD ဝင်ပါလာဖို့အတွက် လှည့်ကွက် အနေနဲ့ လုပ်လိုက်တယ် ဆိုတာ ကျနော် သိပါတယ်။ လွှတ်တော်အနေနဲ့ ပြင်ပေးလိုက်တာ မဟုတ်ဘူး လို့ သိထားပါတယ်။\nMoet Ei -\nအစကတည်းက လွှတ်တော်ကြီးက အတည်လား ...း)\nတည်လို့ရသလောက် တည်ကြည့်တာပေါ့.... တည်လို့ရတဲ့နေရာ တည်ကြည့်တာပေါ့..... တည်လို့မရတဲ့ နေရာတွေမှာတော့ ပေါတောတောကြီး ဖြစ်သွားပါလိမ့်မယ်။ :)\n"NLD က မှားမှားကြီး သစ္စာ သွားဆိုပြီး ၀င်သွားရင် သူများတွေ စွပ်စွဲနေသလို NLD ဟာ `စစ်ကျွန်စနစ်ကို အသက်သွင်းတဲ့သူ သမိုင်းတရားခံ´ ဖြစ်သွားမှာ သေချာတယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၄) says:\nApril 25, 2012 at 2:10 PM Reply\nသစ္စာဆိုတာ အမှန်တရားပါ။ ကိုယ်လည်း ယုံတာ မဟုတ်ဘဲ၊ ကိုယ်လည်း လုပ်မှာ မဟုတ်ဘဲနဲ့ မှားမှားကြီး ကတိ သစ္စာ သွားဆိုတဲ့ အလုပ်ကို အမှန်တရား မြတ်နိုးသူတွေ ဘယ်သူမှ လုပ်မှာ မဟုတ်ဘူး။\nမှားတာကို သိရဲ့နဲ့ ကတိသစ္စာပဲ ဆိုမလား? ဟိုဘက်ကပဲ ပေါတောတောနဲ့ လွယ်လွယ်ကူကူ ပြင်ဆင်ပေးမလား ဆိုတဲ့ အဖြေကို စောင့်ကြည့်ကြတာပေါ့.... :)\nပြည်သူလူထု ကောင်းကျိုးအတွက် ပြင်ဆင်ပေးတာဟာ ကောင်းတာ လုပ်တာဖြစ်လို့ "ပေါတောတော" လို့ ဘယ်လိုမှ သတ်မှတ်လို့ မရပါဘူး။ NLD ကလည်း အမှားသစ္စာ ဆိုပြီး ၀င်လုပ်ရင် အမှန် ဘယ် သွား ဦးတည်တော့မလဲ၊ အမှားပဲ ဖြစ်လာတော့မှာပေါ့။ မှားမှားကြီး သစ္စာ သွားဆိုပြီး ၀င်သွားရင် သူများတွေ စွပ်စွဲနေသလို NLD ဟာ "စစ်ကျွန်စနစ်ကို အသက်သွင်းတဲ့သူ သမိုင်းတရားခံ" ဖြစ်သွားမှာ သေချာတယ်။\nNLD အခုထိ လုပ်လာတာ မှားတာ တခုမှ မရှိသေးဘူး။ အမှန်တွေချည်းပဲ ရှိပါတယ်။ အခုချိန်ကျမှ အမှားကို အားပေးဖို့ မလိုဘူး။ ဒီလိုသာ သစ္စာဆိုပြီး ၀င်သွားရင် ၂၀၁၀ တုန်းကတောင် ဘာမှ သပိတ်မှောက်နေစရာ အကြောင်း မရှိပါဘူး။\n" `ဥပဒေ ပြင်ပေးမယ်´ ဆိုတဲ့ သဘောတူညီမှု ရအောင် ဆွေးနွေး ညှိနှိုင်းရမယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၅) says:\nApril 25, 2012 at 2:11 PM Reply\nလွယ်လွယ်ကူကူ ပြင်ပေးတာ မကောင်းဘူးလို့ ကျနော် မဆိုလိုချင်ပါ။ လွယ်လွယ်ကူကူ ပြင်ပေးရင် ပိုကောင်းပါတယ်။ ကျနော်ကိုယ်တိုင်လည်း ဖြစ်စေချင်ပါတယ်။ မရခဲ့ရင် ဘာလုပ်ကြမလဲ?\nဥပဒေ ပြင်ပေးမယ် ဆိုတဲ့ သဘောတူညီမှု ရအောင် ဆွေးနွေး ညှိနှိုင်းရမယ်။ အခု လာနေတာ ဆွေးနွေးညှိနှိုင်းမှုနဲ့ လာနေပါတယ်။ ဆွေးနွေးညှိနှိုင်းရင်းနဲ့ အဖြေတခု ထွက်မှာ သေချာပါတယ်။ ပွဲပျက်အောင် လုပ်တဲ့သူက အဖျက်သမား ဖြစ်လိမ့်မယ်။\n"ဒီမိုကရေစီလိုလားသူ ပြည်သူတွေအနေနဲ့ မိမိတို့ရဲ့ ခေါင်းဆောင်တွေကို အမှန်တရားကို မျက်ကွယ်ပြုပြီး ဗြောင်လိမ်ပြီး သစ္စာဆိုတဲ့ နည်းနဲ့ နိုင်ငံရေးထဲ ပေးပါစေချင်တဲ့ သူတွေ မဖြစ်သင့်ပါ" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၆) says:\nApril 25, 2012 at 2:15 PM Reply\nမိမိခေါင်းဆောင်တွေကို အမှန်တရား မျက်ကွယ်ပြုပြီး ဗြောင်လိမ်ပြီး သစ္စာဆိုတဲ့ နည်းနဲ့ နိုင်ငံရေးထဲ ပေးပါစေချင်တဲ့ သူတွေ မဖြစ်အောင် ကာကွယ်နိုင်ဖို့ ကြိုးစားပါ။ သစ္စာဆိုတာ အမှန်တရား ဖြစ်လို့ တကယ် စူးတယ်။ မှားမှားကြီး သွား သစ္စာဆိုလို့ မဖြစ်ဘူး။ ကိုမြင့်မြတ် ဟာ ဗုဒ္ဓဘာသာဝင် တယောက် ဖြစ်တယ် ဆိုရင် ဒါကို အလေးအနက် ထားသင့်တယ်။ သွားအိပ်တော့မယ်၊ မနက်ဖြန် အစောကြီး ထရမယ်။ Good night!\nဟိုဘက်က ရွှေ့တဲ့ အကွက်တွေက အများကြီး စားပြီး အနည်းအကျဉ်းသာ ပေးကျွေးတဲ့ အကွက်တွေ ဖြစ်တာကို သတိထားမိတယ်။ နောက် ရွှေ့မယ့် အကွက်မှာလည်း ဟိုဘက်ကသာ ကောင်းမွန်တဲ့ အကွက်ကို ရွှေ့သွားနိုင်မယ်လို့ ကျနော့်အနေနဲ့ မျှော်လင့်ပါတယ်။ သူတို့ကို အထင်ကြီးလို့ မဟုတ်ပါ။ သဘောကျလို့ မဟုတ်ပါ။ ရွှေ့လာတဲ့ အကွက်တွေကို ကြည့်ပြီး သုံးသပ်ကြည့်တာပါ။\n"ဘုရားဟောတဲ့ သစ္စာလေးပါး ထဲမှာ မပါပေမဲ့ "အမှန်" အဖြစ် တလောကလုံးက သတ်မှတ်ပြီး လက်ခံထားတဲ့ အချက်တွေ ရှိပါတယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၇) says:\nApril 25, 2012 at 2:18 PM Reply\nကျနော် ဗုဒ္ဓဘာသာဝင် တစ်ယောက်ပါ။\nကျနော် သိထားတဲ့ သစ္စာ (အမှန်တရား) ဆိုတာ လေးခုပဲ ရှိပါတယ်။\nကျန်တာတွေကို "သစ္စာ" လို့ မခေါ်ပါဘူး တဲ့.......\nအခုအချိန်မှာ ဘယ်သူမှ ကျနော်ရဲ့ခေါင်းဆောင် မဟုတ်ပါ။ ကျနော်ဟာ ပွဲကြည့်သူတစ်ယောက်၊ ပွဲအပေါ် သုံးသပ်သူတစ်ယောက်၊ ကိုယ်မြင်တာကို ဝေမျှတဲ့ သူတစ်ယောက် ("တိုက်ခိုက်တယ်" လို့ မသုံးနှုန်းချင်ပါ၊ တကယ်လည်း တိုက်ခိုက်လိုစိတ်နဲ့ ရေးခြင်း မဟုတ်ပါ) လို့သာ သဘောထားပါတယ်။\n"ကျမ်းကျိန်တယ်" ဆိုတာ "ဒီအတိုင်း လုပ်ပါမယ်" လို့ သစ္စာဆိုတာပဲ မဟုတ်ဘူးလား။ ဘုရားဟောတဲ့ သစ္စာလေးပါး ထဲမှာ မပါပေမဲ့ "အမှန်" ဆိုတာ ပုထုစဉ်တွေအတွက် ပညတ်ချက်တွေအတိုင်း သတ်မှတ်နေရတာတွေ ချည်းပါပဲ။ သူ၊ ငါ၊ ယောက်ျား၊ မိန်းမ စတဲ့ ပညတ်ထားတဲ့ အချက်တွေ ရှိတယ်။ ဥပမာ မြန်မာနိုင်ငံကို "ထိုင်းနိုင်ငံ" လို့ ပြောပြီး ယောက်ျားကြီးတယောက်ကို "ဒီလူဟာ မိန်းမ" လို့ သွားပြောနေရင် အမှန် ဖြစ်ပါ့မလား။ "ဘုရားဟောတဲ့ သစ္စာလေးပါးကိုပဲ အမှန်" လို့ သတ်မှတ်တဲ့သူ ဆိုရင် အခုလို စကားဝိုင်းမျိုးမှာ ဘယ် အချိန်ဖြုန်းခံတော့မလဲ၊ သမထ ၀ိပဿနာနဲ့ပဲ အချိန်ကုန်ခံတော့မှာပေါ့။ ဘာပဲဖြစ်ဖြစ် အမြင်ကို ဆွေးနွေးလို့ ပြန် ဆွေးနွေးခွင့် ရတာ ကျေးဇူးပါ။\n"Time မဂ္ဂဇင်းက "ဒေါ်စုကို ဒီနှစ်အတွက် `ကမ္ဘာ့ ဩဇာ အရှိဆုံး လူ ၁၀၀ စာရင်း´ ထဲမှာ မထည့်ဘူး" လို့ သတ်မှတ်တိုင်း ကျွန်မတို့ သတ်မှတ်စရာ မလိုပါဘူး" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၈) says:\nApril 25, 2012 at 2:21 PM Reply\n"NLD အခုထိ လုပ်လာတာ မှားတာ တခုမှ မရှိသေးဘူး၊ အမှန်တွေချည်းပဲ ရှိပါတယ်" လို့ ပြောနေပေမယ့် TIME မဂ္ဂဇင်းကတော့ ဒီနှစ်အတွက် "ကမ္ဘာ့ ဩဇာ လွှမ်းမိုးမှု အရှိဆုံး လူ ၁၀၀ စာရင်း" ( http://www.time.com/time/specials/packages/completelist/0,29569,2111975,00.html ) ထဲကနေ ဒေါ်အောင်ဆန်းစုကြည်ကို ထုတ်ပယ်လိုက်ပါတယ်။\nအဲ့ဒါဟာ "ရွေးကောက်ပွဲ ဝင်ခဲ့လို့" လို့ ကျနော့်အနေနဲ့ သုံးသပ်ပါတယ်။\nTime မဂ္ဂဇင်းက "ဒေါ်အောင်ဆန်းစုကြည်ကို ဒီနှစ်အတွက် `ကမ္ဘာ့ ဩဇာ လွှမ်းမိုးမှု အရှိဆုံး လူ ၁၀၀ စာရင်း´ ထဲမှာ မထည့်တော့ဘူး" လို့ သတ်မှတ်တိုင်း ကျွန်မတို့ သတ်မှတ်စရာ မလိုပါဘူး။ Time မဂ္ဂဇင်းမှာ သူ သတ်မှတ်ထားတဲ့ စံ ရှိမှာပေါ့။ ကျွန်မတို့မှာလည်း ကျွန်မတို့ သတ်မှတ်ထားတဲ့ စံ ရှိပါတယ်။ NLD မှာ နိုင်ငံရေးအမှား ဘာမှ မတွေ့သေးဘူး။ အဲ အခုချိန်မှာ ဗြောင်လိမ်ပြီး ကျမ်းကျိန်မယ် ဆိုရင်တော့ ဒါ လူသိရှင်ကြား လိမ်ပြီး စစ်ကျွန်ဥပဒေအောက်ကို တိုးဝင်တာ ဖြစ်သွားနိုင်လို့ "အမှား" လို့ သတ်မှတ်လို့ ရနိုင်ပါတယ်။\n"NLD ကို လူထုက ဘယ်လောက် ထောက်ခံတယ် ဆိုတာ အားလုံး မျက်မြင်ကိုယ်တွေ့ သိရှိကြပြီး ဖြစ်တယ်" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၉) says:\nApril 25, 2012 at 2:26 PM Reply\nNLD မှာ နိုင်ငံရေးအမှား ဘာမှ မတွေ့သေးဘူး။ အဲ အခုချိန်မှာ ဗြောင်လိမ်ပြီး ကျမ်းကျိန်မယ် ဆိုရင်တော့ ဒါ လူသိရှင်ကြား လိမ်ပြီး စစ်ကျွန်ဥပဒေအောက်ကို တိုးဝင်တာ ဖြစ်သွားနိုင်လို့ "အမှား" လို့ သတ်မှတ်လို့ ရနိုင်ပါတယ်။\nဟုတ်ပါတယ်.... NLD ဟာ နိုင်ငံရေးအရတော့ မမှားပါဘူး။\nဒါပေမယ့် NLD ဟာ "ပရုတ်လုံးလို တဖြည်းဖြည်းနဲ့ လုံးပါးပါးခဲ့" ရပါတယ်။ အဲ့ဒါကို "ကျဆုံးမှု" လို့တော့ သတ်မှတ်လို့ရမယ်ထင်ပါတယ်။\nကျွန်မတော့ အဲလို မမြင်ဘူး။ NLD ကို လူထု ဘယ်လောက် ထောက်ခံတယ် ဆိုတာ လက်တွေ့ အားလုံး မြင်တွေ့ပြီး ဖြစ်တယ်။ နေပြည်တော်လို မဲဆန္ဒနယ်မြေတွေမှာဆို တယောက်မှကို ရမယ် မထင်ထားဘူး။ အံ့သြစရာ ကောင်းလောက်အောင်တောင် နေပြည်တော်မှာ ယှဉ်ပြိုင်တဲ့ နယ်မြေတွေ အားလုံးမှာ အောင်နိုင်ခဲ့တာ NLD ကို နေပြည်တော်လို နေရာမျိုးမှာတောင် ဒီလို ထောက်ခံကြတာ တကယ် အထင်အရှားပဲ။\n"NLD က မှန်မှန်ကန်ကန် သွားနေသရွေ့ ပါတီဝင်တွေရဲ့ အင်အား လျော့စရာ အကြောင်း မရှိပါဘူး" - (ဆောင်းပါးရှင် မငယ်နိုင်၏ အယူအဆ ရှင်းလင်းချက် - ၁၀) says:\nApril 25, 2012 at 2:27 PM Reply\nလူထုရဲ့ထောက်ခံမှုထက်.... ပါတီဝင်တွေရဲ့အား လျော့သွားမှာကို ကျနော့်အနေနဲ့ စိုးရိမ်မိတာပါ။ ခိုင်မာတဲ့ အင်အားတစ်ခု ဖြစ်လာဖို့ အချိန်ယူရမယ် ထင်ပါတယ်။\nNLD က မှန်မှန်ကန်ကန် သွားနေသရွေ့ ပါတီဝင်တွေရဲ့ အင်အား လျော့စရာ အကြောင်း ရှိမယ်မထင်ဘူး။\nလူထုထောက်ခံမှုက ဆပ်ပြာပူပေါင်း လိုပါပဲ။ လေနဲ့ မှုတ်တာနဲ့ အကုန်လုံး ကွဲကုန်မှာပါ။ ခိုင်မာတဲ့ ပါတီဝင်အားကိုတော့ လေနဲ့ မှုတ်လို့ မရပါဘူး။ "တဖန် ပြန် အာဏာသိမ်းမှ ရမယ်" ဆိုတဲ့ အခြေအနေ ဖြစ်သွားပါလိမ့်မယ်။\nအဲလို လုပ်ရင် လုပ်တဲ့သူရဲ့ အပြစ်သာ ဖြစ်တယ်။ NLD ရဲ့ အပြစ် မဟုတ်ဘူး။\nဒီတစ်ခါတော့ ကျနော် နှုတ်ဆက်ပြီ။ မနက် ရုံးတက်ရမှာ ဆိုတော့..... ပြန်တော့မယ်... Good night ! :)\nဟုတ်တယ်။ ကျနော်တို့တွေက ပြည်သူတွေကို ရွေးကောက်ပွဲဝင်တုန်းက ဘာကတိတွေပေးခဲ့သလဲဆိုတော့ ပြည်သူတွေကို အကျိုးမပြုတဲ့ အခြေခံဥပဒေထဲက အချက်အလက်တွေကို ပြုပြင်မယ်။ ပြည်တွင်း ငြိမ်းချမ်းရေး ဖော်ဆောင်မယ်။ င်္ပြီးတော့ တရားဥပဒေ စုိုးမိုးရေးကို ဆောင်ရွက်မယ်လို့ ပြောခဲ့တယ်။အဲသည်မှကျနော်တို့ ရွေးကောက်ပွဲဝင်တုန်းက ပေးထားတဲ့ ကတိဖြစ်တဲ့ ကျနော်တို့ ပြုပြင်မယ်ပြောထားတဲ့ အခြေခံဥပဒေကို ကာကွယ်စောင့်ရှောက်ပါမည်ဆိုလိုက်ရင်\nဘာမှ ဥပဒေရေးလုပ်ငန်းတွေ မလုပ်နိုင်တော့ဘူး၊ ပြည်သူတွေကို ပေးထားတဲ့ ကတိတွေ မတည်ဘဲ ဖြစ်သွားမယ်\nHow about the promise 1990.NLD win and when NLD can not do for country,Daw Su said"I cant do it alone.If u want to get change,do it urself.Is that the leader speech?\nApril 25, 2012 at 9:15 PM Reply\n၂၀၀၈ နဲ့ ၂၀၁၀ တုန်းက ဆန့်ကျင်ခဲ့တယ်...\nအခု ၂၀၁၂မှာဗြုံးဆိုပြီးတော့ ရွေးကောက်ပွဲ\nထ၀င်တယ်....အစိုးရက ဥပဒေတွေကို NLD တောင်းဆိုတဲ့အတိုင်းပြင်ပေးခဲ့လို့ဝင်တာလား\nCriticism ဝေဖန်ထောက်ပြတာတွေ မရှိဘူးလား\nပြည်သူကို ရှင်းပြသင့်တာတွေရှင်းဖို့ NLD မှာ တာဝန်ရှိတယ်..အထူးသဖြင့်\nတိုNLDအနေနဲ no Vote ကိုတက်ကြွစွာဆောင်ရွက်ခဲ့လို့\nဒါကတော့ တို့လည်း သိပ်မသိဘူး။ သူက သူသိတဲ့ အမြင်နဲ့ သူပြောတာပဲ။ ပြောင်းနေတယ်ဆိုတာ သူပဲ သိတယ်။ ဘာလို့လဲဆိုတော့ သူနဲ့ ဦးသိန်းစိန်တို့နဲ့ တွေ့ကြ ဆုံကြတာကိုး။ တို့တော့ သိပ်မသိလှဘူး။\nအန်တီလုပ်တာ အန်တီတာဝန်ယူတယ်။ အန်တီမှားရင်အန်တီခံမယ်။)She said nothing to even EC.Is that the Democracy?\nWe vote her 1990 to get change but when she can not do she said..အပြောင်းအလဲလိုချင်ရင်ကိုယ်တိုင်လုပ်။\nwhat kind of leader?American people voted Obama for the country economy to go up.When he became president...he didnt say If u want to go up the country economy,do it urself.I cant do it alone.What u also do for country.\nApril 26, 2012 at 1:57 AM Reply\nNLD ၇ပ်တည်ချက် ဘာမှ မမှားပါ\nဆိုတဲ့ ဆွေးနွေးမှု ကျနော်လဲ အဲ့လိုဘဲ ခံစားမိပါတယ်\nApril 26, 2012 at 8:29 AM Reply\nလွတ်တော်တက်ပြီး ပြည်သူအတွက်အလုပ်အမြန်လုပ်ပေးရမဲ့ ဒီလိုနောက်ကျနေတဲ့အချိန်မှာ လွတ်တော်မတက်တာဟာအလုပ်မလုပ်ချင်လို့ပဲ၊ဒီလိုဆိုအရင်ကတဲကရွေးကောက်ပွဲ မဝင်ပါနဲ့လား၊မှားပါတယ် ကိုNLDရယ် မဲပေးမိတာ\nလွယ်နေတာကို ခက်အောင်လုပ်တတ်ကြတယ် says:\nApril 26, 2012 at 9:57 AM Reply\nလွယ်နေတာကို ခက်အောင်လုပ်တတ်ကြတယ်.. ဒင်းတိုရဲ့ သဘောသဘာဝပဲ...\nလောလောဆယ်တော့ အဖွဲ့ချုပ် လွှတ်တော် တက်ရေး မတက်ရေး သတင်းအခြေအနေတွေ လိုက်လံမေးမြန်း စုံစမ်း၊ ကိုယ့်ထက်နားလည်တဲ့ တတ်ကျွမ်းတဲ့သူတွေ ရေးသားနေတာတွေပဲ လိုက်ဖတ်ဖြစ်၊ နားထောင်ဖြစ်နေပါတယ်...။ မြင်နေမိတာကတော့ ၂၀၁၂ ရွေးကောက်ပွဲမှာ ကြံ့ဖွတ်ပါတီ ခွက်ခွက်လန် ရှုံးတော့ ဘယ်သူကြောင့် ဘယ်ဝါ့ကြောင့် မီဒီယာအားနည်းလို့ ကြောင့် ဘာကြောင့်၊ ညာကြောင့် အကြောင်းပေါင်းစုံကို ဖြေရှင်းလိုက်ရတာအမောပေါ့။ ယခုထက်ထိ မိမိအခြေအနေမှန်ကို မသုံးသပ် နိုင်သေးတာကတော့ မြင်တဲ့အတိုင်းပေါ့။ အဖွဲ့ချုပ် လွှတ်တော်တတ်နိုင်ရေး အတွက် မီဒီယာတွေနဲ့ တွေ့ဆုံမေးမြန်းခန်းတွေမှာလည်း ကြံ့ဖွံ့အမတ်တွေ ငါ့စကားနွားရ အငြိုးအတေး ကြီးစွာ ပြောဆို ချေပနေတာကတော့ ကစားပွဲမှာ ရှုံးတဲ့ ကလေးတွေလို ရှုံးမဲမဲနေတာကို ကြည့်နေရသလိုပါပဲ။\nယခုလည်း အဖွဲ့ချုပ် လွှတ်တော် တက်ရောက်နိုင်ဖို့ စာသားပြင်ဆင်နိုင်ရေးအတွက် ပြည်သူတွေ အင်မတန်မှ မျှော်လင့်တောင့်တနေတဲ့ ဒီလိုအချိန်မှာ သဘောထားကြီးကြီးနဲ့ လုပ်ဆောင်ပြ၊ အမှတ်ယူပြမယ်ဆိုရင် မုန့်ဟင်းခါးကျွေး၊ လမ်းခင်းပေးစရာ မလိုအောင် ထောက်ခံမှုရဦးမှာပါ.. ခုတော့ ထပ်ပြီး လူထုမေတ္တာ တမင်ခံယူနေပြန် ပါရောလား။ ထို့အတူ ကြံ့ဖွံ့အမတ်တွေလည်း မီဒီယာမှာ လူကြမ်းအဖြစ် တဦးနဲ့ တဦး မရိုးရအောင် ကပြ အသုံးတော်ခံနေလေရဲ့။ နိုင်ငံတကာနဲ့ ကမ္ဘာကို ကတိကဝက်တွေ ပေးထားပြီးသားပါ...။ ရှေ့တိုးဘို့သာ လုပ်ဆောင်ရမှာပါ...။ အကြွေးတွေလည်း လျှော်ပစ်နိုင်ခဲ့ပြီလေ။ နောက်ဆုံးမှာတော့ လူကြမ်းတွေကြားမှာ သမ္မတဦးသိန်းစိန် မင်းသားအဖြစ် အကယ်ဒမီယူမယ့် အခန်းကတော့ မကြာမှီ ရောက်ရှိလာတော့မှာ မလွှဲမသေပါပဲဗျာ...။\nလွှတ်တော်မလိုသော ကျမ်းသစ္စာကျိန်ဆိုမှု့စာသားပြောင်းလည်းခြင်း ( မောင်မောင်ဝမ်း) (၁) says:\nApril 26, 2012 at 10:13 AM Reply\nလွှတ်တော်မလိုသော ကျမ်းသစ္စာကျိန်ဆိုမှု့စာသားပြောင်းလည်းခြင်း ( မောင်မောင်ဝမ်း) (၃) says:\nApril 26, 2012 at 10:18 AM Reply\nလွှတ်တော်မလိုသော ကျမ်းသစ္စာကျိန်ဆိုမှု့စာသားပြောင်းလည်းခြင်း ( မောင်မောင်ဝမ်း) (၄) says:\nApril 26, 2012 at 10:19 AM Reply\nလွှတ်တော်မလိုသော ကျမ်းသစ္စာကျိန်ဆိုမှု့စာသားပြောင်းလည်းခြင်း ( မောင်မောင်ဝမ်း) (၅) says:\nApril 26, 2012 at 10:20 AM Reply\nလွှတ်တော်ထဲမှာ ဆင်ခြင်တုံတရား ရှိသလား (၁) says:\nApril 26, 2012 at 10:30 AM Reply\nဧပြီလ ၁ ရက် ကြားဖြတ်ရွေးကောက်ပွဲမှာ အတုိုက်အခံ အင်န်အယ်ဒီပါတီက ကိုယ်စားလှယ် ၄၃ ဦး တခဲနက် ရွေးချယ်ခံခဲ့ရတယ်။ ဧပြီလ ၂၃ မှာ ပြန်လည်စတင်မယ့် လွှတ်တော်ညီလာခံမှာ ကိုယ်စားလှယ်သစ်များ တက်ရောက် ကျမ်းကျိန် တာဝန်ထမ်းဆောင်ဖို့ အရေးက အကြပ်အတည်းဖြစ်နေတယ်။ အခြေခံဥပဒေအလိုအရ ကျမ်းကျိန်စာသားမှာ အခြေခံဥပဒေကို ကာကွယ်စောင့်ရှောက်အစား လေးစာလိုက်နာလို့ ပြောင်းလဲပြင်ဆင်ပေးရန် အနိုင်ရ အတိုက်အခံပါတီက တောင်းဆိုနေချိန်မှာ အာဏာရကြံ့ဖွံ့အစုိုးရ၊ လွှတ်တော်နဲ့ တပ်မတော်အာဏာပိုင်များက ပြင်ဆင်ပေးဖို့ကို အကြောင်းအမျိုးမျိုးပြ ရှောင်လွှဲနေပါတယ်။\nဖြေ။ ။ ၂၀၀၈ အခြေခံဥပဒေကို ကာကွယ်စောင့်ရှောက်ပါမယ်လို့ ခံဝန်ကတိပြုတဲ့ ၂၀၁၀ ရွေးကောက်ပွဲကို ကျနော်တို့ ပါတီက ၀င်ရောက်ယှဉ်ပြိုင်ခြင်း မပြုခဲ့ဘူး။ ရွေးကောက်ပွဲကို သပိတ်မှောက်ခဲ့တယ်။ အဲသည်အတွက် ၂၀၁၀ စက်တင်ဘာ ၁၅ မှာ ပါတီကို ဖျက်သိမ်းခံခဲ့ရတဲ့ အခြေအနေထိ ရောက်ခဲ့တယ်။ အဲသည်နောက် ဒေါ်အောင်ဆန်းစုကြည် အကျယ်ချုပ်က လွတ်မြောက်လာပြီးတဲ့နောက်မှာ သမ္မတဦးသိန်းစိန်နဲ့ တွေ့တယ်။ အဲသည်မှာ ပါတီကို တရားဝင်ဖြစ်အောင် ပြောင်းလဲစေချင်တယ်။ ဖြစ်နိုင်ရင် ရွေးကောက်ပွဲကို ၀င်စေချင်တယ်ဆိုပြီး ဆွေးနွေးမှုတွေ ဖြစ်လာတယ်။\nလွှတ်တော်ထဲမှာ ဆင်ခြင်တုံတရား ရှိသလား (၂) says:\nApril 26, 2012 at 10:31 AM Reply\nဖြေ။ ။ ဟုတ်ပါတယ်။ အဲသည်တုန်းက ဦးသိန်းစိန်က ပြင်တယ်။ လွှတ်တော်ကို ပို့ပြီးတော့လည်း ဦးသိန်းစိန်က ဆောင်ရွက်ပေးခဲ့တယ်။ ဒါကြောင့် အခြေခံဥပဒေကို ကာကွယ်စောင့်ရှောက်ပါမည်ဆိုတဲ့အစား လေးစားလိုက်နာပါမည်ဆိုတဲ့ အသုံးအနှုန်းကို ပြောင်းလဲသုံးစွဲခဲ့တယ်။ ဒါက ရွေးကောက်ပွဲကော်မရှင်ဥပဒေကို ပြင်ဆင်တဲ့ ဥပဒေနဲ့ ပြင်ဆင်ပေးလိုက်တာပေါ့။ အဲဒါကြောင့် ကျနော်တို့ ရွေးကောက်ပွဲကို ၀င်ခဲတယ်။ ပြည်သူလူထုကလည်း တခဲနက် ထောက်ခံလို့လည်း ရွေးကောက်ခံခဲ့ရတယ်။\nဖြေ။ ။ ဟုတ်တယ်။ ကျနော်တို့တွေက ပြည်သူတွေကို ရွေးကောက်ပွဲဝင်တုန်းက ဘာကတိတွေပေးခဲ့သလဲဆိုတော့ ပြည်သူတွေကို အကျိုးမပြုတဲ့ အခြေခံဥပဒေထဲက အချက်အလက်တွေကို ပြုပြင်မယ်။ ပြည်တွင်း ငြိမ်းချမ်းရေး ဖော်ဆောင်မယ်။ င်္ပြီးတော့ တရားဥပဒေ စုိုးမိုးရေးကို ဆောင်ရွက်မယ်လို့ ပြောခဲ့တယ်။ ဒီ သုံးချက်နဲ့ လွှတ်တော်ကို ၀င်မယ်။ အဲသည်အတွက် လွှတ်တော်ဝင်မယ့် အမတ်တွေကိုလည်း လွှတ်တော်ဆိုင်ရာ သင်တန်းတွေတောင် ပေးနေပြီ ဖြစ်တယ်။ အဲသည်မှာ အခုအကြပ်အတည်းပေါ်လာတာပဲ။ ရွေးကောက်ပွဲဝင်ဖို့အတွက် ရွေးကောက်ပွဲကော်မရှင်က ဥပဒေကို ပြင်ပေးခဲ့ပြီးပြီ။ ဒါကြောင့်လည်း ရွေးကောက်ပွဲဝင်ပြီးပြီ။ အခု လွှတ်တော်ထဲ ၀င်မယ်ဆိုတော့မှ အခြေခံဥပဒေမှာ ကျမ်းသစ္စာကျိန်ဆိုတဲ့ စာသား၁၂၅ (ဇယား ၄) အရ အခြေခံဥပဒေကို ကာကွယ်စောင့်ရှောက်ရမည်ဆိုတဲ့ စကားထပ်ပါနေတယ်။ အဲသည် ကျမ်းသစ္စာအတိုင်းသာ ဆိုပြီး လွှတ်တော်ထဲ ၀င်ရမယ်သာ ဆိုရင် ကျနော်တို့ ရွေးကောက်ပွဲဝင်တုန်းက ပေးထားတဲ့ ကတိဖြစ်တဲ့ ကျနော်တို့ ပြုပြင်မယ်ပြောထားတဲ့ အခြေခံဥပဒေကို ကာကွယ်စောင့်ရှောက်ပါမည်ဆိုလိုက်ရင် ဘာမှ ဥပဒေရေးလုပ်ငန်းတွေ မလုပ်နိုင်တော့ဘူး၊ ပြည်သူတွေကို ပေးထားတဲ့ ကတိတွေ မတည်ဘဲ ဖြစ်သွားမယ်။\nလွှတ်တော်ထဲမှာ ဆင်ခြင်တုံတရား ရှိသလား (၃) says:\nApril 26, 2012 at 10:32 AM Reply\nဖြေ။ ။ ဒီကိစ္စကိုလည်း ကျနော်တို့ဖက်က တင်ပြဆွေးနွေး အကြံပေးတာတွေ လုပ်တယ်။ ကျနော်တို့က ဘာပြောသလဲဆိုတော့ စကားလုံးတွေ ပြုပြင်ဖို့ဆိုရင် အခြေခံဥပဒေခုံရုံးကနေပြီးတော့ သိန်းစိုးခေါင်းဆောင်တဲ့ ခုံရုံးကနေပြီးတော့ အဆုံးအဖြတ်ပေးနိုင်ပါတယ်လို့ အကြံပြုတဲ့စာပို့ပါတယ်။ ဒါပေမယ့် ရွေးကောက်ပွဲ မ၀င်ခင်တုန်းက သမ္မတကြီးကိုယ်တိုင်ကနေပြီး အင်န်အယ်ဒီအတွက် အရေးယူဆောင်ရွက်တာတွေ ကိုယ်တိုင်လုပ်ခဲ့သလုိုမျိူး အခုတကြိမ်မှာ သူက မလုပ်တော့ဘဲနဲ့ ခုံရုံးကို လွှဲပေးလိုက်တယ်။ အဲသည်မှာ ခုံရုံးကနေပြီးတော့ ပါတီက အတွင်းရေးမှူးအဖွဲ့ထဲက ဦးဥာဏ်ဝင်းကို ခေါ်တွေ့တယ်။ သူတို့က စကားလုံးပြုပြင်ပေးတာကို တုန့်ပြန်တာမျိုးထက် အခြေခံဥပဒေကို ပြုပြင်တာမျိူး သဘောထားတွေ ထုတ်ပြောလာတယ်။ အဲသည်အခါကျတော့ လွှတ်တော်ထဲမှာ အများစု နေရာယူထားတဲ့ ကြံ့ဖွံ့အမတ်တွေရော၊ တပ်မတော်က လွှတ်တော်ကိုယ်စားလှယ်တွေရဲ့ သဘောထားတွေရောပါ ရယူပြီးမှ ထောက်ခံမှသာ ပြင်ဆင်ရမလိုမျိူးတွေ ဖြစ်လာတယ်။\nလွှတ်တော်ထဲမှာ ဆင်ခြင်တုံတရား ရှိသလား (၄) says:\nမေး။ ။ ဒါဆိုရင် အခြေခံဥပဒေထဲက ကျမ်းကျိန်ရမယ့် စကားရပ်ကို ပြင်ဆင်ပေးဖို့ဆိုတာက လက်ရှိအစုိုးရနဲ့ လွှတ်တော်ကိုယ်စားလှယ်တွေပေါ်မှာ မူတည်နေပြီ။ သူတို့ရဲ့ သဘောထားသာ အဓိကဖြစ်နေပြီ လို့ ပြောရတော့မှာပေါ့။ အဲသည်အချိန်တရပ်တည်းမှာပဲ တပ်မတော်က သူတို့ရဲ့ တပ်မတော်ကိုယ်စားလှယ် ၅၉ ဦးကို အဆင်မြင့်အရာရှိတွေနဲ့ အစားထိုးလဲလှယ်ခန့်အပ်လိုက်တာလဲ ဒီနေ့ လွှတ်တော်မတက်ခင် ထုတ်ပြန်လိုက်တယ်။ အင်န်အယ်ဒီဟာ ဘယ်လိုနည်းနဲ့ဖြစ်ဖြစ် လွှတ်တော်ထဲကို ပါဝင်လာတော့မှာပဲ ဆိုပြီး တပ်မတော်က ကြိုတင်ပြင်ဆင်တဲ့အနေနဲ့ သူတို့ဖက်က လှုပ်ရှားမှုတွေ ပြုလုပ်လာပြီလို့ မြင်သလား။ ဒါကကော ဘာသဘောလဲ လို့ ဆရာကထင်သလဲ။\nလွှတ်တော်ထဲမှာ ဆင်ခြင်တုံတရား ရှိသလား (၅) says:\nApril 26, 2012 at 10:35 AM Reply\nမေး။ ။ ဆိုတော့ အခုတကြိမ်မှာလည်းပဲ ရွေးကောက်ခံထားရတဲ့ အင်န်အယ်ဒီအမတ်တွေဟာ လွှတ်တော်ကို တက်ဖို့၊ တရားဝင် တာဝန်ထမ်းဆောင်ဖို့ အခြေအနေ မပေးပြန်ဘူးပေါ့။ အခွင့်အရေး မရပြန်ဘူးပေါ့။ အဲသည်လိုမျိုး ပြန်ကြည့်လိုက်ရင် အင်န်အယ်ဒီပါတီဟာ သမုိုင်းတလျောက်လုံးမှာကော၊ အခုလက်ရှိအစုိုးရနဲ့ ဆက်ဆံရေးတလျောက်လုံးမှာပါ အကြိမ်အကြိမ် အခါခါ အချိန်ဆွဲခံရတဲ့ အဖြစ်တွေနဲ့ အမြဲတမ်း ကြုံတွေ့နေရတယ်၊ ရင်ဆိုင်နေရတယ်လို့ ပြောရင် ရမလားဆရာ။ အချိန်ဆွဲခံရတယ်။ ဈေးဆစ်ခံရတယ်။ အလှည့်အပြောင်းတွေနဲ့ ရင်ဆိုင်ရတယ်။ အချိန်ဆွဲခံရတိုင်းမှာ၊ ဈေးဆစ်ခံနေရတဲ့ အချိန်တိုင်းအခါတိုင်းမှာ လက်ရှိအာဏာရအစုိုးရက အကျိုးအမြတ်ထွက်တယ်။ အင်န်အယ်ဒီပါတီ ရွေးကောက်ပွဲဝင်မယ်၊ ပါတီမှတ်ပုံတင်မယ် ပြောလိုက်လို့ သိန်စိန်အစုိုးရက အာင်္ဆီယံဥက္ကဋ္ဌဖြစ်သွားတယ်။ ဟောအခု ဧပြီ ၁ မှာ ရွေးကောက်ပွဲ နိုင်ပါတယ် ဆိုရုံ ရှိသေးတယ်၊ အရှေ့ အနောက်အုပ်စုတွေက ကြံ့ဖွံ့အစုိုးရကို ပိတ်ဆို့အရေးယူထားတွေ၊ ဘာတွေကို လျော့ချတာနဲ့၊ ဆိုင်းငံ့တာနဲ့ ဘာနဲ့ ချက်ခြင်းဆိုသလို အလျင်အမြန် ဆုတွေ ပေးနေကြပြီ။ ဧပြီလတောင် မကုန်သေးဘူး။ အနိုင်ရတဲ့ ပါတီက လွှတ်တော်ထဲတောင် မရောက်သေးဘူး။ အဲသည်အချိန်မှာ စစ်အစုိုးရက အဲလေ ကြံ့ဖွံ့အစုိုးရက ဘာလို့ လက်နှေးနေရပြန်တာလဲ။\nApril 26, 2012 at 10:37 AM Reply\nဖြေ။ ။ ဘယ်လုိုပဲ ဖြစ်ဖြစ် အခုလက်ရှိအခြေအနေ၊ အချိန်အခါမှာ ကျနော်တို့က အဲသည်လိုတော့ သဘောမထားပါဘူး။ အခုလက်ရှိ ပြောင်းလဲမှုတွေက ပေါ်ထွန်းလာနေတဲ အခြေအနေသစ်တွေကိုပဲဆက်လက် မျှော်လင့်ချင်တယ်။ နှစ်ဖက် တင်းမာတဲ့ အနေအထားတွေ၊ ထိပ်တိုက်ရင်ဆိုင်နေရတဲ့ အနေအထားတွေ ပေါ်ထွန်းလာမှာကို ကျနော်တို့တွေကကော ရွေးကောက်ပွဲမှာ မျှော်လင့်တကြီး ယုံကြည်အားကိုးပြီး မဲပေးခဲ့ကြတဲ့ ပြည်သူလူုထုကြီးကပါ မလိုလားဘူး။ အကုန်လုံး ညီညီညွတ်ညွတ် မျှမျှတတ အကျိုးသင့်အကြောင်းသင့်နဲ့ အားလုံးက ဆင်ခြင်တုံတရား လက်ကိုင်ထားပြီးတော့ပဲ ရင်ဆိုင်ချင်တယ်။ ဖြေရှင်းချင်တယ်။ အခုအချိန်မှာ ကျနော်တို့ဖက်ကကော၊ ပြည်သူလူထုကြီးကပါ ဆင်ခြင်တုံတရား ရှိရှိနဲ့ ရင်ဆိုင်လိုက်တာဖြစ်တယ်။ အခုလက်ရှိမှာ ဆင်ခြင်တုံတရားရှိမရှိ ဆိုတဲ့မေးခွန်းဟာ ကြံ့ဖွံ့အစုိုးရ၊ ကြံ့ဖွံ့လွှတ်တော်နဲ့ တပ်မတော်ကိုယ်စားလှယ်တွေ ဖက်ကို ရောက်သွားပြီ။ သူတုို့ဆီကို ဦးတည်သွားပြီ။ လက်ရှိအစုိုးရနဲ့ လွှတ်တော်ကိုယ်စားလှယ်တွေဟာ ဘယ်လောက်အထိ ဆင်ခြင်တုံတရားရှိသလဲ ဆိုတာနဲ့ ဆိုင်သွားပြီ လို့ ဆိုချင်တယ်။\nဖြေ။ ။ ကျနော်တဦးချင်းအနေနဲ့ ပြောရရင် ဦးဝင်းတင်တဦးချင်းအနေနဲ့ ပြန်ပြောရရင် လွန်ခဲ့တဲ့ ၂၀၁၀ ရွေးကောက်ပွဲ မတုိုင်ခင်တုန်းက ကျနော်တို့ဟာ ဒီစကားလုံးအတွက်နဲ့ ၂၀၀၈ အခြေခံဥပဒေကို ထိန်းသိမ်းစောင့်ရှောက်ခြင်း ခံဝန်ကတိမပြုနိုင်ဘူး၊ လက်မခံနိုင်ဘူး ဆိုပြီးတော့ ရပ်တည်ခဲ့တဲ့အတွက် ပါတီကိုတောင်မှ ဖျက်သိမ်းခံရတဲ့ အထိရောက်ခဲ့တယ်။ လူပေါင်းများစွာ ဖမ်းဆီးခြင်းခံရနိုင်တဲ့ အခြေအနေကို ရင်ဆိုင်ပြီး ရွေးကောက်ပွဲကို သပိတ်မှောက်ခဲ့တယ်။ ကျနော်တို့ဟာ ဆင်ခြင်တုံတရားနဲ့ ရပ်တည်ခဲ့တယ်။ ရင်ဆိုင်ခဲ့တယ်။ နောက်ပိုင်းမှာ သမ္မတဦးသိန်းစိန်တို့ကလည်း ဆင်ခြင်တုံတရားနဲ့ ပြင်ဆင်ပြောင်းလဲမှုတွေ လုပ်ခဲ့ပေးပြီး ဖြစ်တယ်။ အခုအချိန်မှာတော့ ဆင်ခြင်တုံတရားဟာ လွှတ်တော်ထဲကို ရောက်နေပြီ။ သူတို့အပေါ်မှာ မူတည်တော့တယ်လို့ ပြောချင်ပါတယ်။\nလွှတ်တော်ထဲမှာ ဆင်ခြင်တုံတရား ရှိသလား (၆) says:\nလွှတ်တော်ထဲမှာ ဆင်ခြင်တုံတရား ရှိသလား (၇) says:\nApril 26, 2012 at 10:41 AM Reply\nဖြေ။ ။ တို့ဖက်ကတော့ စိတ်ကောင်းစေတနာတွေ ရှိတယ်။ လွှတ်တော်ကို တက်မှာပါ။ ကျနော်တို့က ဘယ်လောက်အထိ တက်မယ်လို့ ပြောချင်သလဲဆိုတော့ အကယ်၍ ဒီကိစ္စဟာ တလကြာမယ်။ ၂လကြာမယ်။ ကြာသွားလုို့ နောက်ဆုံး လွှတ်တော်ရုပ်သိမ်းခါနီး တရက် ၂ရက် အလိုကျမှပဲ ကျနော်တို့ကို ခွင့်ပေးမယ်၊ ကျမ်းသစ္စာကျိန်ဆိုရမယ်ဆုိုရင်လည်း ကျနော်တုို့လွှတ်တော်ကိုယ်စားလှယ်တွေ တက်ရောက်မှာ ဖြစ်ပါတယ်။ ဘာကြောင့်လဲဆိုတော့ ပြည်သူတွေက တခဲနက် ထောက်ခံထားတဲ့ ကိုယ်စားလှယ်တွေဖြစ်တယ်။ အဲသည်အတွက် ပြည်သူ့တွေရဲ့ အလိုဆန္ဒနဲ့ အညီ ကျမ်းသစ္စာကျိန်ဆိုထိုက်တယ် လို့ ယူဆပါတယ်။\nမေး။ ။ ဒါဆိုရင် ခုနင်က မေးခွန်းကို ပြန်ကောက်ရရင် ဒေါ်အောင်ဆန်းစုကြည်ဦးဆောင်တဲ့ ပြည်သူ့လွှတ်တော်ကိုယ်စားလှယ်တွေဟာ ပြည်သူ့ဆန္ဒနဲ့အညီ ပါတီကို မှတ်ပုံတင်ပြီး ရွေးကောက်ပွဲဝင်ခဲ့ကြတာဟာ မှန်ကန်တဲ့ ဆင်ခြင်တုံတရားနဲ့ ဆောင်ရွက်မှုဖြစ်တယ်လို့ ဆိုနိုင်သလိုပဲ တဖက်ကလည်း လက်ရှိအစုိုးရအပေါ်မှာ သံသယတွေရှိတာ၊ ယုံကြည်မှုမရှိနိုင်သေးတာတွေကလည်း မမှားဘူးလို့ ပြောရမလို ဖြစ်နေတာပေါ့။\nလွှတ်တော်ထဲမှာ ဆင်ခြင်တုံတရား ရှိသလား (၈) says:\nမေး။ ။ နောက်ဆုံး ပြောချင်တာကတော့ ဆရာရယ်၊ လွှတ်တော်ထဲဝင်မယ်ဆိုတဲ့ ရွေးကောက်ပွဲအနိုင်ရ အင်န်အယ်ဒီအမတ်တွေအတွက်က ၂၀၀၈ အခြေခံဥပဒေကို ပြုပြင်ပြင်ဆင်ကြမယ်ဆိုတဲ့ စိန်ခေါ်မှုကြီးက ရှေ့မှာ ဘယ်လိုမျှော်မှန်းရမယ်တောင် မသိသေးဘူးပေါ့လေ။ အဲသည်အတွက် လွှတ်တော်အ၀မှာတင်ကို အကြပ်အတည်းတွေ့နေကြရပြီ။ ဥပမာ ကျနော်တို့ ထောင်ဗူးဝထဲကို ၀င်ကြရသလိုပေါ့။ အကျဉ်းထောင်ထဲမှာ ဘယ်လို ရုန်းကန် ရင်ဆိုင်ကြရမယ်ဆိုတာ မသိနိုင်သေးဘူး။ သို့သော် ထောင်ထဲဝင်တဲ့ နိုင်ငံရေးပုဒ်မတပ်ခံထားရတဲ့ အကျဉ်းသားတွေကို ထောင်ဝန်ထမ်းတွေက ခေါင်းမော့ ရင်ကော့ပြီး မ၀င်စေဘဲနဲ့ ခေါင်းငုံပြီး ၀င်ခိုင်းသလိုမျိုး၊ ပုံစံပေးပြီး ၀င်ခိုင်းသလိုမျိုး ဖြစ်နေတယ်လို့ ဥပမာပေးနေကြတဲ့အကြောင်းလည်း ပြောလိုက်ချင်ပါတယ် ဆရာရယ်။\nApril 26, 2012 at 5:00 PM Reply\nNLD ရပ်တည်ချက် ဘာမှမမှားပါ)) - (မငယ်နိုင်)\nလက်ရှိ နိုင်ငံရေးအခြေအနေကို ရှင်းရှင်းလင်းလင်း မြင်သာအောင် ((NLD ရပ်တည်ချက် ဘာမှမမှားပါ)) ဆောင်းပါးကောင်းကို ရေးပေးတဲ့ မငယ်နိုင်ကို အထူး ကျေးဇူးတင်ပါတယ်။\nပြီးတော့ မငယ်နိုင် ဆောင်းပါး ပို့စ် အောက်မှာ --\nအောက်ပါ စာစု (၃) ခုကို COMMENTS တွေ အနေနဲ့ တင်ပေးတဲ့ အတွက်လည်း မငယ်နိုင်ကို ထပ်ဆင့် ကျေးဇူးတင်ပါတယ်။\n(1) ((လွယ်နေတာကို ခက်အောင် လုပ်တတ်ကြတယ်.. ဒင်းတိုရဲ့ သဘောသဘာဝပဲ...)) - (ဒီမိုဝေယံ)\n(2) ((လွှတ်တော်ထဲမှာ ဆင်ခြင်တုံတရား ရှိသလား (ဦးဝင်းတင်နဲ့ မေးခွန်းများ) )) - (မိုးမခ အင်တာဗျူး)\n(3) ((လွှတ်တော်မလိုသော ကျမ်းသစ္စာကျိန်ဆိုမှု စာသားပြောင်းလဲခြင်း)) - ( မောင်မောင်ဝမ်း)\nအဲဒီ စာစု (၃) ခုဟာလည်း လက်ရှိ နိုင်ငံရေးအခြေအနေကို ရှင်းရှင်းလင်းလင်း မြင်သာအောင် ရေးပြထားထားတာ ဖြစ်လို့\n- ဦးဝင်းတင်နဲ့ မိုးမခ ကိုရစ်၊ မိုးမခ အင်တာဗျူးဆရာ.\nတို့ကိုလည်း အထူး ကျေးဇူးတင်ပါတယ်။\nအဲဒီ စာစု (၃) ခုလို မြန်မာ့နိုင်ငံရေးကို စိတ်ဝင်စားသူတိုင်း သိသင့်တာလေးတွေကို မငယ်နိုင် ဆောင်းပါး ပို့စ် အောက်မှာ COMMENTS တွေ အနေနဲ့ တင်ပေးတဲ့ အတွက် မငယ်နိုင်ဘလော့ကို လာရင်းနဲ့ ဖတ်သွားလို့ ရလို့ facebook account မရှိတဲ့ စာဖတ်သူတွေ နဲ့ facebook account ရှိပေမယ့် ဘလော့တွေ စုံအောင် လှည့်ပြီး ဖတ်ဖို့ အချိန် မပေးနိုင်သူတဲ့ စာဖတ်သူတွေ အတွက် အကျိုးရှိပါတယ်။\nApril 26, 2012 at 8:33 PM Reply\nပထမဦးဆုံး အဆင့်အနေနဲ့ NLD ကို ကျွန်တော်တို့ တောင်းပန်မယ်။ လာခဲ့ပါ။ တောင်းဆိုမယ်။ တောင်းပန်မယ်။ ဖိတ်ခေါ်မယ်။ လာခဲ့ပါ။ ဝိုင်းပြင်ရအောင်၊ ကျွန်တော်တို့ လွှတ်တော်ကိုယ်စားလှယ် ကျွန်တော်တို့ တိုင်းရင်းသားပါတီတွေ လက်မှတ်ထိုးပြီးတော့ အဲဒီ တောင်းပန်လွှာကို ကျွန်တော်တို့ ဒီနေ့ပဲ ပို့လိုက်တယ်။ ကျွန်တော်တို့ ပါတီပေါင်းစုံ တိုင်းရင်းသားပါတီတွေ အားလုံးပါတယ်။ ၁၀ ခုကျော်တယ်လေ။ ကျွန်တော်တို့ မြင်တာက ဘာလဲဆိုတော့ ပြည်သူတွေက လွှတ်တော်ထဲကို ဝင်ဖို့အတွက် ရွေးထားတယ်။ မဲပေးထားတယ်။ ကျွန်တော်တို့လည်း လိုလားတယ်။ ကျွန်တော်တို့ နိုင်ငံရေးပါတီအနေနဲ့ ကျွန်တော်တို့ ပုဂ္ဂိုလ်အရပေါ့လေ၊ ကျွန်တော်တို့ လွှတ်တော်ကိုယ်စားလှယ်တွေ၊ ကျွန်တော်တို့ ပါတီက လွှတ်တော် ကိုယ်စားလှယ်တွေ ကလည်း လိုလားတယ်။ ပြည်သူတွေကလည်း လိုလားတယ်။ ဒါကြောင့် ဝင်လာဖို့ ကျွန်တော်တို့ တောင်းဆိုတယ်။ လက်မှတ်ထိုးကြတယ်။"\nNLD က တောင်းဆိုထားတဲ့ ဖွဲ့စည်းအုပ်ချုပ်ပုံ အခြေခံဥပဒေပါ ကျမ်းသစ္စာ ကျိန်ဆိုရမယ့်စာသား ပြင်ဆင်ရေးအတွက် ကိုယ်စားလှယ် ၂၀ ရာခိုင်နှုန်းက အဆိုပြုရေးနဲ့ ကိုယ်စားလှယ် ၇၅ ရာခိုင်နှုန်းက ထောက်ခံရေးကိစ္စတွေကို လွှတ်တော်တွင်းမှာ လတ်တလောရှိနေတဲ့ တိုင်းရင်းသားနဲ့ ဒီမိုကရေစီအင်အားစု ပါတီတွေက လွှတ်တော်အမတ်တွေရဲ့ အင်အားနဲ့ ဖြစ်မြောက်အောင် ဆောင်ရွက်ဖို့ မလွယ်ကူဘူးလို့လည်း ဒေါက်တာ ဗညားအောင်မိုးက ပြောပါတယ်။\nThat NLD fault because NLD made no vote 2010 election.Thats why there is justafew တိုင်းရင်းသားနဲ့ ဒီမိုကရေစီအင်အားစု ပါတီတွေက လွှတ်တော်အမတ်တွေ at Htuttaw.\nApril 28, 2012 at 12:41 AM Reply\nဒေါ်အောင်ဆန်းစုကြည်နဲ့ NLD ကို ၂၀၁၀ ရွေးကောက်ပွဲတုန်းကတော့ ကြီးကြီးကျယ်ကျယ် ၂၀၀၈ ဖွဲ့စည်းပုံကို လက်မခံလို့ ဆိုပြီး NO VOTE တွေဘာတွေ လုပ်ခဲ့ပြီး အခုတော့လည်း ၂၀၀၈ ဖွဲ့စည်းပုံကို သွားပြီးအသက်သွင်းဖို့ လွှတ်တော်ထဲ ၀င်ဖို့ ကြိုးစားနေကြတယ်၊ ကိုယ်ထွေးတဲ့တံတွေး ကိုယ်ပြန်မျိုတယ်လို့ ပြောနေသူတွေဟာ အခုဒီကျမ်းသစ္စာကျိန်တဲ့ကိစ္စကိုကြည့်ပြီး NLD ဟာ မိမိတို့ထင်ခဲ့သလို 2008 အသက်သွင်းမည့်သူတွေ မဟုတ်ဘူးဆိုတာ သဘောပေါက်သင့်ပြီ။ ဒီလိုမဟုတ်ဘဲ NLD လွှတ်တော်ထဲဝင်ဖို့ ဆုံးဖြတ်တာကို တလွဲနားလည်မှုနဲ့ ထောက်ခံခဲ့ပြီး လွှတ်တော်အ၀င်ဝက အန္တရယ်ကို မြင်နိုင်စွမ်း မရှိဘဲ ကိုယ်လက်မခံနိုင်တာကြီးကို မုသားသစ္စာဆိုပြီး အတင်းဝင်ခိုင်းစေချင်နေသူတွေကတော့ ဒေါ်အောင်ဆန်းစုကြည်နဲ့ NLD သွားနေတဲ့ နိုင်ငံရေးလမ်းကြောင်းကို နားလည်အောင် သေသေချာချာ လေ့လာသင့်ပါတယ်။ မိမိသွားလိုတဲ့ နေရာတခုကို ၀င်တဲ့ တခုတည်းသော အ၀င်ဂိတ်ဝမှာ မှိုင်းထောင်ထားတာ သိရင် ဘယ်သူမဆို အဲဒီမှိုင်းကိုအရင်ရှင်းပြီးမှ သွားမယ်ဆိုတာ သေချာပါတယ်။ အခု မှိုင်းတွေလို့ ထောက်ပြတဲ့ NLD ကို အပြစ်တင်တာ သဘာဝမကျဘူး။ မှိုင်းထောင်ထားပြီး မရှင်းပေးဘဲ ကပ်ဖဲ့လုပ်နေသူတွေကိုသာ အပြစ်တင်ရမှာ ဖြစ်တယ်။ ဒီအခြေအနေကို သိလျှက်၊ နားလည်လျှက်နဲ့ ဆက်ပြီး အပြစ်တင်နေ့သူတွေဆိုရင်တော့ NLD ခြေပြတ်လက်ပြတ် ဖြစ်တာကို တော်တော်လေး ဖြစ်စေချင်နေသူတွေအဖြစ် နားလည်လိုက်တယ်။ မှိုင်းရဲ့အန္တရယ်ကို တကယ်ကို မသိနားမလည်လို့၊ သတိမထားမိလို့ ပြောနေတဲ့သူတွေဆိုရင်တော့ သစ္စာဆိုတယ်ဆိုတာ ပြီးပြီးရော ဆိုလို့မရဘူး၊ ကိုယ်လည်းမယုံကြည်တဲ့အပြင် လိုက်နာနိုင်မှာလည်း မဟုတ်တာကို တကမ္ဘာလုံးကြားအောင် ဟန်ဆောင်လိမ်ညာသစ္စာဆိုတာ ပြည်သူလူထုကြီးတရပ်လုံးနဲ့ တကမ္ဘာလုံးကို ဗြောင်လိမ်ဗြောင်စား လုပ်တယ်ဆိုတာ နားလည်သင့်တယ်။ ဒါမျိုးမျိုးကို နိုင်ငံရေးမှာ အရှက်ကင်းမဲ့တဲ့၊ သိက္ခာမရှိတဲ့သူတွေသာ လုပ်တဲ့အလုပ် ဖြစ်လို့ သိက္ခာနဲ့ တောက်လျှောက် ရပ်တည်လာတဲ့ စံပြပါတီ NLD ဟာ ဘယ်တော့မှ ဒီလိုလုပ်မှာ မဟုတ်ဘူး၊ လုပ်လည်းမလုပ်သင့်ဘူးဆိုတာကို ရှင်းရှင်းလင်းလင်း နားလည်သင့်တယ်။\nကျွန်မကို ကပ်ဖဲ့လာမေးထားတဲ့မေးခွန်းတွေကိုတော့ ကျွန်မက အချိန်ပေးပြီး အဖက်လုပ်ပြီး ဖြေဖို့မရှိဘူး။\nApril 30, 2012 at 4:12 AM Reply\nဒါပေမဲ့.. ဒေါ်အောင်ဆန်းစုကြည်လို... "ကတိကို မဖြစ်နိုင်တာ မပေးဘူး.. မလုပ်နိုင်ပဲနဲ့ သစ္စာ မဆိုနိုင်ဘူး.."\nဒီလို တည်ကြည်တဲ့သူ ရှိနေပြန်တော့..\n("အတုယူစရာ ရှိနေပါသေးတယ်လေ" ဆို စိတ်အေးမိပါတယ်။)\nHow about the promise 1990?When she can not do for country,she abandon and said i cant do alone.If u want to get change,do it urself.Comment?Ko Mg Mg one.\n((((How about the promise 1990?When she can not do for country,she abandon and said i cant do alone.If u want to get change,do it urself.Comment?Ko Mg Mg one.))))\nကပ်ဖဲ့ပြီးလာမေးနေမှန်း သိလို့ မဖြေဘဲထားပေမဲ့ အခုတော့ တခြားစာလာဖတ်သူတွေ သိအောင် ဖြေပေးလိုက်မယ်။ 1990 ရွေးကောက်ပွဲကာလမှာရော ရွေးကောက်ပွဲပြီးတဲ့ကာလတွေမှာပါ ဒေါ်အောင်ဆန်းစုကြည်က နေအိပ်အကျယ်ချုပ်နဲ့ပဲ နေတဲ့အချိန်ပိုမျးတယ်။ ၉၀ ရွေးကောက်ပွဲ ရလဒ်ကို စစ်အုပ်စုက ဒေါ်အောင်ဆန်းစုကြည်ကို နေအိမ်အကျယ်ချုပ်ချပြီး ပြည်သူတွေဆီက အာဏာဓါးမြတိုက်လုယူလိုက်လို့ ဆုံးရှုံးခဲ့တာကို ကပ်ဖဲ့ လာမေးနေတဲ့သူက စစ်အုပ်စု ကောက်ကျစ်တာကို သိနိုင်လောက်တဲ့ အသိဥာဏ်မရှိတော့လောက်အောင် အသိဥာဏ်ချွတ်ခြုံကျနေတာဖြစ်ရမယ်။ ဒေါ်အောင်ဆန်းစုကြည် ပြောစကားဘာမှားသွားလဲ။ ဒီမိုကရေစီဆိုတာ တယောက်တည်း လုပ်လို့ပြီးတဲ့ကိစ္စမှမဟုတ်တာ။ လူတဦးချင်းစီက မိမိလိုချင်တာကို မိမိကိုယ်တိုင် ဖန်တီးရမယ် ဒေါ်အောင်ဆန်းစုကြည်ကိုသော်လည်းကောင်း လူပုဂ္ဂိုလ်တဦးတယောက်ကို တစုတဖွဲ့တည်းကိုသော်လည်းကောင်း ပုံအပ်ပြီး မှီခိုနေလို့မရဘူး။ အများနဲ့ဆိုင်တဲ့ကိစ္စ အများလုပ်မှ ပြီးတဲ့အရာဖြစ်တယ်။\nMay 2, 2012 at 9:41 PM Reply\nMay 3, 2012 at 9:40 AM Reply\nအဲဒီ ကိုယ့်အမည်ကိုယ်မဖေါ်ရဲဘဲ လက်သီးပုန်းလာပြနေသူ တယောက်ကတော့ ဒုက္ခပါပဲ အရောဝင်လိုက်တာနဲ့ ရောက်တက်လာပြန်ပြီ။ အဲဒါ သိချင်ရင် ဒေါ်အောင်ဆန်းစုကြည်ကို တိုက်ရိုက်သွားမေးပါလား။ ကျွန်မက ဒေါ်အောင်ဆန်းစုကြည်မဟုတ်ဘူးလေ။ ဒေါ်အောင်ဆန်းစုကြည်နဲ့ ဦးသိန်းစိန် ဘာတွေဆွေးနွေးပြီး ဘာတွေပြောတယ်ဆိုတာ တနေ့ပြောပြမယ်လို့ ပြောထားပြီးသားပဲ။ ဒီအပေါ်မှာ ဘယ်သူမှ စောတကမတက်ဘူး။ ဦးဝင်းတင်လည်း စောတကမတက်ဘူး။ သူသိချင်ရင်လည်း သူ့ဖါသာသူမေးလိမ့်မ်။ကျွန်မက သြစကြေးနိုင်ငံ ဆစ်ဒနီမှာ၊ NLD ပါတီဝင်လည်း မဟုတ်ဘူး ဒေါ်အောင်ဆန်းစုကြည်က ရန်ကုန်မှာ အဝေးကြီး သူတို့ပြောကြဆိုကြတာကို ကျွန်မကို လာမေးနေလို့ ကျွန်မက အကြားအမြင်ရထားသူမဟုတ်လည်း မဟုတ် နိုင်ငံရေးသုခမိန်လည်းမဟုတ် ဘယ်ပြောနိုင်မလဲ။ အကြားအမြင်ရနေတယ်ဆိုရင်တောင်မှ အဲလို လက်သီးပုန်းပြပြီး လာလုပ်နေသူတွေကို ဘယ်တော့မှ ပြောပြဖို့မရှိဘူး။ သိချင်ရင် ဒေါ်အောင်ဆန်းစုကြည်ကို တိုက်ရိုက် သွားမေးပါ။ ရှင်းမယ်ထင်တယ်။ ရှင်းရှင်းမရှင်းရှင်း နောက်ထပ် အရေးတယူ အဖက်လုပ်ပြီး ထပ်ဖြေဖို့မရှိဘူး။\nMay 3, 2012 at 12:19 PM Reply\nကွယ်ရာမှာပဲ အတင်းပြောတတ်ပြီး ရှေ့မှာ အမည်မဖေါ်ရဲလို့ လက်သီးပုန်းလာပြတဲ့သူဟာ ဘယ်သူဆိုတာ အတိအကျသိလို့ ဒီမှတ်ချက်ကို တုန့်ပြန်တာဖြစ်တယ်။ Nge Naing)\nWhy u allow Anonymous?Next time do not allow Anonymous.U know that some bloggers do not allow Anonymous at their web.U need to use ur brain before u say.\nMay 3, 2012 at 12:23 PM Reply\nကျန်တဲ့ ရိုးရိုးသားသား စာလာဖတ်ပြီး အမည်မဖေါ်လိုတဲ့ Anonymous တွေကို ဘာမှမပြောလိုဘူး အခု ပြဿနာလာရှာပြီး လက်သီးပုန်းပြနေတဲ့၊ သိနေတဲ့ Anonymous တယောက်တည်းကို ဆိုလိုပါတယ်။ သဘောပေါက်ပါ။\nMay 3, 2012 at 8:34 PM Reply\nအပြောင်းအလဲများတဲ့ သူတွေဟာလည်း မိန်းခလေးတွေပဲ။ စကားကို ဗလောင်းဗလဲပြောတက်တာလည်း သူတို့ ပဲ\nကျန်တဲ့ ရိုးရိုးသားသား စာလာဖတ်ပြီး အမည်မဖေါ်လိုတဲ့ Anonymous တွေကို ဘာမှမပြောလိုဘူး အခု ပြဿနာလာရြှာ\nMarch 30, 2014 at 6:02 PM Reply\n29 Mar 14, 07:27 PM\nသားထူး: ဘဘဦးဝင်းတင် အသက်ရှုလမ်းကြောင်း ပိတ်သဖြင့် ၀ိတိုရိယဆေးရုံမှ ရန်ကုန်ဆေးရုံကြီးအရေးပေါ်ဌာနသို့ ပြောင်းရွှေ့ကုသနေရပါတယ်။\n29 Mar 14, 07:31 PM\nသားထူး: ဘဘဦးဝင်းတင် ရန်ကုန်ဆေးရုံကြီး အထူးကြပ်မတ်ကုသဆောင် မှာ ဆေးကုသမှု ခံယူနေပြီး အသက်ရှူလမ်းကြောင်းအတွက် ဆေးထိုးထားပါတယ်။\n29 Mar 14, 07:33 PM\nသားထူး: ဆေးရဲ.အာနိသင် (၇၂) နာရီ အတွင်း အထူးကုဆရာဝန်ကြီးတွေရဲ့ ဆုံးဖြတ်ချက်နဲ့ ဘဘဦးဝင်းတင်ရဲ့ လည်ချောင်းမှာ အသက်ရှူဖို့ လေပြွန်ပေါက် ဖေါက်လိုက်ပြီးပါပြီ။\n29 Mar 14, 07:40 PM\nသားထူး:့ ဘဘဦးဝင်းတင် လည်ချောင်းဖောက်ပြီးတဲ့ အခြေအနေ ကောင်းမွန်တယ် လို့ တာဝန်ကျဆရာဝန်က ပြောပါတယ်။ ဘဘကို ထိုင်း ဒါမှမဟုတ် စင်ကာပူ ကို အထူးလေယာဉ်နဲ့ ပို့ဆောင်ပြီး ဆေးကုသမှု ဆက်လက် ခံယူနိုင်ဖို့ စီစဉ်နေပါတယ်။\n29 Mar 14, 07:43 PM\nသားထူး: ဘဘ ဦးဝင်းတင် ခံစားနေရတဲ့ ဝေဒနာတွေ ပျောက်ကင်းပြီး အမြန်ဆုံး ကျန်းမာလာပါစေ။\nအဘ သံမဏိ ဦးဝင်းတင် အသက်ရာကျော် ရှည်ပါစေ says:\nMarch 30, 2014 at 6:03 PM Reply\n"သို့ ... အဘ .. "\nချစ်ခင်သူ များတဲ့ လူတွေ...\nအဘ တစ်ယောက် ဆေးရုံးမှာရောက်နေတာ\nကျွန်တော်တို့အားလုံး စိတ်ပူရပါတယ် ... အဘ ... ။\nငါ အဘိုးကြီး မသေသေးဘူးလို့\n"ထီ"မထင် ပြောမယ့်သူ ဖြစ်ပေမယ့်\nကျွန်တော်တို့က စိုးရိမ်ပါတယ် ... အဘ ... ။\nအဘ ဆက်ရှိနေပေးစေချင်တာ ...\nကျွန်တော်တို့ အားလုံးရဲ့ ဆန္ဒပါ .... အဘ ... ။\nအဘ ကျန်းမာဖို့ ...\nအဘ အသက်ရှည်ဖို့ ...\nအဘ ရဲ့ ဆုံးမ စကားတွေ နားထောင်ဖို့\nကျွန်တော်တို့ အားလုံး ဆုတောင်းနေပါတယ် ... အဘ ... ။\nအဘ နားစွင့်ကြည့်ပါ ...\nအနောက်ဘက် အမေရိကား အဆုံး\nအဘကို ချစ်သူတွေရဲ့ ပဲ့တင်ထပ်နေမယ့် အသံတွေ ....\nအဘ သံမဏိ ဦးဝင်းတင် အသက်ရာကျော် ရှည်ပါစေ .... ။\n( အဘ ဦးဝင်းတင် ဓာတ်ပုံ\n၂၀၁၃ ခုနှစ် အဘ ၈၃ နှစ်ပြည့် မွေးနေ့တုန်းက ဓာတ်ပုံ ဖြစ်ပြီး\n"အဘ သံမဏိ ဦးဝင်းတင် အသက်ရာကျော် ရှည်ပါစေ"\nစာရေးဆရာ၊ ကဗျာဆရာ သတင်းစာဆရာကြီး ဦးဝင်းတင် ကွယ်လွန် says:\nApril 22, 2014 at 8:14 AM Reply\nစာရေးဆရာ၊ ကဗျာဆရာ သတင်းစာဆရာကြီး ဦးဝင်းတင် ကွယ်လွန်\nစာရေးဆရာ၊ ကဗျာဆရာ သတင်းစာဆရာကြီး ဦးဝင်းတင် ဟာ ရန်ကုန်မြို့ ဆေးရုံကြီးမှာ ဒီမနက် 21.4.2014 ရက်နေ့ နံနက် ၆ နာရီခွဲ လောက်က ဘဘရဲ့ကျောက်ကပ် တတိယအကြိမ် ဆေးကြောမှုပြုလုပ်ပြီး နာရီအနည်းငယ်သာ ခံကာ ကွယ်လွန်အနိစ္စ ရောက်သွားတယ်လို့ သိရပါတယ်။\n၁။ အမျိုးသားဒီမိုကရေစီအဖွဲ့ချုပ် သဘာပတိအဖွဲ့ဝင် ဦးဝင်းတင်၏ ဈာပန အခမ်းအနားအတွက် ဆောင်ရွက်ရန် အဖွဲ့ချုပ် သဘာပတိအဖွဲ့ နာယက ဦးတင်ဦး ဦးဆောင်မှုဖြင့် ဆောင်ရွက်မည်။\n၂။ ဦးဝင်းတင်၏ ဈာပန အခမ်းအနား အစီအစဉ် - ဦးဝင်းတင်၏ ရုပ်ကလပ်ကို ရေဝေးသုသာန် အအေးခန်းတွင် ထားရှိပြီး ၂၃၊ ၄၊ ၂၀၁၄ ရက်နေ့ ညနေ ၅:၀၀ နာရီတွင် ရေဝေးသုသာန်တွင် သင်္ဂြိုလ်မည် ဖြစ်ပါသည်။ ၂၃၊ ၄၊ ၂၀၁၄ ရက်နေ့ နေ့လည် ၁၂ နာရီမှ ၅ နာရီထိ ရေဝေးသုသာန်တွင် အသုဘရှု ဂါဝရပြု အခမ်းအနား ကျင်းပမည် ဖြစ်ပါသည်။\n၃။ ဦးဝင်းတင်အတွက် ၀မ်းနည်းခြင်းမှတ်တမ်း ရေးနိုင်ကြရန်အတွက် အမျိုးသားဒီမိုကရေစီအဖွဲ့ချုပ် ရုံးချုပ် နှင့် ပြည်လမ်း ယုဒသန်ခမ်းမ တို့တွင် စီစဉ်ထားရှိပါသည်။\n၄။ အမျိုးသားဒီမိုကရေစီအဖွဲ့ချုပ် ဦးဝင်းတင်အတွက် ၀မ်းနည်းခြင်းအထိမ်းအမှတ် အဖြစ် တိုင်းနှင့်ပြည်နယ်အားလုံးရှိ အဖွဲ့ချုပ်ရုံးတိုင်းတွင် ယနေ့ (၂၃၊ ၄၊ ၂၀၁၄ ရက်နေ့)၊ ယခုအချိန်မှ စတင်ပြီး ၂၃၊ ၄၊ ၂၀၁၄ ရက်နေ့ ညနေ ၆:၀၀ နာရီထိ အဖွဲ့ချုပ်အလံ တ၀က် ချထားကြရန် ဖြစ်ပါသည်။\nဒေါ်အောင်ဆန်းစုကြည် အနေဖြင့် အဘရဲ့ နောက်ဆုံးဆန္ဒအတိုင်း ဈာပနအခမ်းအနား မဖြစ်တာကိုလည်း စိတ် အနှောက်အယှက် ဖြစ်နေကြောင်း သိရှိရပါတယ်။ အဘ ဆုံးပြီး နာရီပိုင်း အကြာ မှာ ဒေါ်အောင်ဆန်းစုကြည်ထံ ဖုန်းဝင်လာပါတယ်။ ဒေါ်အောင်ဆန်းစုကြည်ရဲ့ ဆန္ဒကို မေးပါတယ်။ ဒေါ်အောင်ဆန်းစုကြည်ကလည်း အဘကိုယ်တိုင် ပြောခဲ့တဲ့ အဘဆန္ဒအတိုင်းသာ လုပ်ဖို့ ပြောကြားခဲ့ပါတယ်။ နောက်ထပ် နာရီပိုင်း အကြာ ကြတော့ ဘဘဦးတင်ဦး ဆီက ဖုန်းဝင်လာပြန်ပါတယ်။ ဒေါ်အောင်ဆန်းစုကြည် က ဘဘဦးဝင်းတင်ရဲ့ ၂၄ နာရီအတွင်း မြေကျပေးဖို့ ဆန္ဒကိုသာ ဦးစားပေး စဉ်းစားသင့်ကြောင်း ထပ်မံ တိုက်တွန်းခဲ့ပါတယ်။\nအဘဦးဝင်းတင်ဟာ "ဘူး ဆိုရင် ဖရုံ မသီးတတ်တဲ့ လူမျိုး" ဆိုတာကို ကောင်းကောင်း သိတဲ့ ဒေါ်အောင်ဆန်းစုကြည် အနေနဲ့ အဘဦးဝင်းတင်ရဲ့ ဆန္ဒကို လိုက်လျော ဖြည့်ဆည်းပေးဖို့သာ တိုက်တွန်းခဲ့ပါတယ်။\nဒေါ်အောင်ဆန်းစုကြည် အနေနဲ့ အဘ ဦးဝင်းတင် ကသာ သူ့ဈာပနကို "မစုနဲ့ NLD ကြိုက်သလို စီစဉ်ပါ" လို့ပြောခဲ့ရင် ဒေါ်အောင်ဆန်းစုကြည် အနေနဲ့ အကြီးကျယ်ဆုံး အခမ်းနားဆုံး ဂုဏ်သရေအရှိဆုံး နှင့် မြန်မာပြည်သူတွေ အတွက် အောက်မေ့ဖွယ် အဖြစ်ဆုံး ဖြစ်အောင် ဦးဆောင် စီစဉ်မှာ ဖြစ်ပါတယ်။\nအဘဦးဝင်းတင် ဖြစ်စေချင်တဲ့ ဆန္ဒကို အဘကိုယ်တိုင် ပြောပြ အသိပေးခဲ့တယ် ဆိုတာ ..... အဲသည် ဆန္ဒကို ဒေါ်အောင်ဆန်းစုကြည်ပင် ပြုပြင်ပြောင်းလဲ မွမ်းမံခြင်း မရှိဘူး ဆိုတာကို အသိပေးခြင်းပါ။\nCredit - ကိုရဲရင့်ငယ်\nသတင်းစာဆရာကြီး ဟံသာဝတီ ဦးဝင်းတင် ကွယ်လွန် (၁) says:\nရန်ပိုင် | April 21, 2014 |\nသတင်းစာဆရာကြီး ဟံသာဝတီ ဦးဝင်းတင်( ၈၅) နှစ်သည် ယနေ့နံနက် ၆နာရီ ခွဲခန့်က ရန်ကုန်ပြည်သူ ဆေးရုံကြီးတွင် ကွယ်လွန်သွားပြီ ဖြစ်ကြောင်း သတင်းရသည်။\nဦးဝင်တင်၏ ကြွင်းကျန်သည့် ရုပ်ကလာပ်ကို အမျိုးသားဒီမိုကရေစီအဖွဲ့ချုပ် က တာဝန်ယူ သဂြိုလ်မည် ဖြစ်ကြောင်း အနီးကပ် ပြုစုပေးနေတဲ့ ဦးမောင်မောင်နိုင်က ဧရာဝတီသို့ ပြောသည်။\n“ဘဘကြီး သဘောထားကတော့ တန်းပြီး သဂြိုလ်စေချင်တယ်၊ ဒါပေမယ့် သုံးရက်တော့ ထားမယ်” ဟု ၎င်းက ဆက်ပြောသည်။\nဦးဝင်းတင်ကို ပဲခူးတိုင်း ကြို့ပင်ကောက်မြို့တွင် မွေးဖွားခဲ့ပြီး၊ ၁၉၅၃ ခုနှစ်တွင် ရန်ကုန် တက္ကသိုလ်မှ အင်္ဂလိပ်စာပေ၊ ခေတ်သစ်ရာဇဝင် နှင့် နိုင်ငံရေးသိပံ္ပ ဘာသာ တွဲဖြင့် ဝိဇ္ဇာဘွဲ့ ရခဲ့သည်။\nတက္ကသိုလ်၌ ရှေ့နေ ဦးထွန်းတင် စာရေးဆရာ ကျော်အောင်၊ ကြည်လင်၊ မြသန်းတင့် စသည့် သူများနှင့် ခေတ်ပြိုင် ကျောင်းနေဖက်များ ဖြစ်သည်။\nမောင်ဝန်ဇင်း၊ ပေါ်သစ်၊ ပြည်စိုး၊ ဝင်းထင်၊ ပုည၊ ဝင်းဆွေ၊ သုတေသီ၊ အယ်ဒီတာ တဦး စသည့် ကလောင်အမည်များဖြင့် စာပေရေးသားခဲ့သည်။\nအကျိုးဆောင်ဂျာနယ်မှာ လက်ထောက်အယ်ဒီတာ အဖြစ် ပထမဆုံး လုပ်ကိုင်ခဲ့ပြီးနောက်၊ ၁၉၅၃ ခုနှစ်မှာ AFP နိုင်ငံခြား သတင်း ဌာနတွင် ညအယ်ဒီတာ အဖြစ် ဝင်ရောက် လုပ်ကိုင်ခဲ့သည်။\nစာပေဗိမာန်၌ လက်ထောက်အယ်ဒီတာ အဖြစ် ၁၉၅ဝ မှ ၁၉၅၄ ခုနှစ်ထိ တာဝန် ထမ်းဆောင်ခဲ့သည်။\nသတင်းစာဆရာကြီး ဟံသာဝတီ ဦးဝင်းတင် ကွယ်လွန် (၂) says:\nApril 22, 2014 at 9:02 AM Reply\n၁၉၅၄ မှ ၁၉၅၇ ထိ နယ်သာလန် (ဟော်လန်) နိုင်ငံ၊ အမ်စတာဒမ်မြို့၊ ဂျမ်ဘာတန် (Jambarton) စာအုပ်ထုတ်ဝေရေးကုမ္ပဏီတွင် စာအုပ်ထုတ်ဝေမှုပညာနှင့် စာနယ်ဇင်းပညာ ဆည်းပူးကာ၊ မြန်မာဘာသာပြန် စာအုပ်စာတမ်းများ ထုတ်ဝေရေးတွင် အကြံပေးအယ်ဒီတာ အဖြစ် လုပ်ကိုင်ခဲ့သည်။\nအမ်စတာဒမ်တွင် နေထိုင်စဉ် မြန်မာနိုင်ငံ သတင်းများ စုစည်း ဖော်ပြသည့် ‘ဒို့ပြည် သတင်း’ သတင်းစာ စောင်ရေ ၅ဝဝ ခန့် ကိုယ့်ငွေနှင့်ကိုယ် ကိုယ်ဘာသာ ရေးသား ထုတ်ဝေ၍ ကမ္ဘာတဝှမ်းရှိ ပြည်ပရောက် မြန်မာများထံ စာတိုက်မှ အခမဲ့ ပေးပို့ ဖြန့်ဝေခြင်းကို ၁၉၅၇ ခုနှစ် မြန်မာနိုင်ငံ ပြန်လာသည့် အချိန်အထိ လုပ်ဆောင်ခဲ့သည်။\n၁၉၅၇ ခုနှစ် ကြေးမုံသတင်းစာ ထူထောင်ရာ ကြေးမုံသတင်းစာ အမှုဆောင် အယ်ဒီတာ အဖြစ် ဇဝန၊ အောင်ဗလ (ကြေးမုံ ဦးသောင်း)၊ စိန်ခင်မောင်ရီ တို့နှင့် အတူ ဝင်ရောက် လုပ်ကိုင်ခဲ့သည့်အပြင် စာနယ်ဇင်းကောင်စီ အတွင်းရေးမှူး တာဝန်ကိုလည်း ထမ်းဆောင်ခဲ့သည်။\nကြေးမုံသတင်းစာ ပြည်သူပိုင် အသိမ်းခံရသည့် နောက်ပိုင်း ၁၉၆၉ ခုနှစ် အောက်တိုဘာလမှာ မန္တလေးမြို့မှာ ထုတ်ဝေတဲ့ ဟံသာဝတီသတင်းစာ အယ်ဒီတာချုပ် အဖြစ် ဗိုလ်ချုပ်ကြီးနေဝင်းက ခန့်အပ်ခဲ့သည်။\nဗိုလ်ချုပ်ကြီးနေဝင်း မန္တလေးမြို့ကို လာတိုင်း လူထုဦးလှ၊ လူထု ဒေါ်အမာ နှင့် ဦးဝင်းတင် တို့ကို တလေးတစား တွေ့ဆုံတတ်ပါသည်။\n၁၉၆၈ ခုနှစ်မှ ၁၉၇၈ ခုနှစ်ထိ မန္တလေးမြို့ထုတ် ဟံသာဝတီသတင်းစာ အယ်ဒီတာချုပ် အဖြစ် တာဝန် ထမ်းဆောင်ခဲ့ပြီး၊ ၁၉၇၂ ခုနှစ်တွင် “ခြေတွင် စကား၊ လက်ဖျား ကဗျာ၊ မျက်နှာ ဇာတ်လမ်း” ဆိုသည့် အမည်ဖြင့် စာအုပ် ထုတ်ခဲ့သည်။\nအထက်ဗမာနိုင်ငံ စာရေးဆရာအသင်း စာဆိုတော်နေ့ စာတမ်းဖတ်ပွဲများတွင် လူထု ဦးလှ၊ လူထု ဒေါ်အမာ တို့နှင့် အတူ ပါဝင် ဆောင်ရွက်ခဲ့ရာ ၁၉၇၇ – ၇၈ ခုတွင် မြန်မာစာပေလှုပ်ရှားမှု၌ အရေးပါသော မန္တလေးမြို့မှ ဟံသာဝတီ စနေစာပေဝိုင်းကို ဦးဆောင် ကျင်းပခဲ့ပြီး စာတမ်းဖတ်ပွဲများ ပြုလုပ်ပေးခဲ့သည်။\nဦးဝင်းတင် ဦးဆောင် ကျင်းပတဲ့ စနေ စာပေဝိုင်းမှာ မြန်မာ့ဆိုရှယ်လစ်လမ်းစဉ်ပါတီ ကို ဝေဖန်တဲ့ စာတမ်းတစောင် တင်သွင်း ဖတ်ကြားခဲ့သည့်အတွက် အာဏာပိုင်များက ဟံသာဝတီသတင်းစာကို ပိတ်ပစ်လိုက်ကာ ရာထူးမှ ထုတ်ပယ်ခံခဲ့ရသည်။\nသတင်းစာဆရာကြီး ဟံသာဝတီ ဦးဝင်းတင် ကွယ်လွန် (၃) says:\nApril 22, 2014 at 9:26 AM Reply\n၁၉၈၈ ခုနှစ် ရှစ်လေးလုံးအရေးတော်ပုံ အတွင်း စာနယ်ဇင်းသမဂ္ဂ ဖွဲ့စည်း လှုပ်ရှားကြသည့်အခါ ဒု-ဥက္ကဋ္ဌ အဖြစ် ပါဝင် ဆောင်ရွက်ခဲ့ သည့်အပြင် နိုင်ငံရေးနယ်ပယ်သို့ ၀င်ရောက်လာသည့် ဒေါ်အောင်ဆန်းစုကြည် ဘက်မှ ရပ်တည်ခဲ့သူ ဖြစ်သည်။\nအမျိုးသားဒီမိုကရေစီအဖွဲ့ချုပ် (NLD) တည်ထောင်ရာတွင် ပါဝင် ခဲ့ပြီး "ပြည်သူ သဘော မတူတဲ့ အမိန့် အာဏာ ဟူသမျှ တာဝန် အရ ဖီဆန်ကြ" ဟူသော ဆောင်ပုဒ်ကို ရေးသားခဲ့သည့်အတွက် န၀တ စစ်အစိုးရ၏ အငြိုးထားခြင်းကို ခံရကာ ကိုယ်ဝန်ဖျက်ချမှုနဲ့ ပတ်သက်သူလို့ စွပ်စွဲခံရသူကို လက်ခံထားမှု၊ တရားခံကို အားပေးကူညီသူ အဖြစ် ထောင်ဒဏ် ၃ နှစ် အပြစ်ပေးခံခဲ့ရသည်။\nထောင်ကျနေစဉ် အတောအတွင်း နောက်ထပ် နိုင်ငံရေးပုဒ်မတွေနဲ့ ထောင်ဒဏ်တွေ ဆက်ခါဆက်ခါ ချမှတ်ခံခဲ့ရ ပြီး အကျဉ်းထောင်တွင်း ၁၉ နှစ် ကျော်ကြာ နေခဲ့ရ ပြီးနောက် ၂၀၀၈ ခုနှစ် စက်တင်ဘာလ ၂၃ ရက်က ပြန်လည် လွတ်မြောက်လာခဲ့၏။\nထောင်ကျနေစဉ် အတွင်း ၂ဝဝ၁ ခုနှစ်တွင် ယူနက်စကို အဖွဲ့ကြီး၏ ယူနက်စကို၊ ဂွီလာရ်မိုကာနို ကမ္ဘာ့ စာနယ်ဇင်း လွတ်လပ်ခွင့်ဆု (UNESCO/ Guillermo Cano World Press Freedom Award) ချီးမြှင့်ခြင်း ခံခဲ့ရသည်။\nထိုနှစ်တွင်ပင် ကမ္ဘာ့သတင်းစာများ အသင်းကြီး (World Association of Newspapers, WAN) မှ ချီးမြှင့်သည့် လွတ်လပ်မှု ရွှေကလောင်ဆု (Golden Pen of Freedom Award) အား သာယာဝတီ စမ်းစမ်းနွဲ့ နှင့်အတူ ရရှိခဲ့သည်။\n၂ဝဝ၄ ခုနှစ်မှာ ဦးဝင်းတင်၏ ဆုငွေများနှင့် မတည်ပြီး မြန်မာ့သတင်းသမဂ္ဂ မှ ဥဒါန်းမဂ္ဂဇင်းကို ထုတ်ဝေခဲ့သည်။ ဦးဝင်းတင်ကို ဂုဏ်ပြုသည့် အနေဖြင့် ပြင်သစ်နိုင်ငံတွင် လမ်းတလမ်းအား “ဝင်းတင် လမ်း” ဟု အမည် ပေးထားသည်။\nထောင်တွင်းမှ ရရှိသည့် ဒဏ်များနှင့် စစ်ကြောတွင် နှိပ်စက်ခံရမှုများကြောင့် ပြန်လည်လွတ်မြောက်လာသည့်အခါ ကျန်းမာရေး ယိုယွင်းခဲ့ရသည်။\nဦးဝင်းတင်သည် စာပေ၊ ပန်းချီ၊ သဘင်၊ ဂီတ စသည် တို့နှင့် ပတ်သက်၍ ဆောင်းပါး၊ ဝေဖန်ရေး များကို ‘ပေါ်သစ်’ အမည်ဖြင့် ရေးသားခဲ့ပြီး၊ ကွိ’၊ ‘ဥတ္တရ အလင်း’ စသည့် ဘာသာပြန်စာအုပ်များ ကိုလည်းကောင်း၊ ကမ္ဘာနီတွင် ‘တဒင်္ဂ’ အမည်ရှိ ကွန်မြူနစ်နိုင်ငံများသို့ ခရီးသွားမှတ်တမ်း စာပေကိုလည်း ရေးသားခဲ့သည့်အပြင် ပန်းချီအကြောင်း ဖြစ်တဲ့ အလှရှာပုံတော် ကိုလည်း ရေးသားခဲ့သည်။


အမေ့ခံလို့ မရတဲ့ မြန်မာမွတ်ဆလင်တို့၏ ပုံရိပ်များ | ရိုဟင်ဂျာ လူမျိုးစု အသံ\nအမေ့ခံလို့ မရတဲ့ မြန်မာမွတ်ဆလင်တို့၏ ပုံရိပ်များ\nခေတ်အဆက်ဆက် မြန်မာမွတ်ဆလင်တို့၏ ပုံရိပ်သည် နိုင်ငံအတွက် အကောင်းများသာဖြစ်ခဲ့၏။ မြန်မာ့သမိုင်း စာမျက်နှာများမှ မြန်မာမွတ်ဆလင်တို့၏ ပုံရိပ်များကို မလိုတမာ လူတစ်စုက ရည်ရွယ်ချက်ရှိရှိ ဆွဲစုတ် ပြစ်ခဲ့ကြ၏။ သို့သော် စာရွက်များသာ ပြဲခဲ့ပြီး မြန်မာမွတ်ဆလင် သမိုင်းကတော့ ပျောက်မသွားခဲ့ပါ။\n၁။ အနှစ် ၅၀ ကြာ သမိုင်းအမှောင်ချခဲ့သည့် ဆိုးကျိုး။\nယနေ့တိုင်ဖြစ်ပွားနေသော ရခိုင် ရိုဟင်ဂျာ ပြဿနာ၏ အခြေခံအကျဆုံး အကြောင်းအရင်းမှာ နှစ်ဖက်လူမျိုးစုများနှင့် အာဏာပိုင် အဖွဲ့အစည်း အသီးသီးမှ ပုဂ္ဂိုလ်များသည် မြန်မာ့သမိုင်း၊ ရခိုင်သမိုင်းနှင့် ရိုဟင်ဂျာ သမိုင်း ကို ပြည့်ပြည့်၀၀ မှန်မှန်ကန်ကန် မသိရှိ၍ ပြတ်ပြတ်သားသား မဆုံးဖြတ်နိုင်ခြင်း ပင်ဖြစ် ပါသည်။\nတနည်းအားဖြင့် စစ်အစိုးရ အဆက်ဆက် နှစ်ရှည်လများ သမိုင်းအမှောင်ချခဲ့သည့်၊ (ဝါ) သမိုင်းကို ဆင်ဆာ လုပ်ခဲ့သည့် အကျိုးဆက်အဖြစ် လူမျိုးရေး အကြမ်းဖက်မှုဟူသော ဆိုးကျိုးများ ပေါ်ပေါက် လာရပါသည်။\nအဘယ်ကြောင့်ဆိုသော် ယနေ့ အသက် ၆၀ ပတ်ဝန်းကျင်ရှိသူများနှင့် ထိုအသက်ထက် ငယ်သူတိုင်းသည် ၄င်းတို့၏ ငယ်ဘ၀ ကျောင်းသင်ခန်းစာများတွင် မပြည့်မစုံ ထိမ်ချန် ဖြတ်တောက် ပြုပြင်ထားသော မြန်မာ့သမိုင်းများကိုသာ လေ့လာခွင့်ရခဲ့သောကြောင့် ပြင်ပစာပေများ ဖြည့်စွက် မလေ့လာ ခဲ့လျှင် ဆရာကြီး ဦးသန်းထွန်းစကားဖြင့်ပြောပါက လူအ များဖြစ်မှန်းမသိ ဖြစ်နေပါသည်။\nထိုကြောင့် ပြည်သူအများ “မအ” ရလေအောင် ပြည့်စုံမှန်ကန်သော မူရင်းသမိုင်းဆိုင်ရာ အချက်အလက်များနှင့် လက်ပွန်းတတီးရှိစေရန်နှင့် လက်ငင်းကမ္ဘာ့ အခြေအနေများကို အချိန်နှင့် တပြေးညီ သိရှိနိုင်စေရန် အတွက် (ဆဌမ သင်္ဂါံရတနာတင်ခြင်းနှင့် ဗန်ဒေါင်းစာချုပ်အ ကြောင်းပြောလျှင် ဦးနု၏အမည် ကို တမင်တကာ ချန်ထားလေ့ရှိသော၊ မြန်မာ့တပ်မတော် သမိုင်းပြောလျှင် ဗိုလ်ချုပ်ကြီး စောမောင် အကြောင်းကို ချန်ထားလေ့ရှိသော၊ အာရဗ်နွေဦးကို မထုတ်လွှင့်သော်လည်း နိုင်ငံအ၀ှမ်း ဗုဒ္ဓဘာသာနှင့် မွတ်ဆလင် အထိကရုံး ဖြစ်ရန်အတွက်ကိုတော့ လှုံ့ဆော်သော၊ ယနေ့ ဆီးရီးယားနိုင်ငံ အကြောင်း အပြည့်အဝမရေးသား မပြောဆိုသော၊ ဘင်္ဂံလားဒေ့ရှ် နိုင်ငံဝန်ကြီးချုပ် ရှိ်တ်ဟာစီနား၏ လတ်တလော အကြမ်းဖက်ခံရသော ဘင်္ဂံလားဒေရှ် နိုင်ငံသား ဗုဒ္ဓဘာသာဝင်များကိုပြောသော မိန့်ခွန်းနှင့် နိုင်နင်းစွာ ကိုင်တွယ်ဖြေရှင်းပုံများကို လုံးဝ မဖေါ်ပြသော) မြန်မာ့အသံ ရေဒီယိုနှင့် ရုပ်မြင်သံကြား ဆင်ဆာ အဖွဲ့အပြင် နေ့စဉ်ထုတ် သတင်းစာများ၏ ဆင်ဆာအဖွဲ့များကိုလည်း အမြန်ဆုံးဖျက်သိမ်း ပေးသင့်ပါသည်။\n၂။ အရေးကြုံတိုင်း တနိုင်ငံလုံးကို ခြုံငုံဖိတ်ခေါ်။\nသမ္မတကြီး ဦးသိန်းစိန်၏ ရေဒီယိုမှပြောကြားသော ၂၀၁၃ နှစ်သစ်ကူးမိန့်ခွန်းတွင် မြန်မာ့ လူ့အဖွဲ့အစည်း အနေဖြင့် လွတ်လပ်ရေးရယူနိုင်ခဲ့စဉ်က စုစည်းနိုင်ခဲ့တဲ့ ညီညွတ်မှုအင်အားများအတိုင်း နိုင်ငံသား တစ်ဦးချင်း၊ တယောက်ချင်းစီက လက်တွဲ လုပ်ဆောင်နိုင်မည်ဆိုပါလျှင် ယခုကြုံတွေ့နေရတဲ့ အပြောင်းအလဲတွေနဲ့ စိန်ခေါ်မှုတွေကို မလွဲမသွေ ကျော်လွှားနိုင်မယ် လို့ဆိုတယ်ခင်ဗျာ့။\nအထွေအထူးဖိတ်ခေါ်စရာမလိုဘဲ မြန်မာမူဆလင် တွေဟာ လွတ်လပ်ရေးကြိုးပမ်းမှုမှာ တာဝန်သိသိ ပါဝင်ခဲ့လို့ ဗိုလ်ချုပ်အောင်ဆန်းနဲ့ ဒီးဒုတ်ဦးဘချိုက မြန်မာမူဆလင် များကို တိုင်းရင်းသားအဖြစ်သတ်မှတ်ရုံမက ပြည်နယ်ပေးဖို့အဆင့်အထိ ကမ်းလှမ်းခဲ့ပေမဲ့ လွတ်လပ်ရေး ရပြီးနောက်ပိုင်း မြန်မာမွတ်ဆလင်များဟာ အမေ့ခံပုံရိပ်များဖြစ်ခဲ့ကြရလို့ မြန်မာနိုင်ငံလွတ်လပ်ရေးကြိုးပမ်းမှုမှာ မြန်မာမွတ်ဆလင် ဘယ်သူတွေ၊ ဘယ်အဖွဲ့အစည်းတွေ ပါခဲ့တယ်ဆိုတဲ့ သမိုင်းကို တိတိကျကျ ပြည့်ပြည့်စုံစုံ ဖေါ်ထုတ်ဖို့ အထူးလိုပြီပေါ့။\nကြုံသည့်အခိုက် ကြော်ငြာဝင်ချင်ပါသည်။ မြန်မာမွတ်ဆလင် သမိုင်းနှင့်ပတ်သက်၍ စာပေ သမားများ အတွက် ကိုးကားလို့ရလောက်အောင် အထောက်အထားများနှင့် တကွ ပြည့်ပြည့်စုံစုံ မှတ်တမ်း တင်ထားတဲ့ နေရာတစ်ခုကတော့ M-Media Web Site (http://www.m-mediagroup.com) ဘဲဖြစ်တယ်ခင်ဗျာ့။ သက်ဆိုင်သူအားလုံးကို သမိုင်းတာဝန်ကျေသူများဟု ဂုဏ်ပြုခေါ်ဝေါချင်ပါသည်။\nမြန်မာမွတ်ဆလင်များဟာ တိုင်းပြည်အတွက် အရေးကြီးတဲ့အချိန်တိုင်းမှာ ဘယ်သူမှ ဖိတ်ခေါ်နေစရာ မလိုဘဲ ကိုယ့်အသိစိတ်ဓါတ်နဲ့ကိုယ် တာဝန်သိခဲ့ကြတာကိုက ဂုဏ်ယူစရာဖြစ်ပါတယ်။\n၃။ ပြည့်စုံမှန်ကန်သော သမိုင်းကို ပြည်သူများထံ ဖေါ်ထုတ်တင်ပြဖို့ တာဝန်ရှိပြီ။\nယခုအခါ စာပေစိစစ်ရေး အဖွဲ့ကို ဖျက်သိမ်းလိုက်ပြီဖြစ်လို့ မြန်မာနိုင်ငံအနေဖြင့် ကဏ္ဏအသီးသီးတွင် တိုးတက်ရန် လမ်းစများ ပွင့်သွားပြီဟုဆိုနိုင်သည့် အပြင် တရုတ်ထက် ခြေတစ်လှမ်း သာသွားပြီ ဟုလည်း ဆိုနိုင်ပါသည်။ စာပေကင်ပေတိုင် ဖျက်သိမ်းသည်ကို အခွင့်ကောင်းယူပြီး ကိုအောင်ထွန်း၏ ကျောင်းသား သမိုင်း စာအုပ်ကဲ့သို့ မြန်မာမွတ်ဆလင် သမိုင်းစာအုပ်ကိုလည်း အကိုးအကား ခိုင်ခိုင်မာမာနှင့် ပြုစုထုတ်ဝေဖို့ အချိန်တန်ပြီဖြစ်၏။\nထို့အပြင် ပညာရေးဝန်ကြီးဌာနအနေဖြင့် ကျောင်းသုံးမြန်မာ့သမိုင်းဖတ် စာအုပ်များပါ အထူးသဖြင့် ရခိုင်အင်ပါယာသမိုင်း၊ ရိုဟင်ဂျာသမိုင်း နှင့် မြန်မာ့လွတ်လပ်ရေးကြိုးပမ်းမှု သမိုင်း ကို ပြည့်ပြည့်စုံစုံ ပြန်လည်ရေးသားပြီး သမ္မတကြီး အသစ်ဖွင့်လှစ်ပေးမည့် ရခိုင်နှင့် ရိုဟင်ဂျာဒေသရှိ ကျောင်းများတွင် သင်ကြားပေးသင့်ပါသည်။\nသမိုင်းဘွဲ့လွန်ကျောင်းသားများအတွက် (Thesis/Dissertation) ကျမ်းပြုရာတွင် မြန်မာမွတ်ဆလင် တို့၏ လွတ်လပ်ကြိုးပမ်းမှုသမိုင်း၊ ပုဂံခေတ်နှင့် မြန်မာမွတ်ဆလင်၊ ကုန်းဘောင်ခေတ်နှင့် မြန်မာမွတ်ဆလင် စသည်ဖြင့် ခေါင်းစဉ်များ ချပေးခြင်းဖြင့် နိုင်ငံသားအချင်းချင်း ချစ်ကြည်ရင်းနှီးစေမည်ဟု ထင်ပါသည်။\nမြန်မာ့လွတ်လပ်ရေး ကြိုးပမ်းမှု သမိုင်းတွင် ဗိုလ်ချုပ်အောင်ဆန်းနှင့် ဦးနု၏ အကြောင်းသာမက သခင်စိုး၊ သခင်သန်းထွန်း၊ သိန်းဖေမြင့်၊ သမ္မတ မန်းဝင်းမောင်၊ ဦးဥတ္တမ၊ ကျောင်းသား ခေါင်းဆောင် များဖြစ်ကြသော ဦးထွန်းစိန်(သံတွဲ)နှင့် ဦးရာရှစ်၊ ပင်လုံစာချုပ် အတွင်းရေးမှူး ဦးဖေခင်တို့အပြင် အမျိုးသား ကျောင်းဆရာကြီး ဦးရာဇတ် စသည့်လူပုဂ္ဂိုလ်တို့၏ အကြောင်းများနှင့် ဖ.ဆ.ပ.လ အဖွဲ့ကြီးနှင့် လက်တွဲလုပ်ဆောင်ခဲ့တဲ့ မြန်မာမွတ်ဆလင် ကွန်ဂရက် (ဗ.မ.က) ၊ YMBA၊ GCBA အသင်းများအကြောင်းကို ကျယ်ကျယ်ပြန့်ပြန့် ဖြည့်စွက် ရေးသားသင့်ပါသည်။\nထိုအချိန်က လွတ်လပ်ရေး မယူလိုဘဲ ဗြိတိသျှတို့နှင့် ဓနသဟာရနိုင်ငံအဖြစ် ဆက်၍ တွဲနေလိုသော အုပ်စု၏ အမြှော်အမြင်ကြီးမှုကိုလည်း အသိအမှတ်ပြုကာ သမိုင်းတွင် မှန်မှန်ကန်ကန် သုံးသပ်ပြ ရပါလိမ့်မည်။\nနောက်ဆုံးအနေဖြင့် အကြံပြုလိုသည်မှာ သမိုင်းအမှောင်ချခေတ်မှ အလင်းခေတ်သို့ ပြောင်းစေရန် မြန်မာ့သမိုင်း ကျောင်းသင်ရိုးညွှန်းတမ်း ရေးဆွဲရေးအဖွဲ့၏ လုပ်ထုံး လုပ်နည်းများကို ပြန်လည်ပြင်ဆင် သတ်မှတ်ပေးပြီး၊ သမိုင်းနှင့် သတင်းအမှောင်ချ ပြန်ကြားရေး ၀န်ကြီးဌာန ရေဒီယို၊ ရုပ်မြင်သံကြားနှင့် သတင်းစာ ဆင်ဆာအ ဖွဲ့ကိုလည်း အမြန်ဆုံးဖျက်သိမ်းခြင်းဖြင့် မြန်မာနိုင်ငံမှာ နောက်ထပ် လူမျိုးရေး အဓိကရုန်းများ မဖြစ်အောင် ကာကွယ်နိုင်ပါသည် ခင်ဗျား။\n၄။ ဂုဏ်ယူစရာ မြန်မာမွတ်ဆလင်များသည် အမေ့ခံ ပုံရိပ် မဖြစ်သင့်။\nဆိုလိုချင်တာက ဒီမိုကရေစီ ပြုပြင်ပြောင်းလဲရေးကာလ (Transitional Period) အတွင်း လွတ်လပ်ရေး ကြိုးပမ်းစဉ်ကာလ ကဲ့သို့ ဒုက္ခခံဖို့ ပြည်သူအားလုံး (Whole Community) ကို သမ္မတကြီးက ဖိတ်ခေါ်ခဲ့သော်လည်း အခွင့်အရေး (Privilege) ပေးဖို့၊ (ဝါ) အကာအကွယ် (Safeguard) ပေးဖို့ အချိန် ရောက်ရင် မြန်မာမွတ်ဆလင်များဟာ အမေ့ခံပုံရိပ်ဖြစ်မှာ စိုးရိမ်ပါတယ်။ မြန်မာမွတ်ဆလင်တို့ရဲ့ သမိုင်းပုံရိပ် ဘယ်လိုဘဲ ကောင်းကောင်း နိုင်ငံအရေး ဆုံးဖြတ်ပိုင်ခွင့် ရှိသူတွေရဲ့ အသိအမှတ်ပြုခံရဖို့ကလည်း အရေးကြီး ပါတယ်။\nလွှတ်တော်သို့ တင်သွင်းသော သမ္မတကြီး၏ ရခိုင်ပဋိပက္ခဆိုင်ရာ ပထမ သဝဏ်လွှာနှင့်အတူ ပူးတွဲ ပေးပို့လာသော သတင်းဖြစ်စဉ် မှတ်တမ်းကို တာဝန်မယူသော သမ္မတနှင့် သူ့ရုံးအဖွဲ့ဝင်များ၏ နိုင်ငံကို ဦးဆောင်နိုင်မှု၊ တာဝန်ယူနိုင်မှု နှင့် နိုင်ငံအရေး ဆုံးဖြတ်နိုင်မှုပေါ် သံသယဝင်မိပါသည်။ တစ်ခါတစ်ရံ ခေါင်းဆောင်ဆိုသူများသည် ကွန်မြူနစ်ဝေါဟာရကို ငှားသုံးလျှင် ဖေါက်ပြန်တတ်သော သဘောရှိ၏။\nစစ်အစိုးရလက်ထက်တွင် အစ္စလာမ်ဘာသာဝင် ဝန်ထမ်းများကို ရာထူးတိုးပေးရန်အတွက် ခွဲခြား ဆက်ဆံခြင်း ခံကြရ၏။ လွတ်လပ်ရေးကြိူးပမ်းမှုမှာ တာဝန်သိ သိပါခဲ့တဲ့ မြန်မာမွတ်ဆလင်တွေကို ပြည်တွင်းနေ အစ္စလာမ် ဘာသာဝင် လို့ သုံးနှုံးပြီး ဒီမိုကရေစီပြုပြင်ပြောင်းလဲရေး ဦးသိန်းစိန်အစိုးရက ကျေးဇူးဆပ်ဖူးတယ်။\nနိုင်ငံတော်အာဏာ မရမီက ရိုဟင်ဂျာတွေကို မဲဆွယ်စည်းရုံးခဲ့တဲ့ ဦးသိန်းစိန်နှင့် RNDP ဒေါက်တာ အေးမောင်တို့သည် ရွေးကောက်တင်မြှောက်ခံရပြီးနောက် ရိုဟင်ဂျာတွေကို ခြံခတ်ပြီး တတိယ နိုင်ငံကို တင်ပို့မယ်လို့ ပြောခဲ့ကြတယ်။\n(၈) လေးလုံးဒီမိုကရေစီ တိုက်ပွဲတွင် တက်ကြွစွာပါဝင်ခဲ့သော မြန်မာမွတ်ဆလင်များကို မင်းတို့ ကုလားတွေနဲ့ ဒီမိုကရေစီ ဘာဆိုင်လို့လဲဟု စစ်ထောက်လှမ်းရေးက မေးမေးပြီးရိုက်၏။ မွတ်ဆလင် အာဇာနည် ခေါင်းဆောင်ကြီး ဦးရာဇတ်ကို ရည်ညွှန်းကိုးကား ဂုဏ်ယူပြောကြားသူများကို ပိုမိုနှိပ်စက်ခဲ့ကြ၏။ ယ္ခုအခါ ပြည်သူများဆန္ဒအရ ဒီမိုကရေစီစနစ်သို့ ကူးပြောင်းသည်ဟု ကမ္ဘာကိုကြေငြာ၏။\n၈ လေးလုံးအရေးတော်ပုံကာလ ရွှေတိဂုံစေတီတော် အနောက်ဖက်မုဒ်တွင် ဗိုလ်မှူးဘသော် (မောင်သော်က) ခြံရံလျှက် ပြည်သူအားလုံးပါဝင်ရန် ဒေါ်အောင်ဆန်းစုကြည်၏ ဖိတ်ခေါ်မှုကြောင့် ထိုအချိန်က စစ်တွေမြို့ ဆန္ဒပြမှုများတွင် တက်ကြွစွာပါဝင်ခဲ့ဘူးသော ရိုဟင်ဂျာများကို ၂၄ နှစ်ကြာသောအခါ မေ့သွား၏။ အင်္ဂံလန် မြေပေါ်တွင် I don’t know rohingya ဟုပြောခဲ့ဘူး၏။\nဒီမိုကရေစီ ဘယ်တော့လောက်ရမလဲလို့ မေးတိုင်း အမေစုဖြေတာက တစ်မျိုးသားလုံးပါဝင်မှု (National Commitment) ကအရေးကြီတယ်၊ လူတိုင်းလူတိုင်း ဒီမိုကရေစီရဖို့ ဘယ်လောက်လုပ်ပြီးပြီလဲ လို့ပြန်မေးလေ့ရှိတယ်။ NLD ကိုထောက်ခံပြီး အမေစုကို ဝိုင်းရံထားသူတွေ၊ ဒီမိုကရေစီအရေး ကြိုးပမ်းသူတွေ အထဲမှာ မွတ်ဆလင်တွေ အများကြီးပါလို့ အမေစုအတွက် မြန်မာမွတ်ဆလင်တွေဟာ အမေ့ခံပုံရိပ် မဖြစ်သင့်ဘူးလို့ မြင်ပါတယ်။\nလူထုခေါင်းဆောင်၊ နိုင်ငံခေါင်းဆောင် ဆိုသူများသည် အသုံးချလိုသောအခါ ချွင်းချက်မရှိ ဖိတ်ခေါ်လေ့ ရှိကြပြီးလျှင် အခွင့်အရေးပေးရန်၊ ရပိုင်ခွင့်များကို ခံစားစေရန်အတွက်မူ ဘက်လိုက်တတ်သည့် သဘောကို ကျွန်ုပ်တို့ကိုယ်တိုင် တွေ့ကြုံခဲ့ကြဘူးပါသည်။ (Political leader’s Invitation to whole community unconditionally in case of shortage but right and privilege to specific small group and bias afterward.) ဤသဘာဝကို Min Ba Din blog post တစ်ခုတွင်လည်း ဖတ်ခဲ့ ဘူးပါသည်။ ထို့ကြောင့် ထိုအဖြစ်မျိုး နောက်ထပ်မဖြစ်ရလေအောင် ကျွန်ုပ်တို့ ပခုံးပေါ်တွင် တာဝန်ရှိလာပါသည်။\n၅။ လိုလျှင်တစ်မျိုး၊ မလိုလျှင်တစ်မျိုးပြော၏။\nလဝက ပြည်ထောင်စုဝန်ကြီး ဦးခင်ရီက ရခိုင်လူမျိုးများနှင့် ဘင်္ဂါံလီ ရိုဟင်ဂျာ များသည် ပြည်တွင်းမှာ အစဉ်အဆက် တစ်အိမ်တည်းနေ ညီအစ်ကိုတွေဖြစ်လို့ ကုလသမဂ္ဂမှ ဝင်ရောက် စစ်ဆေးရန် မလိုပါဟု သုံးနှုံးပြောဆိုဘူးပါသည်။\nထို့ကြောင့် လ.ဝ.က ဝန်ကြီး ဦးခင်ရီပြောသည့် သွေးနှင့်ဆုံးဖြတ်ပါသည်ဆိုသော မြန်မာနိုင်ငံ၏ နိုင်ငံသားပြုမှု ဥပဒေအရ ရခိုင်နှင့် ညီအစ်ကိုတော်သော ရိုဟင်ဂျာများသည် အလိုအလျှောက် မွေးရာပါ နိုင်ငံသားများဖြစ်ကြ၏။ လ.ဝ.က ဝန်ကြီး တစ်ဦး၏ နုတ်ထွက်စကားသည် လူဝင်မှုဥပဒေနှင့် လိုက်လျှော် ညီထွေရှိသင့်သည်။\n၆။ မြန်မာမွတ်ဆလင် သတင်းစာတိုက်နှင့် Islamic Bank တည်ထောင်သင့်သည်။\nနိုင်ငံရေးခေါင်းဆောင်များက ပြည်သူတစ်ရပ်လုံးကို ပါဝင်ရန်ဖိတ်ခေါ်တိုင်း ထိုအထဲတွင် အစ္စလာမ် ဘာသာဝင် မွတ်ဆလင်များ ပါ၊ မပါ မေးရန် စတုတ္ထမဏ္ဍိုင် မြန်မာမွတ်ဆလင် သတင်းစာခေါင်းကြီးလို၏။ တနည်းအားဖြင့် ဖေါက်ပြန်တတ်သော ခေါင်းဆောင်များနှင့် အိပ်ချင်ယောင်ဆောင်နေသူများကို သတိပေးရန် သတင်းစာ အာဘော်သည် ကလောင် ထက်၏။ အိပ်ချင်ယောင်ဆောင်နေသူများကို ရေလောင်းပြီး ပြောရန်လိုတယ်လို့ ၈ လေးလုံး မျိုးဆက် ပွင့်လင်းလူ့အဖွဲ့အစည်းက ဆို၏။\nဘာသာရေး။ နိုင်ငံရေး၊ လူမှုရေး၊ ပညာရေး၊ စီးပွားရေး၊ ကျန်းမာရေးနှင့် အားကစား ကဏ္ဍအသီးသီး ဖွံ့ဖြိုးစေရန် ရည်ရွယ်၍ ပုဂ္ဂလိက သတင်းစာတိုက်များ တည်ထောင်ခွင့်ပြုနေချိန်တွင် မြန်မာမွတ်ဆလင် သတင်းစာ တိုက်ကို တည်ထောင်ရန် ကျွန်ုပ်တို့တွင် တာဝန်ရှိ၏။ ရိုဟင်ဂျာများကလည်း သတင်းစာထုတ်ဝေဘူးပါသည်။ ရည်ရွယ်သည်မှာ မြန်မာမွတ်ဆလင်များ အမေ့ခံပုံရိပ် မဖြစ်စေရန်ဖြစ်၏။\nသတင်းစာအထိ မလှမ်းနိုင်မီ မြန်မာမွတ်ဆလင် မဂ္ဂဇင်းနှင့် ဂျာနယ်တို့ ထုတ်ဝေနိုင်ရန် မျှော်မှန်း လုပ်ဆောင်သင့်သည်ဟု မြင်ပါသည်။\nရန်ကုန်နှင့် မန္တလေးတွင် အခွင့်အရေးပေးလျှင် အစ္စလာမ်တရားတော်နှင့် ညီသော ဘဏ်တစ်ခုစီ ဖွင့်သင့်သည်။ ထိုဘဏ်များမှရမည့် တရားတော်နှင့်အညီပေးသော အမြတ်ငွေများကို သုံးနိုင်၊ လှူနိုင်၊ နိုင်ငံဖွံ့ဖြိုးရေး လုပ်ငန်းများတွင် ထိရောက်စွာ သုံးစွဲနိုင်မည်ဖြစ်၍ မြန်မာမွတ်ဆလင်တို့၏ ပုံရိပ်ကို ကောင်းစေမည့် ကိစ္စတစ်ခု ဟုမြင်ပါသည်။ ယ္ခုအခါ မလွဲသာမရှောင်သာ ဘဏ်နှင့်ဆက်ဆံ၍ ရလာသော အတိုးငွေများသည် စားမရ၊ လှူမရနှင့် မြန်မာမွတ်ဆလင်တို့အတွက် အဟောသိကံ ဖြစ်ရ၏။\n၇။ မြန်မာမွတ်ဆလင်များ၏ ပုံရိပ်ကို အမေ့မခံရလေအောင် ပြည်ထောင်စုလွှတ်တော်တွင် မဲခွဲဆုံးဖြတ်ပါ။\nသမ္မတကြီး ဦးသိန်းစိန် ဦးဆောင်သော အစိုးရအဖွဲ့အနေဖြင့် ဘင်္ဂါံလီ ရိုဟင်ဂျာများသည် ဒေသခံ တိုင်းရင်းသား (သို့မဟုတ်) မြန်မာနိုင်ငံသားများ ဟုတ်၊ မဟုတ်၊ ယတိဖြတ် မဆုံးဖြတ်နိုင်လျှင် ပြည်ထောင်စု လွှတ်တော်သို့ တင်သွင်းကာ လွှတ်တော် ကိုယ်စားလှယ်ကြီးများကလည်း မြန်မာ့သမိုင်း၊ ရခိုင်အင်ပါယာ သမိုင်းနှင့် ရိုဟင်ဂျာသမိုင်းကို ယှဉ်တွဲလေ့လာရန်နှင့် ကမ္ဘာ့ သမိုင်း ပညာရှင်များနှင့် တွေ့ဆုံဆွေးနွေးရန် လုံလောက်သော အချိန်ကာလတစ်ခုကို တောင်းဆို ပြီးနောက် မဲခွဲဆုံးဖြတ် လိုက်လျှင် အမှန်အကန်ဆုံးနှင့် အထိရောက်ဆုံး အဖြေကို ကျိန်းသေတွေ့မည်ဟု ယုံကြည်မိပါသည် ခင်ဗျား။\nအမျိုးသားနေ့၊ ပထမကျောင်းသား သပိတ်နှင့် မြန်မာမွတ်စလင်မ်တို့၏ အခန်းကဏ္ဍ (Dec 7, 2012)\nတောင်ကြီး အထက(၄) အာစရိယပူဇော်ပွဲနှင့် ကွယ်လွန်သွားတဲ့ ဆရာ/မ များအတွက် ဆုတောင်းပွဲပြုလုပ် (Dec 3, 2012)\nသဲချောင်းဒုက္ခသည် စခန်းတွင် လုံထိန်းများမှ အကြမ်းဖက်ပစ်ခတ်မှု့ ဆက်သွယ်မေးမြန်းချက် (Dec 2, 2012)\nသဲချောင်း မွတ်စလင် ဒုက္ခသည် စခန်းကို အဓမ္မ ဖိအားရွှေခိုင်းရာ လက်မခံသဖြင့် ရဲများ အကြမ်းဖက်ပစ်ခတ် (Dec 1, 2012)\nသရဝဏ်(ပြည်)၊ စောင့်ကြည့်ဂျာနယ် နှင့် ရဲရင့်သစ္စာ၏ သစ္စာ (နောက်ဆုံးပိုင်း) (Dec 1, 2012)\nစိတ်ခွန်အား ပြန်လည်ပြည့်ဝလာတဲ့ လူငယ်တစ်ယောက် အကြောင်း (WORLD AIDS DAY အထိမ်းအမှတ်) (Dec 1, 2012)\nကမ္ဘာ့ အေအိုင်ဒီအက်စ်နေ့ (Nov 30, 2012)\nWhite Phosphorus(P4) သုံးတဲ့ ဗုံးအကြောင်း နှင့် နောက်ဆက်တွဲ ဆိုးကျိုးများ (Nov 29, 2012)\nကော့ကရိတ် ရေနံဆီကုန်း ဗလီ အား ဗုံးပစ်တိုက်ခိုက်ခဲ့သည့် တရားခံ ဖော်ထုတ်ရေး နှောင့်နှေး (Nov 29, 2012)\nရခိုင်လူမျိုးတပ်ရင်းမှူး စစ်တွေ၊ သက္ကယ်ပြင်ရွာမှ မွတ်စလင်များကို ညှင်းပန်းနှိပ်စက်နေ (Nov 29, 2012)\nThis entry was posted on January 4, 2013, in ဓါတ်ပုံများ, မှတ်စုမှတ်ရာများ, နိုင်ငံရေး. Bookmark the permalink.\tLeaveacomment\n← The Voice ဂျာနယ်နဲ့ ဗိုဟ်ချုပ်ဂွမ်မော် အင်တာဗျူး\nလှေစီးပြေးရိုဟင်ဂျာ ဒုက္ခသည်တွေ ထိုင်း အစိုးရ နေရပ်ရင်း ပြန်ပို့မည် →


လုပ်ငန်းခွင်မှာ အချိန်ဆုံးရှုံးမှုတွေကို ရှောင်ကြဉ်နိုင်မယ့်နည်းလမ်းကောင်း (၈) ခု\nကျွန်တော်တို့အနေနဲ့ အလုပ်တွေကို အချိန်ဘယ်လောက်ယူပြီး လုပ်နေသလဲဆိုတဲ့နေရာမှာ အတွက်အချက်ကောင်းလှပြီလို့ ထင်နေပါသလား? ဥပမာ – နေ့စဉ်အလုပ်တာဝန်တွေအပြင် ဆိုရှယ်မီဒီယာ၊ အီးမေးလ်တွေ အတွက် အသုံးပြုတဲ့အချိန်တွေ အပါအဝင်ပေါ့။ ဒါပေမဲ့လည်း ၁၇ ရာခိုင်နှုန်းသောလူတွေသာ ကိုယ်အသုံးပြုတဲ့အချိန်ကို အတိအကျခန့်မှန်းနိုင်တယ်လို့ ဆိုပါတယ်။\nအမြန်ဆုံးရာထူးတိုးရန်အတွက် လုပ်ဆောင်သင့်တဲ့အချက် (၁၀) ချက်\nအပြောင်းအလဲမြန်တဲ့ ဒီနေ့ခေတ် စီးပွားရေးလောကမှာ ကိုယ့်အသက်မွေးဝမ်းကြောင်းတက်လမ်းကို ကိုယ်တိုင်ဖန်တီးစီမံနိုင်ဖို့ အရေးကြီးပါတယ်။ ကိုယ်လိုချင်တဲ့ရာထူးမှန်သမျှကတော့ ထိုင်နေရုံနဲ့ အလိုလိုမိုးပေါ်က ကျမလာပါဘူး။ ကိုယ်ကစပြီး လမ်းဖောက်ကြိုးစားရမှာပါ။ ပြီးရင်တော့ တရားနည်းလမ်းကျကျ ပြေပြေပြစ်ပြစ်နဲ့ ရာထူးကိုတောင်းဆိုရမှာဖြစ်ပါတယ်။ ဒါကြောင့် ရာထူးတက်ဖို့မတောင်းဆိုခင် ကိုယ့်လုပ်ရည်ကိုင်ရည်မှာ အောက်မှာ ဖော်ပြထားတဲ့အချက်တွေနဲ့ ပြည့်စုံနေပြီလားလို့ သေချာစီစစ်ကြည့်ရပါမယ်။\n🔶 ၁. အလုပ်ကို အကောင်းဆုံးဖြစ်အောင် လုပ်ပါ။\nကိုယ်ရောက်နေတဲ့နေရာမှာ ကိုယ်လုပ်ကိုင်နေတဲ့ပုံဟာ နောက်ရာထူးအတွက် အဓိကသော့ချက်ပါ။ လုပ်သမျှ အောင်မြင်တယ်ဆိုတဲ့ မှတ်ချက်တွေနဲ့ သာမန်ထက် ပိုတဲ့ ကိုယ့်စွမ်းရည်ဟာ အများကြီးအထောက်အကူပြုမှာဖြစ်ပါတယ်။ တခြားဌာနတွေကို ကိုယ့်ဆန္ဒနဲ့ကိုယ် ကူညီတာမျိုး ဒါမှမဟုတ် တာဝန်လေးတစ်ခုပဲ ဖြစ်ဖြစ် ပိုယူလိုက်တာဟာ အဖွဲ့အစည်းထဲက ကိုယ့်တန်ဖိုးကို မြှင့်တင်ရာရောက်ပါတယ်။ ကိုယ့်ကို အလုပ်တွေထပ်ပေးဖို့တောင်းဆိုလိုက်တာဟာ ကုမ္ပဏီကိုအောင်မြင်စေချင်တဲ့ ကိုယ့်စေတနာကို ဖော်ပြရာ ရောက်ပါတယ်။ အလုပ်မှာ ကိုယ့်တန်ဖိုးဘယ်လောက်ရှိသလဲဆိုတာကို မီးမောင်းထိုးပြရာလည်း ရောက်ပါတယ်။\n🔶 ၂. အဖွဲ့အစည်းနဲ့ အလုပ်လုပ်တတ်သူ ဖြစ်ပါစေ။\nဒီနေ့ခေတ် အလုပ်တော်တော်များများဟာ အသင်းလိုက် ဌာနလိုက် အပြင် တခြားဌာနတွေနဲ့ ပါ ပူးပေါင်းလုပ်ဆောင်မှ အောင်မြင်တတ်တာပါ။ ဒါကြောင့် အောင်မြင်တဲ့အခါ တစ်သင်းလုံးမျှဝေဂုဏ်ယူတတ်ဖို့နဲ့ ကျရှုံးတဲ့အခါ သူများကို လက်ညှိုးမထိုးတတ်ဖို့ ပိုအရေးကြီးလာပါတယ်။ အဖွဲ့အစည်းကို တန်ဖိုးထားသူဖြစ်မှသာလျှင် သင့်နာမည် သင့်တန်ဖိုးဟာ အဖွဲ့အစည်းထဲမှာ ပိုမိုမွှေးပျံ့လာမှာဖြစ်ပါတယ်။\nပရောဂျက်အသစ်တွေကို ဘယ်သူမှမတိုက်တွန်းရဘဲ ကိုယ့်သဘောအတိုင်း စိတ်ပါလက်ပါကူညီပါ။ အချိန်ရတိုင်း ကိုယ့်အထက်လူကြီးနဲ့ လုပ်ဖော်ကိုင်ဖက်တွေကို ကူညီပါ။ ဒါဆိုရင် ကိုယ့်ကို အဖွဲ့အစည်းနဲ့လုပ်ကိုင်တတ်သူ၊ လူတိုင်းက အလုပ်တွဲလုပ်ချင်တဲ့သူ တစ်ယောက် အဖြစ် အသိအမှတ်ပြုလာကြမှာ ဖြစ်ပါတယ်။\n🔶 ၃. မိတ်ဆွေကောင်းကောင်းဖွဲ့တတ်ဖို့ ကြိုးစားပါ။\nကုမ္ပဏီစားပွဲတွေ၊ တွေ့ဆုံပွဲတွေကို တက်ရောက်ပါ။ လုပ်ဖော်ကိုင်ဖက်တွေနဲ့ ရင်းနှီးလေလေ ရာထူးတက်ဖို့စဉ်းစားတဲ့အခါ သိသာလေလေပဲ ဖြစ်ပါတယ်။ ကုမ္ပဏီမှာ ကိုယ့်နာမည်၊ ကိုယ့်အားသာချက်၊ ကိုယ်လုပ်နိုင်တာတွေ၊ ကိုယ့်တန်ဖိုးတွေကို သိတဲ့လူများလေလေ အခွင့်ကြုံလာတိုင်း ကိုယ့်အကြောင်းကို ထည့်ဆွေးနွေးလာကြလေပဲ ဖြစ်ပါတယ်။ ဒါ့အပြင် ဒီကုမ္ပဏီမှာ ကိုယ်လိုချင်တဲ့ရာထူးမတိုးခဲ့ရင်တောင် အသိမိတ်ဆွေ အဆက်အသွယ် ပေါများခြင်းဟာ တခြားကုမ္ပဏီမှာ အလုပ်သစ်ရစေဖို့ ကူညီပေးနိုင်မှာပါ။ အထက်လူကြီးတွေဟာ သူတို့ကောင်းကောင်းသိတဲ့ဝန်ထမ်းကို အကြောင်းမသိတဲ့သူထက် ပိုပြီး ရာထူးတိုးပေးချင်တတ်ကြပါတယ်။ လုပ်ငန်းရှင် ယုံကြည်ချစ်ခင်လာအောင် သူ့ရဲ့ဝါသနာ၊ လုပ်ငန်းပြင်ပလှုပ်ရှားမှုတွေကိုလေ့လာပါ။ ဒါတွေကိုသုံးပြီး အလုပ်နဲ့မဆိုင်တဲ့ ပေါ့ပေါ့ပါးပါးပွဲမျိုးတွေမှာ အထက်လူကြီးနဲ့ စကားစမြည်ပြောကြည့်နိုင်ပါတယ်။\n🔶 ၄. ဗဟုသုတအသစ်တွေ၊ လက်တေ့ွကျွမ်းကျင်မှုအသစ်တွေကို လေ့လာသင်ယူပါ။\nရာထူးတိုးဖို့အကောင်းဆုံးနည်းလမ်းတစ်ခုကတော့ အဖွဲ့အစည်းအတွက် အရေးကြီးတဲ့ ပညာရပ်နဲ့ ကျွမ်းကျင်မှုတွေ ကိုယ့်ဆီမှာ အဆက်မပြတ် တိုးပွားနေတာပဲ ဖြစ်ပါတယ်။ ဒါကြောင့် ကိုယ့်အလုပ်သာမက လုပ်ငန်းနယ်ပယ်နဲ့ ပတ်သက်နေတဲ့ အကြောင်းအရာတွေကိုလည်း လေ့လာနေရမှာ ဖြစ်ပါတယ်။ ရုံးတွင်းမှာကော ရုံးပြင်ပမှာပါ ကိုယ့်စွမ်းရည်တွေ တိုးတက်မယ့် အခွင့်အရေးတွေအပေါ် ကိုယ်ဘယ်လောက် မြှုပ်နှံထားလဲဆိုတာ အထက်လူကြီးတွေ သိအောင်ပြသင့်ပါတယ်။ ဆိုလိုတာက မာစတာဘွဲ့ကြီးတွေ ရနေမှ ကြိုးစားတာမဟုတ်ပါဘူး။ ဥပမာ ကိုယ့်ပိုက်ဆံနဲ့ကိုယ် ဆွေးနွေးပွဲတွေတက်တာမျိုးဟာ စဉ်ဆက်မပြတ် သင်ယူခြင်း တစ်ခုပါပဲ။ ဒီလိုလုပ်ခြင်းအားဖြင့် ကိုယ်ဟာ အလုပ်အပေါ် အလေးအနက်ထားပြီး သူတစ်ပါးအခွင့်အရေးပေးတာကို ထိုင်စောင့်နေမယ့် လူမျိုးမဟုတ်ဘူး ဆိုတာကို ပေါ်လွင်စေပါတယ်။\n🔶 ၅. ဌာနပြင်ပကိုလည်း မျှော်ကြည့်တတ်ပါစေ။\nတကယ်လို့ ကိုယ့်လက်ရှိဌာနထဲမှာ တက်စရာလမ်းမမြင်တော့ဘူးဆိုရင် ကုမ္ပဏီထဲက တခြားနေရာတွေမှာလည်း အခွင့်အရေးရှိမရှိ ရှာကြည့်သင့်ပါတယ်။ ကုမ္ပဏီကြီးတော်တော်များများကတော့ သူတို့ဝက်ဘ်ဆိုက်တွေမှာ လစ်လပ်အလုပ်နေရာတွေကို တင်ထားတတ်ပါတယ်။ တချို့နေရာတွေဆိုရင် အပြင်ထက်အရင် ကုမ္ပဏီတွင်းဝန်ထမ်းတွေကိုဦးစားပေးပြီး လျှောက်ခွင့်ပေးတာမျိုး ရှိပါတယ်။ ဒါကြောင့် အလုပ်ခေါ်စာတွေကို မှန်မှန်ကြည့်ပြီး ကိုယ့်နောက်ခံအရည်အချင်း အတွေ့အကြုံနဲ့ ကိုက်ညီတဲ့ အလုပ်မျိုးကို လျှောက်ထားသင့်ပါတယ်။\n🔶 ၆. သင်ပြပေးနိုင်မယ့်သူ ရှာတတ်ပါစေ။\nမကြာသေးခင်ကလေ့လာချက်တစ်ခုအရ ရာထူးတိုးသူ ငါးဦးထဲမှာ လေးဦးဟာဆိုရင် ကုမ္ပဏီတွင်း အထက်လူကြီးတစ်ဦးက ဆရာအဖြစ် သင်ပြပေးတဲ့ဆက်ဆံရေးအပြင် အဲ့ဒီအထက်လူကြီးက ကိုယ့်ကောင်းသတင်းတွေကို မျှဝေပေးခဲ့တာ တွေ့ရပါတယ်။ ဒါကြောင့် ကိုယ့်အထက်က လူတွေဆီမှာ တပည့်ခံနိုင်အောင်ကြိုးစားပါ။ ဆရာသမားဆိုတာ လုပ်ငန်းအတွက် နည်းပေးလမ်းပြဖြစ်တဲ့ အပြင် သတင်းအချက်အလက်တွေ ရဖို့လည်း အကောင်းဆုံးပဲ ဖြစ်ပါတယ်။\n🔶 ၇. ရလဒ်များကို မှတ်တမ်းစာရင်းပြုပါ။\nအတိတ်က ကိုယ့်ရဲ့အောင်မြင်မှုတွေကို အတိအကျတင်ပြနိုင်လေလေ ရာထူးတိုးဖို့အခွင့်အရေးရလာလေလေဖြစ်ပါတယ်။ ကိုယ်လုပ်ခဲ့တဲ့ အလုပ်တွေထဲမှာ ကုမ္ပဏီ နဲ့ ဌာနအတွက် အကျိုးပြုတာမှန်သမျှကို စာရင်းပြုစုထားပါ။ ကိုယ့်လုပ်ဆောင်ချက်တွေထဲမှာ တီထွင်ဖန်တီးနိုင်စွမ်းကိုပေါ်လွင်စေတာမျိုး၊ ဆန်းသစ်တဲ့ အကြံဉာဏ်မျိုး၊ အဖွဲ့အစည်းအပေါ် ကိုယ်ဘယ်လောက်သစ္စာရှိကြောင်း၊ ဘယ်လိုမျိုး ဘဝကို မြုပ်နှံထားကြောင်းတွေကို အထက်လူကြီးမှတ်မိအောင် လုပ်ဆောင်ပြသပါ။ ဒီလို အချက်အလက်တွေ စုဆောင်းထားခြင်းဟာ ကိုယ်ရေးမှတ်တမ်း လှပစေရုံသာမက ရေရှည်အသက်မွေးမှုလမ်းကြောင်းအတွက်လည်း များစွာအထောက်အကူ ဖြစ်စေပါတယ်။\n🔶 ၈. ပြဿနာတွေကို ခေါင်းခံဖြေရှင်းသူ ဖြစ်ပါစေ။\nဘယ်လိုမှ မရတော့တဲ့အဆုံးကျမှ ပြဿနာတွေကို လုပ်ငန်းရှင်ဆီပို့ပါ။ အဲ့ဒီအခါ ကိုယ်တတ်နိုင်သလောက် ဖြေရှင်းကြည့်ခဲ့တာကို လုပ်ငန်းရှင်က အသိအမှတ်ပြုပါလိမ့်မယ်။ အခက်အခဲတခုခုကြုံလာတဲ့အခါ အထက်လူကြီးဆီမသွားခင် အနည်းဆုံး ဖြေရှင်းဖို့နည်းလမ်းလေးတစ်ခုလောက်တော့ ရအောင်ရှာသွားပါ။ ပြဿနာရှင်းတဲ့သူတွေဟာ ရာထူးတိုးတတ်ပါတယ်။ တချိန်လုံး အထက်လူကြီးဆီ ပြဿနာပို့နေသူတွေဟာ ရာထူးမတိုးပါ။\n🔶 ၉. စိတ်ပါတဲ့ဝန်ထမ်းဖြစ်ပါစေ။\nတက်တက်ကြွကြွရှိတယ်ဆိုတာ အစည်းအဝေးတွေမှာ ပြောသမျှနားထောင်ပြီး ပြသမျှလိုက်ရေးနေတာလောက်ပဲ မဟုတ်ပါဘူး။ ဒါတွေကလည်း အရေးကြီးပေမယ့် အဓိကကတော့ အဖွဲ့ထဲမှာ လှုပ်ရှားပါဝင်နေဖို့ပါပဲ။ မတက်မဖြစ်မဟုတ်ပေမယ့်လည်း နေ့လည်ခင်းဆွေးနွေးပွဲတွေကို တက်တာမျိုး၊ အဖွဲ့ရဲ့ အလုပ်တွေအောင်မြင်ဖို့အကြံဉာဏ်သစ်တွေ ဝိုင်းစဉ်းစားပေးတာမျိုး ပြုလုပ်ပြီး ကူညီပေးနိုင်ပါတယ်။ ဒီလိုလုပ်ခြင်းအားဖြင့် ကုမ္ပဏီနဲ့ လုပ်ဖော်ကိုင်ဖက်တွေအောင်မြင်ဖို့ ကိုယ်ဘယ်လောက်စိတ်နှစ်ထားလဲဆိုတာ မြင်သာစေပါတယ်။\n🔶 ၁၀. စွန့်စားဖို့ ဝန်မလေးပါနဲ့။\nအလုပ်မှာ ကိုယ်ဟာ လိုချင်စိတ်ပြင်းပြကြောင်း၊အားကိုးရကြောင်း၊ ပြတ်သားကြောင်း ၊ ကိုယ့်ကိုယ်ကို ယုံကြည်ကြောင်း ပြပြီးပါပြီလား။ ဒီလိုခေါင်းဆောင်မှုအရည်အချင်းတွေဟာ ရာထူးတက်ဖို့ မရှိမဖြစ်လိုအပ်တဲ့ အရာတွေပါ။ ရုံးတွင်း မူဝါဒအရှုပ်အထွေးတွေ၊ နောက်ကျတာတွေ၊ အချိန်မီအလုပ်မပြီးတာတွေ စတဲ့ အကျင့်ဆိုးတွေကို ရှောင်ပါ။ ခေါင်းဆောင်ဆိုတာ ကိုယ့်အောက်ဝန်ထမ်းတွေအတွက် အမြဲစံပြဖြစ်နေရမှာပါ။ ဒီအရည်အချင်းတွေ မရှိဘူးဆိုရင်တော့ ရာထူးတိုးဖို့ ခဲယဉ်းနေဦးမှာပါ။\nအထက်ဖော်ပြပါ အကြောင်းအရာတွေဟာ ရာထူးတက်ဖို့မတောင်းဆိုမီ ကိုယ့်ဆီမှာ ရှိထားသင့်တဲ့ လုပ်ရည်ကိုင်ရည်တွေကို ဖော်ပြပေးထားတာ ဖြစ်ပါတယ်။ အချက်အလက်တွေထဲကမှ ကိုယ့်ရဲ့ အားသာချက်၊ အားနည်းချက်တွေကို တွက်ဆပြီး ရာထူးတိုးဖို့ အခွင့်အရေးတွေကို ရရှိနိုင်ပါစေနော်။ ကိုယ်ကိုယ်တိုင်ရော ဘယ်အချက်အလက်တွေကို လက်တွေ့မှာ လုပ်ဆောင်နေသလဲဆိုတာ Comment မှာ ရေးပြီး မျှဝေပေးခဲ့နိုင်ပါတယ်။\n�နောက်နေ့တွေမှာလည်း တခြား အကျိုးရှိတဲ့ ဗဟုသုတရစရာတွေကို တင်ပြပေးသွားပါဦးမယ်။\nကောင်းမွန်တဲ့ Presentation တစ်ခု ဘယ်လိုတင်ဆက်မလဲ\nကျွန်မတို့ ပတ်ဝန်းကျင်မှာ မကြာခဏ ကြားရတဲ့ စကားလေး အချို့ရှိပါတယ်။ အထူးသဖြင့် အလုပ်ခွင် ဝင်ကာစနဲ့ ကျောင်းတက်နေတဲ့ လူငယ်တွေ ကြားမှာပါ။ ဘာလဲဆိုတော့ “Presentation မပြောတတ်ဘူး၊ မပြောရဲဘူး၊ စာပဲ ကောက်ဖတ်လိုက်ချင်တာ” ဆိုတာလေးပါပဲ။ လူတစ်ယောက်နဲ့ တစ်ယောက် အခြေခံစရိုက်ချင်း မတူကြတဲ့ အတွက် အချို့ က လူရှေ့ ထွက် စကားပြောရတာ ဝါသနာပါတယ်၊ အချို့က ဝါသနာတော့ မပါလှပေမယ့် အဆင်ပြေအောင် ပြောနိုင်ကြတယ်၊ အချို့ကတော့ လုံးဝမပြောရဲပါဘူး။ မပြောရဲတဲ့နေရာမှာလည်း အကြောင်းအရင်းများစွာ ရှိပါတယ်။ ဘာသာစကား အားနည်းမှုကြောင့်၊ ယုံကြည်မှု မရှိတာကြောင့်၊ မှားမှာ စိုးရိမ်တာကြောင့် စသည်ဖြင့် အကြောင်းအရင်းများစွာ ရှိပါတယ်။\nယနေ့ခေတ်မှာ မိမိ သိကျွမ်းတတ်မြောက်ရာကို ပြောဆိုပြသရတဲ့ Presentation ပြုလုပ်ခြင်းကလည်း နယ်ပယ်တိုင်းမှာ တွင်ကျယ်လာပါပြီ။ အပေါ်မှာ ပြောထားတဲ့ အကြောင်းအရာတွေကြောင့် အများ အားဖြင့် လူတွေက Presentation ဆိုတာကို မလုပ်ရဲကြတာပါ။ ဒါကြောင့် Presentation ဆိုင်ရာစွမ်းရည်တွေ တက်လာစေဖို့ အတွက် နည်းလမ်းကောင်းလေး အချို့ကို လိုက်နာနိုင်စေဖို့ ရေးသား လိုက်ရပါတယ်။\n👉ပထမဆုံး အချက်ကတော့ မိမိ စကားပြောထားတဲ့ အသံကို အသံဖမ်းပြီး ပြန်နားထောင်ကြည့်ဖို့ပါပဲ။\nအစပိုင်းတော့ တော်တော်ရယ်ရပါတယ်။ ဘာလို့လဲဆိုတော့ လူတွေရဲ့အသံဟာ သဘောတရား အရ ကိုယ်ကြားတဲ့ ကိုယ့်အသံနဲ့ သူများကြားတဲ့ ကိုယ့်အသံနဲ့ သိပ်မတူတတ်ပါဘူး။ အသံဖမ်းထားရင် လည်း ဒီလိုပါပဲ။ ကိုယ်က အဆင်ပြေတယ် လို့ထင်တဲ့ ကိုယ့်အသံနဲ့ အသံနေအသံထားဟာ သူများက ကြားတဲ့အခါမှာ ဖြစ်စေ၊ အသံဖမ်းပြီး ပြန်နားထောင်တဲ့ အခါမှာ ဖြစ်စေအနည်းငယ် မတူတာဖြစ်တတ်ပါတယ်။\nဒါကြောင့်ကိုယ့်အသံကိုယ် ပြန်အသံဖမ်းပြီး နားထောင် ကာ လိုအပ်တဲ့ လေယူလေသိမ်းနဲ့ အသံအဖြတ် အတောက်တွေကို လေ့ကျင့်မယ်ဆိုရင် Presentation လုပ်တဲ့ နေရာမှာ အထောက်အကူ ဖြစ်စေမှာပါ။ ဒီနည်းလမ်းဟာ နာမည်ကျော် သရုပ်ဆောင်တွေ၊ speaker တွေ ကိုယ်တိုင် ကျင့်သုံးခဲ့တဲ့ နည်းလမ်းတစ်ခု လည်း ဖြစ်ပါတယ်။ အစမှာတော့ ခက်ခဲပေမယ့် ဒါဟာ မိမိရဲ့အားနည်းချက်ကို လွယ်လွယ်နဲ့ မြင်ပြီး ပြင်နိုင်မယ့် နည်းလမ်းတစ်ခုလည်း ဖြစ်ပါတယ်။\n👉အသံနေ အသံထား လေ့ကျင့်ပြီးတဲ့ အခါမှာတော့ အမူအရာပိုင်းဆိုင်ရာကို လေ့ကျင့်ရပါမယ်။\nPresentation လုပ်တဲ့နေရာမှာ ကြောက်တတ်တဲ့ တချို့သူတွေက စကားပြောရင်း လေသံတစ်တန်းတည်း ဖြစ်နေတာ၊ နားထောင်နေတဲ့ ပရိသတ်ဘက် မလှည့်ပဲ စာတွေပဲရွတ်သွားတာ၊ ကိုယ်နေဟန်ထားကို တောင့်တောင့်ကြီးနဲ့ ပြောဆိုနေတာကို မြင်ဖူးကြမှာပါ။ ဒါကတော့ ကိုယ်ပြောတာကို နားထောင်နေတဲ့ သူတွေ အမြင်မှာ တော်တော်တော့ တမျိုးတမည် ဖြစ်စေတဲ့ အမူအကျင့်တစ်ခုပါ။ ကျွန်မတို့ဟာ သရုပ်ဆောင် တစ်ယောက် မဟုတ်တဲ့အတွက် ကျွန်မတို့ရဲ့ ပြောပုံဆိုပေါက်တွေဟာ သရုပ်ဆောင် တစ်ယောက်လို စင်းလုံးချော ဖြစ်နေဖို့တော့ မလိုပါဘူး။ ဒါပေမယ့် ကျွန်မတို့ပြောမယ့် စကားနဲ့ အကြောင်းအရာ တွေကို နားထောင်မယ့်သူတွေဟာ ကျွန်မတို့ရဲ့ အမူအရာကို အတိုင်းအတာ တစ်ခုထိ ကြည့်နေကြလိမ့်မယ် ဆိုတာလည်း သိထားဖို့လိုပါတယ်။\nသိပ္ပံနည်းကျလေ့လာမှုတွေ အရဆိုရင် လူတွေ တစ်ယောက်နဲ့ တစ်ယောက် ပြောဆို ဆက်ဆံတဲ့နေရာမှာ ၉၃ ရာခိုင်နှုန်းက အမူအရာ၊ ကိုယ်နေဟန်ထား နဲ့ မျက်နှာပေး (body language လို့ပြောနိုင်ပါတယ်) ကနေပြောလိုတဲ့ အကြောင်းအရာကို လက်ခံ နာယူကြတာဖြစ်ပြီး ကျန်တဲ့ ၇ ရာခိုင်နှုန်းကိုသာ အသံကနေ ခံစားသိရှိ တုံ့ပြန်ကြတာ ဖြစ်ပါတယ်။ ဒါကြောင့် body language အဆင်ပြေကောင်းမွန်နေဖို့ အတွက် ပထမဆုံးလုပ်သင့်တာက ကျွန်မတို့ စကားပြောတာကို မှန်ကြည့်ပြီး လေ့ကျင့်ပါ။ မှန်ထဲမှာ ကိုယ့်ကိုယ်ကို ကိုယ်ဖြစ်နေချင်တဲ့ ပုံစံအတိုင်း ပြုံးတာ၊ တည်တာ၊ လက်အမူအရာ၊ ကိုယ်အမူအရာတွေ လေ့ကျင့်ကြည့်ပါ။ နာမည်ကြီး ပုဂ္ဂိုလ်တွေထဲက စကားပြောကောင်း သူတွေရဲ့ပြောဆိုပုံတွေကို နည်းယူပြီး ကိုယ့်ပုံစံတစ်ခုကို ကြိုးစားတည်ဆောက်ကြည့်ပါ။\nPresentation တစ်ခုပြောတော့မယ်ဆိုရင် လူတွေ ကြောက်တတ်တဲ့အရာ နောက်တစ်ခုကတော့ မေးခွန်းတွေ မဖြေနိုင်မှာ စိုးရိမ်တာပါပဲ။ ဒါကလည်း လူ့သဘာဝပါ။ Presentation ပြောတဲ့သူတစ်ယောက် အနေနဲ့ မိမိ ပြောဆိုရမယ့် အကြောင်းအရာပေါ်မှာ ပိုင်နိုင်စွာ လေ့လာထားဖို့ကတော့ အထူးပြောစရာ မလိုပါဘူး။ ဒါပေမယ့် ကျွန်မတို့မထင်မှတ်တဲ့ ရှုထောင့် ကနေလည်း မေးခွန်းတွေ ထွက်လာနိုင်တာကိုတော့ သတိရှိဖို့ လိုပါလိမ့်မယ်။ အဲ့ဒီလို အခြေအနေမျိုးတွေမှာ အကောင်းဆုံး လုပ်နိုင်တဲ့ အရာတစ်ခုကတော့ မကြောက်ဖို့ပါပဲ။ မသိတဲ့ မေးခွန်းတွေ အမေးခံရတဲ့ အခါမှာလည်း အတတ်နိုင်ဆုံး ပြုံးထားပါ။\nကျွန်မတို့ကို မေးခွန်းမေးတဲ့သူက သူတကယ်မသိလို့ မေးတာလည်း ဖြစ်နိုင်သလို တမင်တကာ စိတ်အနှောင့်အယှက် ဖြစ်စေချင်လို့ မေးတာမျိုးလည်း ဖြစ်နိုင်ပါတယ်။ အဲဒါကြောင့် တတ်နိုင်သမျှ ပြုံးပြီးတော့ပဲ ဖြေပါ။ တကယ် မသိတဲ့ အဖြေတွေ အတွက် မသိကြောင်း ဝန်ခံဖို့လည်း ဝန်မလေးပါနဲ့။ မေးလိုက်တဲ့ မေးခွန်းနဲ့ ပတ်သက်ပြီး ကျွန်မတို့ဘက်က ပြန်ရှာပြီး အဖြေတစ်ခုပေးနိုင်မယ် ဆိုရင်တော့ အကောင်းဆုံးပါပဲ။ အဓိကကတော့ ကျွန်မတို့ဘက်က ဟန်ချက် မပျက်ဖို့ပါပဲ။ တစ်ဖက်မှာလည်း မိမိပြောရမယ့် Presentation အပိုင်းကို သေချာနားလည်နေပါစေ။\nယနေ့ခေတ်မှာက အားလုံးသိကြတဲ့ အတိုင်း အစစအရာရာ အရှိန်အဟုန်နဲ့ ပြောင်းလဲတိုးတက်နေတဲ့အချိန်ပါ။ သိသင့် သိထိုက်တဲ့ အရာတွေကို အချိန်နှင့်အမျှ လေ့လာနေတဲ့ တစ်ချိန်တည်းမှာပဲ ဘာသာစကား စွမ်းရည်ရဲ့ ထိရောက်မှုဟာလည်း အတော်လေး အရေးပါလှပါတယ်။ အရည်အချင်း ရှိတာချင်းအတူတူ ဘာသာစကား (အထူးသဖြင့် အင်္ဂလိပ်စာ) ကျွမ်းကျင်မှုဟာ အတော်လေး ကွာခြားမှုှု ရှိစေပါတယ်။ နိုင်ငံရပ်ခြားမှာပဲ နေလာတဲ့ မြန်မာလူမျိုး တစ်ယောက်လို အင်္ဂလိပ်စာကို လေယူလေသိမ်းက အစ လုံးဝကြီး ချောမွေ့နေဖို့လည်း သိပ်တော့ မလိုအပ် လှပါဘူး (ဖြစ်ရင်တော့ အကောင်းဆုံးပေါ့)။ကျွန်မတို့ရဲ့အင်္ဂလိပ်စာ အရည်အချင်းဟာ သဒ္ဒါမှန်ကန်စွာနဲ့ ကောင်းမွန်စွာ ဆက်သွယ်ပြောဆိုနိုင်နေရင်ပဲ တော်တော်လုံလောက်နေပါပြီ။\n👉နောက်ဆုံးနည်းလမ်းလေးကတော့ ကျွန်မတို့ presentation ပြောနေတုန်းမှာ ရင်းနှီးတဲ့ သူငယ်ချင်း (သို့မဟုတ်) အသိတစ်ယောက်ယောက်ကို မကြာခဏ စိုက်ကြည့်ကြည့်ဖို့ပါပဲ။\nဒါကတော့ အရမ်းကြောက်တတ်တဲ့သူတွေ အတွက် အသုံးဝင်နိုင်တဲ့ နည်းလေးတစ်ခုပါ။ ကျွန်မတို့ဟာ လူကြားထဲ စကားပြောရမှာ ကြောက်တယ်၊ ယုံကြည်မှု အလွန်နည်းနေရင်တော့ ကျွန်မတို့ကို ယုံကြည်တဲ့၊ ကျွန်မတို့ အစွမ်းအစကို သိတဲ့သူတစ်ဦးဦးကို မကြာခဏကြည့်နေရင် အလိုလို ယုံကြည်မှုတွေ တက်လာ တတ်ပါတယ်။ တစ်ဖက်လူကလည်း သူများကို ယုံကြည်မှု၊ အားပေးမှု ပေးတတ်တဲ့ သူဆိုရင်တော့ ပိုအဆင်ပြေမှာပါ။\nဒါကတော့ Presentation တစ်ခု ချောမွေ့စွာ ပြောဆိုနိုင်ဖို့အတွက် လိုအပ်တဲ့နည်းလမ်း ကောင်းလေး တွေပါ။ နောက်နေ့တွေမှာလည်း တခြား ဗဟုသုတ ရစရာ အကြောင်းအရာတွေကို ရေးသားဖော်ပြပေးသွားပါဦးမယ်။\nစိတ်ဖိစီးမှုတွေကို သက်သာစေနိုင်မယ့်နည်းလမ်းကောင်း (၁၀) ခု\nလိုချင်တပ်မက်စရာတွေသိပ်များပြီး၊ အပြိုင်အဆိုင်ပြင်းထန်လှတဲ့ ဒီနေ့ခေတ်အချိန်မှာ Stress ဆိုတဲ့ စိတ်ဖိစီးမှုဟာ လူတိုင်းအတွက် ရှောင်လွှဲလို့မရတဲ့ အရာတစ်ခု ဖြစ်လာပါတယ်။ ဒါကြောင့် စိတ်ဖိစီးမှုတွေကို သက်သာစေနိုင်မယ့်၊ သိပ္ပံနည်းကျ လေ့လာစမ်းသပ်ထားပြီးဖြစ်တဲ့ နည်းလမ်း (၁၀) ခုကို ဖော်ပြလိုက်ပါတယ်။\n၁။ ကိုယ်လက်လှုပ်ရှားမှု ပြုလုပ်ပါ။\nတိရိစ္ဆာန်ရုံထဲမှာ ငေးငိုင်ပြီး၊ စိတ်ဆင်းရဲနေပုံပေါက်တဲ့ တိရိစ္ဆာန်တွေကို တွေ့ဖူးကြပါလိမ့်မယ်။ တောထဲက တိရိစ္ဆာန်တွေကို ကြည့်ရင်တော့ မြူးတူးခုန်ပေါက်နေတာ တွေ့ပါလိမ့်မယ်။ အလားတူဘဲ လူတွေဟာလည်း ကိုယ်လက်လှုပ်ရှားမှု နည်းလာတာနဲ့အမျှ စိတ်ရောကိုယ်ပါ လေးလံထိုင်းမှိုင်းလာပြီး စိတ်ဖိစီးမှုတွေ ဖြစ်လာဖို့ ပိုလွယ်ကူလာစေပါတယ်။ ဘာကြောင့်လဲဆိုတော့ စိတ်ဖိစီးမှုကြောင့်ဖြစ်ရတဲ့ ဆိုးကျိုးတွေဆိုတာက အမြင်၊ အကြားအာရုံတွေက တဆင့် ဦးနှောက်နဲ့ ကိုယ်ခန္ဓာကို သက်ရောက်မှုဖြစ်လာတာတွေမို့ပါပဲ။ ဒါကြောင့် ဘယ်လောက်အလုပ်ရှုပ်ပါစေ ချွေးထွက်စေမယ့် ကိုယ်လက်လှုပ်ရှားမှုတွေကို တစ်ပတ်ကို ၃-ကြိမ် (တစ်ကြိမ်လျှင် အနည်းဆုံး မိနစ် ၃၀ ခန့်) လုပ်ဆောင်သင့်ပါတယ်။\n၂။ ကော်ဖီသောက်သုံးမှုကို လျော့ချပါ။\nဒီနေ့ခေတ်မှာ လူအများစု (အထူးသဖြင့် ရုံးဝန်ထမ်းများ) ဟာ နေ့စဉ် ကော်ဖီ ၂-ခွက်လောက် သောက်သုံးကြပြီး၊ ကိုယ့်ကိုယ်ကို ကော်ဖီစွဲနေပြီလို့ ယူဆလိုက်ကြပါတယ်။ ကော်ဖီကို ဘာကြောင့်သောက်သုံးတာပဲဖြစ်ဖြစ်၊ အရေအတွက် ပမာဏများလာတာနဲ့အမျှ ကောင်းမွန်စွာ အိပ်စက်မှုကို အနှောင့်အယှက်ပေးတာ၊ စိတ်မတည်ငြိမ်မှုဖြစ်စေတာတွေကို ကြုံရနိုင်ပါတယ်။ ဒါကြောင့် အလုပ်ပင်ပန်းလာချိန်တွေမှာ ကော်ဖီသောက်သုံးတာကို တတ်နိုင်သမျှ လျှော့ချနိုင်အောင် ကြိုးစားပါ။\n၃။ တိတ်ဆိတ်ငြိမ်သက်တဲ့နေရာတစ်ခုမှာ အနားယူပါ (သို့) တရားထိုင်ပါ။\nကောင်းမွန်စွာ အနားယူခြင်းဟာလည်း ကိုယ်လက်လှုပ်ရှားမှုလိုပဲ မမေ့မလျော့ လုပ်ဆောင်ရမယ့်ကိစ္စဖြစ်ပါတယ်။ အလုပ်ကိစ္စတွေနဲ့ ပတ်ဝန်းကျင်အနှောင့်အယှက်တွေနဲ့ ကင်းဝေးရာမှာ Deep relaxation ဆိုတဲ့ စိတ်ရောကိုယ်ပါ ဖြေလျော့ပြီး အနားယူလိုက်ခြင်းဟာ စိတ်ဖိစီးမှုတွေကို အမြန်ဆုံးသက်သာစေတဲ့ နည်းလမ်းတစ်ခုဖြစ်ပါတယ်။ ခရီးဝေးကို သွားရောက်အနားယူဖို့ ခက်ခဲသူတွေအနေနဲ့လည်း ကိုယ့်ရဲ့ပတ်ဝန်းကျင်က တိတ်ဆိတ်ငြိမ်သက်တဲ့နေရာတစ်ခုမှာ ခဏအနားယူတာ (သို့) တရားထိုင်တာတွေကို လုပ်ဆောင်နိုင်ပါတယ်။\n၄။ အချိန်မှန် အိပ်စက်ပါ။\nလူတစ်ယောက်အတွက် ပျှမ်းမျှအိပ်စက်ချိန် ၈ နာရီလောက် လိုအပ်တယ်လို့ ဆိုကြပေမယ့်၊ လူတစ်ယောက်နဲ့တစ်ယောက် နေထိုင်မှုပုံစံ၊ အလုပ်အကိုင်တွေ မတူညီတာကြောင့် အိပ်ချိန် အနည်းအများ ကွာခြားမှုရှိကြပါတယ်။ ဒါပေမယ့် အိပ်ချိန်နည်းလွန်းတာ၊ အချိန်မှန်မအိပ်တာတွေများလာလို့ Body Rhythm မမှန်တော့ရင် အလုပ်ပြီးမြောက်မှုတွေကို အနှောက်အယှက်ဖြစ်စေရုံသာမက စိတ်ဖိစီးမှုတွေကိုလည်း ဖြစ်ပေါ်စေပါတယ်။ ဒါကိုဖြေရှင်းဖို့ အလွယ်ဆုံးနည်းကတော့ အိပ်ရာဝင်ချိန်ကို နာရီဝက်ခန့်စောအိပ်လိုက်ပြီး၊ ပုံမှန်အိပ်ရာထချိန်အတိုင်း ထလိုက်ဖို့ပါပဲ။နေ့လည်နေ့ခင်းမှာ ၁၅-မိနစ်ခန့် ခဏမှေးစက်လိုက်တာမျိုးလည်း ကိုယ့်အလုပ်ချိန်နဲ့ ကိုက်ညီရင် အဆင်ပြေတဲ့နည်းလမ်းတစ်ခုဖြစ်ပါတယ်။\n၅။ တဆက်တည်း မရပ်မနား အလုပ်လုပ်ခြင်းကို ရှောင်ကြဉ်ပါ။\nလူတစ်ယောက်ရဲ့ အာရုံစူးစိုက်ပြီး အလုပ်လုပ်နိုင်တဲ့အချိန်က တသတ်မတ်တည်းရှိနေတာ မဟုတ်လို့၊ အာရုံစိုက်နိုင်စွမ်း လျော့နည်းလာပြီလို့ ခံစားလာရချိန်မှာ ခဏအနားယူသင့်ပါတယ်။ သာမာန်အားဖြင့်တော့ တစ်နေ့တာအလုပ်ချိန်အတွင်းမှာ ၂-နာရီခန့်အလုပ်ချိန်ပြီးတိုင်း မိနစ် ၂၀-ခန့်အနားယူသင့်တယ်လို့ ဆိုကြပါတယ်။\n၆။ ကိုယ်တိုင်ထိန်းချုပ်လို့မရနိုင်တဲ့ ရလဒ်တွေကို လွန်ကဲစွာ မမျှော်လင့်ပါနဲ့။\nဒီအချက်ဟာ ရည်မှန်းချက်တွေ မသတ်မှတ်ပါနဲ့လို့ ဆိုလိုတာမဟုတ်ပါဘူး။ အချို့ကိစ္စရပ်တွေရဲ့ ပြီးမြောက်အောင်မြင်မှုဟာ ပတ်ဝန်းကျင်အခြေအနေတွေရဲ့ သက်ရောက်မှု (ဥပမာ – နိုင်ငံရေးပြောင်းလဲမှု) တွေကြောင့် ထိခိုက်နိုင်ပါတယ်။ ဒါကြောင့် လက်တွေ့မကျတဲ့ (သို့) ဖြစ်နိုင်ခြေနည်းတဲ့ ရည်မှန်းချက်တွေချမှတ်မိတာကြောင့် စိတ်ဖိစီးမှုတွေဖြစ်လာတာလားဆိုတာကို သတိပြုမိဖို့လိုပါတယ်။\n၇။ ရှုမြင်သုံးသပ်ပုံတွေကို ပြောင်းလဲကြည့်ပါ။\nကိုယ့်ရဲ့ပတ်ဝန်းကျင်ကအရာတွေ၊ အကောင်းအဆိုးရလဒ်တွေ၊ ပေါင်းသင်းဆက်ဆံနေရတဲ့သူတွေအပေါ် အကောင်းမြင်တတ်ရုံသာမကဘဲ မှန်မှန်ကန်ကန် သုံးသပ်ဖို့လည်း လိုပါတယ်။ ဥပမာ၊ ရုံးတက်ရုံးဆင်းချိန်တွေမှာ ကားတွေပိတ်ဆို့နေတာကို ကိုယ့်အတွက်ဒုက္ခတစ်ခုလို ရှုမြင်သုံးသပ်နေရင် စိတ်ညစ်နေရမှာပဲဖြစ်ပါတယ်။ ဒါကို သီချင်းနားထောင်ဖို့အချိန်ရတာပေါ့လို့ ခံယူလိုက်ရင်တော့ စိတ်ဖိစီးစရာကိစ္စမဖြစ်နိုင်တော့ပါဘူး။ အလားတူပဲ ကိုယ်က ဘောလုံးဝါသနာရှင်တစ်ယောက်ဆိုရင် နာမည်ကျော် ဘောလုံးအသင်းကြီးတွေ တစ်ခါတစ်လေမှာရှုံးနိမ့်တတ်တာဟာ ဖြစ်လေ့ရှိတဲ့သဘာဝပါပဲဆိုတာကို သုံးသပ်နိုင်ဖို့လိုပါတယ်။ ဒါကို ကိုယ်အားပေးတဲ့အသင်းရှုံးနိမ့်သွားလို့ဆိုပြီး ကိုယ့်ရဲ့ကျရှုံးမှုလို ခံစားနေတာဟာ အဓိပ္ပါယ်မရှိရုံသာမက၊ မလိုအပ်ဘဲ ကိုယ့်ရဲ့ စိတ်အခြေအနေကို ဆိုးကျိုးဖြစ်စေပါတယ်။\n၈။ ကိုယ့်ရဲ့ ယုံကြည်မှုတွေကို ပြန်ဆန်းစစ်ကြည့်ပါ။\nကိုယ့်ရဲ့အသက်အရွယ်၊ ပညာဗဟုသုတတွေ ပြောင်းလဲလာတာနဲ့အမျှ ကိုယ်ရဲ့ ယုံကြည်မှုတွေ ပြောင်းလဲလာလေ့ရှိတာကို သတိပြုမိမှာပါ။ ကိုယ့်ရဲ့ စွဲမြဲနေတဲ့ အချို့ယုံကြည်မှုတွေက လက်ရှိအနေအထားနဲ့ မကိုက်ညီတော့ဘူးဆိုရင် အဲဒါတွေကြောင့် မလိုအပ်ဘဲ စိတ်ဖိစီးမှုတွေ ကြုံတွေ့ရနိုင်ပါတယ်။ ဥပမာ ” အလုပ်တစ်ခုရဲ့ အကောင်းဆုံးရလဒ်ကို လိုချင်ရင် ကိုယ်တိုင်လုပ်မှ ရမှာပေါ့” ဆိုတာမျိုးက လူအများ မှားယွင်းစွာ ယုံကြည်နေတတ်တဲ့ဟာမျိုးပါ။ တကယ်လုပ်နိုင်မယ့်သူ (သို့) လေ့လာပြီး ကြိုးစားလုပ်ဆောင်ချင်သူတွေကို လုပ်ဆောင်ခွင့်ပေးလိုက်ခြင်းအားဖြင့် ပိုကောင်းတဲ့ရလဒ်တွေရလာနိုင်သလို၊ ကိုယ်တိုင်လည်း အနားယူဖို့ အချိန်ရလာနိုင်ပါတယ်။\n၉။ ခံစားနေရတာတွေကို ဖွင့်ထုတ်၊ မျှဝေလိုက်ပါ။\nစိတ်ဆရာဝန်တွေဟာ “ဆရာ့ကို ပြောပြလိုက်ရလို့ ခံစားနေရတာတွေ တဝက်သက်သာသွားပြီ” ဆိုတဲ့စကားကို မကြာခဏကြားရလေ့ရှိပါတယ်။ လူသဘာဝအရ ကိုယ့်ရဲ့ ခံစားချက်၊ ထင်မြင်ချက်တွေကို အခြားသူတွေကို မျှဝေချင်ကြပြီးတော့ ထောက်ခံအတည်ပြုခံရတာကို လိုချင်ကြပါတယ်။ ဒါကြောင့် စိတ်ဖိစီးမှုတစ်ခုရှိလာပြီလို့ ယူဆရင် ကိုယ့်ရဲ့ခင်မင်ရသူတွေ၊ ယုံကြည်ရသူတွေကို မျှဝေပြောကြားလိုက်ပါ။ အဲဒီအစား အချို့ကတော့ ကိုယ်တိုင်ပဲ စာရွက်လွတ်ပေါ်မှာ ချရေးလိုက်တဲ့နည်းကို သုံးကြပါတယ်။\n၁၀။ ဟာသတွေကို ခံစားကြည့်ပါ။\n“ရယ်မောခြင်းဟာ အကောင်းဆုံးဆေးတစ်ခွက်” ဆိုတဲ့စကားကို ကြားဖူးပါလိမ့်မယ်။ ရယ်မောလိုက်တာကြောင့် မျက်နှာပြင်ပေါ်က တင်းကျပ်နေတဲ့ကြွက်သားတွေ ပြေလျော့သွားပြီး၊ စိတ်ဖိစီး တင်းကျပ်နေတာတွေကိုလည်း အမြန်ဆုံးသက်သာသွားနိုင်ပါတယ်။ အားရပါးရရယ်မောမှု တစ်ကြိမ်ဟာ ကိုယ်ခန္ဓာရဲ့ကြွက်သားတွေအပေါ် ၄၅ မိနစ်ကြာအောင် သက်ရောက်မှုရှိတယ်လို့ ဆေးပညာရှင်တွေက ဆိုကြပါတယ်။ ရယ်မောလိုက်ခြင်းက ဦးနှောက်က ထုတ်ပေးတဲ့ Endorphins ဓာတ်တွေကို လှုံ့ဆော်ပေးတာကြောင့် စိတ်ဖိစီးမှုနဲ့ဆက်စပ်တဲ့ ဆိုးကျိုးတွေအားလုံးကို သက်သာစေပါတယ်။\nဒါကြောင့် ဒီနေ့ခေတ်အချိန်မှာ စိတ်ဖိစီးမှုတွေကို လုံးဝမဖြစ်ပေါ်အောင် တားမြစ်ဖို့ မလွယ်ကူပေမယ့် မလိုလားအပ်တဲ့ဆိုးကျိုးတွေကို ရှောင်ရှားနိုင်ဖို့တော့ ကိုယ့်ရဲ့ အမူအကျင့်တွေ၊ တွေးခေါ်စဉ်းစားပုံ၊ လူနေမှုဘဝပုံစံတွေ၊ လက်ရှိကြုံတွေ့နေရတဲ့ အခြေအနေတို့ကို ပြောင်းလဲနိုင်ဖို့ ကြိုးစားရမှာဖြစ်ပါတယ်။ နောက်နေ့တွေမှာလည်း တခြားသော စိတ်ဝင်စားစရာ၊ ဗဟုသုတရစရာတွေကို တင်ပြပေးသွားပါဦးမယ်။\nအောင်မြင်လိုသူတိုင်း သိရှိထားသင့်တဲ့ Golden Cycle\n” What” ဆိုတာကတော့ ကိုယ် ဘာလုပ်နေလဲ / ကိုယ့်အဖွဲ့အစည်း က ဘာလုပ်နေလဲ ကို သိရှိဖို့ ဖြစ်ပါတယ်။\n“How” ကတော့ ဘယ်လိုလုပ်နေသလဲ / ဘယ်လို ဆက်လုပ်မလဲ ဆိုတာကို ရှင်းရှင်းလင်းသိရှိဖို့ ဖြစ်ပါတယ်။\n” Why” က ဒီအလုပ်ကို ဘာကြောင့် လုပ်နေသလဲ / ဘာကြောင့် လုပ်သင့်သလဲ ဆိုတာ သိရှိဖို့ လိုအပ်တာကို ဆိုလိုပါတယ်။\nလူတော်တော်များများက အလုပ်လုပ်တဲ့အခါ အပြင်ကနေ အတွင်းထိ What >> How >> Why ဆိုပြီး အစဉ်လိုက်အတိုင်း လုပ်ကြပါတယ်။ ဒါကတော့ သာမန်လုပ်ရိုး လုပ်စဉ်ပါပဲ – ကိုယ် ဘာလုပ်နေလဲ – ဘယ်လို လုပ်ရမလဲ – ဘာကြောင့် လုပ်သင့်သလဲ ဆိုတာ သိရင် အလုပ်ဖြစ်နေပြီလို့ ထင်ကြပါတယ်။\nComfort Zone ထဲကနေ ထွက်ပြီး အောင်မြင်မှုတွေ ရယူလိုက်ပါ။\nတစ်ခါက ဘုရင်ကြီးတစ်ပါးရှိတယ်။ ဒီဘုရင်ကြီးက ငှက်တွေကို အလွန်နှစ်သက်တယ်တဲ့။ တစ်နေ့တော့ သိမ်းငှက်နှစ်ကောင်လက်ဆောင်ရပါတယ်။ ဒီသိမ်းငှက်ကြီးတွေဟာဆိုရင် မြင်ဖူးသမျှထဲမှာ အချောမောဆုံး၊ အလှပဆုံး အမဲလိုက်သိမ်းငှက်ကြီးတွေ ဖြစ်ကြပါတယ်။ ဘုရင်ကြီးက ဒီသိမ်းငှက်ကြီးတွေကို အရမ်းသဘောကျနေတယ်တဲ့။ သူတို့တွေကို လေ့ကျင့်သင်ကြားပေးဖို့ နန်းတွင်းက လေ့ကျင့်ရေးဆရာဆီကို ပို့ခဲ့တယ်။ ဒီလိုနဲ့ တဖြည်းဖြည်း လတွေကြာလာပြီး တစ်နေ့မှာတော့ လေ့ကျင့်ရေးဆရာက သိမ်းငှက်ကြီးတွေအကြောင်း ဘုရင်ကြီးကို အသိပေးခဲ့တယ်။\n“ဘုရင်ကြီးဘုရား၊ သိမ်းငှက်ကြီးတစ်ကောင်ကတော့ဖြင့် ကောင်းကင်ယံထက်မှာ လှပကျော့ရှင်းစွာ ပျံသန်းနိုင်နေပါပြီဘုရား။ ဒါပေမဲ့ တစ်ခြားတစ်ကောင်ကတော့ သူနားနေတဲ့ သစ်ကိုင်းကနေ ယနေ့ချိန်ထိ မပျံသန်းသေးပါဘုရား” လို့ လျောက်တင်ပါတယ်။ ဒီလိုနဲ့ ဘုရင်ကြီးက တိုင်းပြည်မှာ ရှိတဲ့ သိမ်းငှက်လေ့ကျင့်ရေးဆရာတွေကို ဒီသိမ်းငှက်ကြီး ပျံသန်းနိုင်အောင် သင်ကြားပေးနိုင်တဲ့သူကို ဆုချီးမြှင့်ပေးမယ်လို့ ကြေငြာမောင်းခတ်ခဲ့တယ်။ ဒါပေမဲ့ ဘယ်သူကမှ မပြုလုပ်နိုင်ခဲ့ပါဘူး။ ဒါနဲ့ ဘုရင်ကြီးက ကျေးလက်တောတောင်တွေနဲ့ နီးစပ်တဲ့သူတွေကတော့ လုပ်ပေးနိုင်မှာပဲလို့ စဉ်းစားမိပြီး လယ်သမားတွေကို ကြောငြာပြန်တယ်။\nနောက်တစ်နေ့ မနက်ခင်းမှာတော့ ဘုရင်ကြီးဟာ နားနေတဲ့ သစ်ကိုင်းကနေ မရွေ့တဲ့ သိမ်းငှက်ကြီး ကောင်းကင်ယံထက်မှာ လှပစွာ ပျံသန်းနေတာကို တွေ့လိုက်ရပါတယ်။ ဘုရင်ကြီးအလွန်အမင်း အံ့အားသင့်သွားပါတယ်။ ဒါနဲ့ ဘုရင်ကြီးက ဒီငှက်ကြီးကို ပျံသန်းအောင်လုပ်နိုင်ခဲ့တဲ့သူကို ရှေ့မှောက်ခေါ်ဆောင်ခဲ့ဖို့ မှူးမတ်တွေကို အမိန့်ပေးခဲ့တယ်။ အဲ့ဒီအခါမှာ မှူးကြီးမတ်ရာတွေက လယ်သမားတစ်ယောက်ကို ခေါ်ဆောင်လာတယ်။ ဘုရင်ကြီးက အလွန်အမင်းသိချင်စိတ်တွေနဲ့ ဒါကို ဘယ်လိုများလုပ်ဆောင်နိုင်ခဲ့လဲလို့ မေးတော့ လယ်သမားက “ဒါဟာ အလွန်လွယ်ကူတဲ့ ကိစ္စရပ်တစ်ခုသာ ဖြစ်ပါတယ်ဘုရား။ ကျွန်တော်မျိုးက ဒီသိမ်းငှက်ကြီး နားခိုနေတဲ့ သစ်ကိုင်းကို ဖြတ်တောက်ခဲ့ရုံပါပဲဘုရား” လို့ လျောက်တင်ခဲ့တယ်။ ကျွန်တော်တို့တွေလည်း ဒီပုံပြင်ထဲက သိမ်းငှက်ကြီးလိုပါပဲ။\nတစ်ခါတစ်လေမှာ ကျွန်တော်တို့လိုချင်တာတွေကို ရဖို့ ကျွန်တော်တို့ အိမ်မက်တွေ အကောင်အထည်ဖော်ဖို့ ကျွန်တော်တို့ နားနေတဲ့ သစ်ကိုင်းလေးကို ဖြတ်တောက်လိုက်ရုံပါပဲ။ ကျွန်တော်တို့ လူသားတွေဟာ မိမိတို့ ရင်းနှီးကျွမ်းဝင်နေကြ ပတ်ဝန်းကျင်မှာပဲ နေထိုင်ရတာကို နှစ်သက်ကြပါတယ်။ ဒီပတ်ဝန်းကျင်မှာပဲ တွယ်ဖက်နေထိုင်ကြတယ်။ လုပ်ကိုင်နေကြ အရာတွေ လုပ်ရတာ ကြိုက်တယ်။ ကိုယ်ပေါင်းသင်းဆက်ဆံနေကြ သူငယ်ချင်း မိတ်ဆွေတွေ ဒီလို ရင်းနှီးပြီးသားလူတွေနဲ့ပဲ ပေါင်းသင်းရတာကြိုက်တယ်။ ဒီလိုပဲ ပေါ့ပေါ့ပါးပါး နေရတာကြိုက်တယ်။ အသစ်အဆန်းတွေ မလုပ်ဘူး။ အတွေ့အကြုံအသစ်တွေရဖို့ မကြိုးစားဘူး။ ဒါဆိုရင် ကျွန်တော်တို့တွေ Comfort Zone မှာနေနေကြတာပါ။\nComfort Zone မှာတော့ ကျွန်တော်တို့အတွက် ရင်းနှီးပြီးသားအရာတွေ ရှိနေပြီး ပတ်ဝန်းကျင်ကို ထိန်းချုပ်နိုင်ပါတယ်။ စိတ်ပူပန်စရာနဲ့ စိတ်မချမ်းသာမှုတွေ မရှိတဲ့နယ်ပယ်တစ်ခုပါ။ ဒီနယ်ပယ်မှာရောက်နေရင် ပုံမှန်လုပ်ဆောင်ချက်တွေ လုပ်ကိုင်နိုင်မယ်။ မသေချာမှုတွေ နည်းပါးပြီး ယုံကြည်အားထားလို့ရတဲ့ အခြေအနေ ထိန်းချုပ်နိုင်စွမ်းရှိတဲ့ အခြေအနေမျိုးပါ။ Comfort Zone ထဲမှာ နေတဲ့အခါ သက်တောင့်သက်သာ ဖြစ်နေတဲ့အတွက် ပျော်ရွှင်တယ်လို့ ထင်နေတတ်ပါတယ်။ ဒါပေမဲ့ တကယ်တမ်းက Comfort Zone ထဲမှာ နေတာကြာလေလေ ကျွန်တော်တို့ မပျော်ရွှင်ရလေလေ ဖြစ်မှာပါ။\nသက်တောင့်သက်သာဖြစ်နေတယ်ဆိုတာ တစ်နည်းအားဖြင့် ကိုယ်ဟာ မတိုးတက်ဘူး။ မကြီးထွားဘူးလို့ ပြောတာပါ။ ကိုယ့်ကိုယ်ကို တွန်းအားမပေးဘူး။ ကိုယ်ရောက်နေတဲ့ နေရာမှာပဲ ကျေနပ်နေတယ်။ ဒီအခြေအနေကနေ တိုးတက်ဖို့ အင်အားစိုက်ထုတ်မှုမရှိဘူး။ ဒီလို ဆိုလိုပါတယ်။\nဘာကြောင့် Comfort Zone ထဲက ထွက်ဖို့ လိုအပ်တာလဲ။ ဘဝမှာ ကျွန်တော်တို့တွေဟာ ကြီးပွားတိုးတက်နေတာ ဒါမှမဟုတ်ရင် သေဆုံးနေတာပါပဲ။ ပျော်ရွှင်စရာဘဝရဲ့ အခြေခံ လိုအပ်ချက်ကတော့ တိုးတက်မှုပါ။ Comfort Zone ထဲမှာပဲ နေရင်တော့ မင်း မရွေ့လျားဘူးလို့ ဆိုလိုတာပါ။ ဒါဆိုရင် မင်းတိုးတက်ဖို့ မဖြစ်နိုင်ပါဘူး။ မတိုးတက်ရင် မင်းအမှန်တကယ် မပျော်ရွှင်ရပါဘူး။ ကျွန်တော်တို့ လုပ်နေကျအတိုင်း လုပ်ရင် ရနေကျ အရာတွေ ရလဒ်တွေပဲ ရကြမှာပါ။ Comfort Zone ထဲမှာနေထိုင်နေရင် ကြီးကျယ်ခမ်းနားတဲ့ အောင်မြင်မှုတွေကို မရရှိနိုင်ပါဘူး။\nကျွန်တော်တို့တွေ ဘဝမှာ ကြီးကျယ်ခမ်းနားတဲ့ အောင်မြင်မှုတွေကို လိုချင်တယ်ဆိုရင်တော့ နေထိုင်နေကျဖြစ်တဲ့ Comfort Zone ကနေ ဖောက်ထွက်ဖို့လိုအပ်ပါတယ်။ ဒါဟာ ကျွန်တော်တို့ ဘဝရဲ့ တိုးတက်မှုအတွက် အလွန်အရေးကြီးတဲ့ အရာဖြစ်ပါတယ်။ ကျွန်တော်တို့တွေ Comfort Zone ထဲကနေ ဘာကြောင့် ပြေးမထွက်နိုင်ကြတာလဲ။ ဘာလို့လဲဆိုတော့ Comfort Zone ထဲမှာ နေနေရင် လုံခြုံမှု ရင်းနှီးမှု သက်တောင့်သက်သာဖြစ်မှု စတဲ့အရာတွေ ရရှိကြလို့ပါ။ Comfort Zone ကနေ ပြေးမထွက်နိုင်ကြဘူး။ လူတွေဟာ ကိုယ်နဲ့ ရင်းနှီးပြီးသားဖြစ်တဲ့အရာတွေကို လုပ်ရတာ နေနေကျ ရင်းနှီးပြီးသား ပတ်ဝန်းကျင်မှာ နေရတာကို လုံခြုံတယ်လို့ စိတ်ခံစားရပါတယ်။ လူ့သဘာဝအရ မသေချာမှုတွေကို မကြိုက်ကြပါဘူး။ ခုချိန်အဆင်မပြေတာတွေ စိတ်မချမ်းသာမှု မနှစ်မြို့မှုတွေထက်စာရင် Comfort Zone ထဲက ထွက်လိုက်လို့ ရရှိလာမယ့် အဆင်မပြေမှုတွေကို ကြောက်တဲ့ အကြောက်တရားကြောင့် ကျွန်တော်တို့တွေ ပြေးမထွက်နိုင်ကြတာပါ။ အသစ်အသစ်တွေ လုပ်ဖို့ စွန့်စားရမှာထက် လုပ်နေကျအရာတွေကို လုပ်ဖို့ကိုပဲ ပိုပြီးစိတ်အားထက်သန်ကြပါတယ်။\nComfort Zone ကနေ ဘယ်လိုထွက်ကြမလဲ။\n၁။ သတ္တိ (courage)\nComfort Zone ထဲက ထွက်နိုင်ဖို့ အလွန်လိုအပ်တဲ့ အရာကတော့ courage ဆိုတဲ့ သတ္တိပါ။ ကိုယ့်ကိုယ်ကို စိန်ခေါ်မှုတွေ ပြုလုပ်ရဲတဲ့ သတ္တိပါ။ သက်တောင့်သက်သာ နေနေရတဲ့ဘ၀ လုပ်နေကျ ကိုင်နေကျတွေ လုပ်နေရတဲ့ဘဝကနေ အသစ်အဆန်းတွေပြုလုပ်ပြီး စိန်ခေါ်မှုတွေကို မကြောက်ရွံ့ဘဲ မသေချာမှုတွေကို ပြေးတွေ့ရဲတဲ့ သတ္တိမျိုး မွေးမြူရပါမယ်။\n၂။ ကိုယ့်ရဲ့ နေ့စဉ်ပြုလုပ်နေကျ အလေ့အကျင့်တွေကို ပြောင်းလဲရပါမယ်။\nကျွန်တော်တို့တွေ နေ့စဉ်ပြုလုပ်နေကျ အလေ့အကျင့်တွေဟာ ကျွန်တော်တို့ဘ၀ အောင်မြင်မှုအတွက် အလွန်အရေးပါတဲ့အရာထဲမှာ ပါဝင်နေပါတယ်။ ဒီအလေ့အကျင့်တွေက ကိုယ့်ရဲ့ Comfort Zone ဖြစ်နေမယ်ဆိုရင် အသေအချာပြောင်းလဲဖို့ လိုအပ်နေပါပြီ။ ဥပမာ ကျွန်တော်တို့ မနက်တိုင်း အိပ်ရာထနောက်ကျတတ်သလား။ ဒါဆို ဒီလိုနေ့စဉ် အလေ့အကျင့်တွေကို ပြောင်းလဲပစ်ရပါမယ်။\n၃။ ကိုယ့်ကိုယ်ကို အမိန့်ပေးခိုင်းစေတတ်တဲ့ အလေ့အကျင့် ပျိုးထောင်ရပါမယ်။\nကျွန်တော်တို့တွေ တစ်ခြားသူတွေကို ခိုင်းစေရတာ အလွန်လွယ်ကူပါတယ်။ ဒါပေမဲ့ ကိုယ့်ကိုယ်ကို ခိုင်းစေဖို့ကျပြန်တော့ မလွယ်ကူလှပါဘူး။ ပျင်းရိမှုတွေ အကြောက်တရားတွေကို တွန်းလှန်ပြီး ချက်ချင်းလုပ်ဆောင်နိုင်ဖို့ ကိုယ့်ကိုယ်ကို အမိန့်ပေးနိုင်ဖို့ လိုအပ်ပါတယ်။\n၄။ ကိုယ့်ကို စိန်ခေါ်စေမယ့် ပန်းတိုင်တစ်ခုကို ချမှတ်ပြီး လက်တွေ့လုပ်ဆောင်ရပါမယ်။\nဥပမာ ကိုယ်ရဲ့ လစဉ် ပုံမှန်ရောင်းအား ထက်ပိုပြီး ရနိုင်ဖို့ ချမှတ်လုပ်ဆောင်တာမျိုးပါ။ ကိုယ်က စာဖတ်တာ ဝါသနာ မပါဘူး။ စာဖတ်တဲ့ အလေ့အကျင့်ကို တိုးစေဖို့ တစ်လအတွင်း စာအုပ် ဘယ်နှစ်အုပ်ဖတ်မယ် စသည်ဖြင့် ကိုယ့်ကိုယ်ကို စိန်ခေါ်စေမယ့် ပန်းတိုင်တစ်ခုကို ချမှတ်ပြီး လက်တွေ့လုပ်ဆောင်နိုင်ရပါမယ်။ အကြောက်တရားကို ပယ်ဖျောက်တဲ့ အလေ့အကျင့် ရစေဖို့ ကိုယ့်ကို စိန်ခေါ်စေမယ့် အရာတွေကို ရွေးချယ်လုပ်ဆောင်ပါ။\nဥပမာ ကိုယ်က လူရှေ့မှာ ထွက်ပြီး စကားပြောရတာကို ကြောက်တာလား။ ဒါဆိုရင် ဒီကြောက်စိတ်ကို တွန်းလှန်ပြီး လေ့ကျင့် လုပ်ဆောင် ကြည့်ရပါမယ်။ ဒီလို စိန်ခေါ်မှုတွေကို လုပ်ရဲလာတဲ့အခါ ကျွန်တော်တို့တွေ Comfort Zone ထဲက ထွက်လာနိုင်ပါလိမ့်မယ်။ ကိုယ့်ကိုယ်ကို ယုံကြည်မှုတွေ တိုးလာပြီး ကိုယ်တကယ် လုပ်နိုင်တယ်လို့ ယုံကြည်တဲ့စိတ်က တကယ်လက်တွေ့ လုပ်ဆောင်လာနိုင်စေပါတယ်။\nComfort Zone ထဲကနေ ထွက်ပြီး အောင်မြင်မှုတွေ ရယူလိုက်ပါ။ ကျွန်တော်တို့မှာ ပျံသန်းနိုင်တဲ့ စွမ်းအားတွေ ရှိပါတယ်။ ကျွန်တော်တို့တွေ အချိန်အတော်ကြာ ဖက်တွယ်လာတဲ့ အကြောက်တရားဆိုတဲ့ သစ်ကိုင်းကို ခုတ်လိုက်ပြီး လွတ်လပ်စွာ ပျံသန်းလိုက်ကြဖို့ ကြိုးစားလိုက်ကြရအောင်။